
Sfântul sfinţit mucenic Policarp, episcopul Smirnei 
(23 februarie) 








Sfântul, slăvitul şi sfințitul mucenic Policarp a fost episcop al Smirnei şi unul din 
Părinţii apostolici. S-a născut în preajma anului 70 d.Hr. şi a primit cunună de 
mucenic în anul 156. L-a cunoscut personal pe Sfântul apostol şi evanghelist loan 
şi pe Sfântul Ignatie al Antiohiei. 

Evanghelia şi Apostolul zilei 





Zis-a Domnul către ucenicii Săi: 
24. Adevărat, adevărat zic vouă că dacă grăuntele de grâu, când cade în pământ, 
nu va muri, rămâne singur; iar dacă va muri, aduce multă roadă. 

25.Cel ce îşi iubeşte sufletul îl va pierde; iar cel ce îşi urăşte sufletul în lumea 
aceasta îl va păstra pentru viaţa veşnică. 

26.Dacă-Mi slujeşte cineva, să-Mi urmeze şi unde sunt Eu, acolo va fi şi 
slujitorul Meu. Dacă-Mi slujeşte cineva, Tatăl Meu îl va cinsti. 


35.Deci le-a zis lisus: Incă puţină vreme Lumina este cu voi. Umblaţi cât aveţi 
Lumina ca Să nu vă prindă întunericul. Căci cel ce umblă în întuneric nu ştie 
unde merge. 


36.Cât aveţi Lumina, credeţi în Lumină, ca Să fiţi fii ai Luminii. 


Apostol 





Fiule Timotei, 

3. Mulţumesc lui Dumnezeu, căruia Îi slujesc din strămoşi, cu cuget curat, că te 
pomenesc neîncetat, zi şi noapte, în rugăciunile mele. 

4.,Și pentru că îmi aduc aminte de lacrimile tale, doresc mult să te văd, ca să mă 
umplu de bucurie; 

5. Îmi aduc iarăşi aminte de credinţa ta neprefăcută, care precum S-a Ssălăşluit 
întâi în bunica ta Loida şi în mama Eunichi, tot aşa, sunt încredinţat, că şi întru 
tine. 

6.Din această pricină, îţi amintesc să aprinzi şi mai mult din nou harul lui 
Dumnezeu, care este în tine, prin punerea mâinilor mele. 

7. Căci Dumnezeu nu ne-a dat duhul temerii, ci al puterii şi al dragostei şi al 
înţelepciunii. 


XP PP PP IP IP 3 3 II II II II DE E E XX 
Xp E PP IP IP IP 3 E II IE II II 2 E E E E XXX 


Ar De Dr dr dr De Dr dr dr Dr Dr dr dr dr Dr dr dr De de dr dr Ar A A 


Tr Ar e dr De dr dr Dr De dr dr Dr de dr dr Dr de dr dr Ar de dr dr fr A d 


8.Deci, nu te ruşina de a mărturisi pe Domnul nostru, nici de mine, cel pus în 
lanţuri pentru EL, ci pătimeşte împreună cu mine pentru Evanghelie după 
puterea de la Dumnezeu. 

9.EI ne-a mântuit şi ne-a chemat cu chemare sfântă, nu după faptele noastre, ci 
după a Sa hotărâre şi după harul ce ne-a fost dat în Hristos lisus, mai înainte de 
începutul veacurilor. 

Sfântul sfinţit mucenic Policarp al Smirnei - Epistola către Filipeni 





Policarp şi preoții cei dimpreună cu el către Biserica lui Dumnezeu care locuieşte 
vremelnic în Filipi, mila şi pacea să vi se înmulțească vouă de la atotputernicul 
Dumnezeu şi lisus Hristos, Mântuitorul nostru. 


Capitolul | 


1.M-am bucurat mult împreună cu voi, în Domnul nostru lisus Hristos că aţi primit 
pe următorii dragostei celei adevărate şi aţi însoțit cum se şi cădea vouă pe cei 
încărcaţi cu lanţuri vrednice de sfinţi, care sunt diademe ale celor ce au fost cu 
adevărat aleşi de Dumnezeu şi de Domnul nostru. 


2.M-am bucurat şi că rădăcina trainică a credinţei voastre, vestită din timpuri 
vechi, dăinuieşte până acum şi rodeşte în Domnul nostru lisus Hristos, Care a 
suferit pentru păcatele noastre, mergând până la moarte «pe Care L-a Înviat 
Dumnezeu, dezlegând durerile iadului. 


3.In Care credeţi, fără să-L fi văzut, cu bucurie negrăită şi prea slăvită la care 
mulţi doresc să ajungă, ştiind «că veţi fi mântuiţi prin har, nu din fapte», ci din 


voinţa lui Dumnezeu, prin lisus Hristos. 


Capitolul II 

1. «Pentru aceea încingându-vă coapsele voastre, slujiți lui Dumnezeu cu frică» şi 
cu adevăr, că părăsind vorbăria cea deşartă şi rătăcirea celor mulți «aţi crezut în 
Cel ce a înviat pe Domnul nostru lisus Hristos din morţi şi I-a dat Lui slavă» şi tron 
de-a dreapta Lui, Căruia l-au fost supuse toate cele cereşti şi cele pământeşti, 
Căruia îi slujeşte toată suflarea, Cel ce vine «judecător al viilor şi al morţilor», al 
Cărui sânge îl va cere Dumnezeu de la cei ce nu-L ascultă. 


2. «lar Cei care L-a înviat pe El din morţi ne va învia şi pe noi», dacă facem voia 
Lui şi mergem în poruncile Lui şi iubim ceea ce a iubit EI, depărtându-ne de orice 
nedreptate, lăcomie, iubire de argint, vorbire de rău, mărturie mincinoasă, 
«nerăsplătind răul cu rău sau ocara cu ocară» , lovitura cu lovitură sau blestemul cu 
blestem; 


3. Aducându-ne aminte de cele ce-a spus Domnul, învățând: «Nu judecaţi, ca să nu 
fiți judecaţi; iertaţi şi vi se va ierta vouă; miluiţi, ca să fiți miluiţi; cu ce măsură 
măsuraţi, vi se va măsura» şi: «Fericiţi cei săraci şi prigoniţi pentru dreptate că a 
lor este împărăția lui Dumnezeu». 


Capitolul III 


1. Vă scriu aceasta despre dreptate, fraților, nu pentru că mi-am îngăduit-o singur, 
ci pentru că voi m-aţi rugat mai întâi. 


2. Că nici eu, nici altul asemenea mie, nu poate să calce pe urmele înţelepciunii 
fericitului şi slăvitului Pavel, care fiind la voi a învăţat precis şi sigur, pe oamenii 
de atunci față către față cuvântul adevărului, care după ce a plecat de la voi v-a 
scris epistole, pe care dacă le citiți cu atenţie veţi putea să vă zidiţi în credinţa dată 
vouă. 


3. Credinţa este mama noastră a tuturora, când îi urmează nădejdea şi-i 
premerge dragostea de Dumnezeu şi de Hristos şi dragostea de aproapele. Dacă 
este cineva înăuntrul acestor virtuţi, a împlinit porunca dreptăţii. Că cel care are 
dragoste, este departe de orice păcat. 


Capitolul IV 


I.« Inceputul tuturor relelor este iubirea de argint». Ştiind dar «că nimic n-am adus 
pe lume, nici nu putem scoate ceva» să ne înarmăm «cu armele dreptăţii» şi mai 
întâi să ne învăţăm să umblăm în porunca Domnului; 

2. Apoi să învăţăm şi pe femeile noastre să umble în credinţa dată lor, în dragoste 
şi în curăţie, să-şi iubească bărbaţii lor cu credinţă, să iubească pe toţi deopotrivă 
cu toată înfrânarea şi să-şi crească copiii, învăţându-i frica de Dumnezeu. 


3.Văduvele să se poarte cu cuminţenie în credința Domnului, să se roage 
necontenit pentru toţi, să se depărteze de orice defăimare, de vorbire de rău, de 
mărturie mincinoasă, de iubire de argint şi de orice lucru rău, să ştie că sunt altare 
ale lui Dumnezeu, că sunt cercetate cu de-amănuntul toate şi că lui Dumnezeu nu-l 
este ascuns nimic nici din gândurile noastre, nici din simţămintele noastre şi nici 
ceva «din cele ascunse ale inimii». 


Capitolul V 


1.Ştiind, dar «că Dumnezeu nu se lasă batjocorit», trebuie să umblăm în chip 
vrednic de porunca şi slava Lui. 


2. De asemenea, diaconii să fie fără prihană înaintea dreptăţii Lui ca diaconi ai lui 
Dumnezeu şi ai lui Hristos şi nu ai oamenilor, să nu calomnieze, «să nu vorbească 
în două feluri» să nu fie iubitori de argint, să fie înfrânaţi în toate, milostivi, 
sârguincioşi, umblând potrivit adevărului Domnului, Care a fost diaconul tuturora. 
Dacă Îi vom plăcea în veacul de acum, vom primi şi pe cel ce va să fie, precum ne- 
a făgăduit, că ne va scula din morţi, iar dacă vom vieţui în chip vrednic de EI şi 
vom crede, vom şi împărăţi împreună cu EI. 


3. La fel şi tinerii să fie fără prihană în toate, înainte de orice îngrijindu-se de 
curăţia lor şi înfrânându-se de la orice lucru rău. Este bine să se abţină de la poftele 
cele din lume, că «orice poftă luptă împotriva duhului» şi că «nici desfrânaţii, nici 
muieraticii, nici sodomiţii nu vor moşteni împărăția lui Dumnezeu» nici cei ce fac 
lucruri nesocotite. De aceea, tinerii trebuie să se îndepărteze de toate acestea, 
supunându-se preoților şi diaconilor ca lui Dumnezeu şi lui Hristos. Fecioarele să 
vieţuiască fără de prihană şi cu conştiinţa curată. 


Capitolul VI 


1.Preoţii să fie miloşi şi milostivi cu toţi, să întoarcă pe cei rătăciţi, să cerceteze pe 
toţi bolnavii, să nu treacă cu vederea pe văduvă sau pe orfan sau pe sărac, ci «să se 
gândească pururea la ceea ce este bun înaintea lui Dumnezeu şi a oamenilor» să se 
ferească de orice mânie, de părtinire, de judecată nedreaptă, să se depărteze de 
orice iubire de argint, să nu dea repede crezare celui care vorbeşte împotriva cuiva, 
să nu fie aspri în judecată, ştiind că toţi suntem supuşi păcatului. 

2. Dacă ne rugăm Domnului să ne ierte, suntem datori şi noi să iertăm că suntem 
înaintea ochilor Domnului şi ai lui Dumnezeu şi «toţi trebuie să ne înfățişăm la 
scaunul de judecată al lui Hristos» şi fiecare are să dea cuvânt pentru el. 


3. Astfel, dar să slujim Lui cu frică şi cu toată evlavia precum însuşi a poruncit şi 
ne-au binevestit Apostolii şi profeţii, cei care au predicat mai dinainte venirea 
Domnului nostru. Fiţi râvnitori spre bine, fugind de sminteli, de fraţii falşi, de cei 
care poartă cu fățărie numele Domnului şi care amăgesc pe oamenii uşori la minte. 


Capitolul VII 


1. Oricine nu mărturiseşte că lisus Hristos a venit în trup, este antihrist , cel care nu 
mărturiseşte mărturia crucii, este de la diavol, iar cel care întoarce cuvintele 
Domnului spre poftele sale şi spune că nu-i nici înviere, nici judecată, acela este 
primul născut al lui satana. 


2.De aceea părăsind deşertăciunea celor mulţi şi învăţăturile false, să ne întoarcem 
la cuvântul care ni s-a predat dintru început, «priveghind în rugăciune» , stăruind 
în posturi, cerând în rugăciunile noastre către Dumnezeu Cel ce vede toate: «să nu 
ne ducă în ispităy, că a zis Domnul: «Duhul este osârduitor, iar trupul 
neputincios». 


Capitolul VIII 


1. Să stăruim, dar necontenit în nădejdea noastră şi în arvuna dreptăţii noastre, care 
este Hristos lisus, «Care a purtat pe lemn păcatele noastre în trupul Său», «Care 
păcat n-a făcut, nici nu s-a aflat vicleşug în gura Lui» , ci a suferit toate pentru noi, 
ca să trăim în El. 


2.Să fim dar, următori ai răbdării Lui, iar dacă suferim pentru numele Lui, să-L 
slăvim pe EI. Prin EI însuşi ne-a dat această pildă şi noi pe aceasta am crezut-o. 


Capitolul IX 
1. Vă rog, dar, pe toţi să vă supuneţi cuvântului dreptăţii şi să stăruiți în răbdarea 
pe care aţi şi văzut-o cu ochii nu numai la fericiţii Ignatie, Zosima şi Rufu, ci şi la 


alții dintre voi, şi la însuşi Pavel şi la ceilalţi Apostoli. 


2. Fiind încredinţaţi că toţi aceştia n-au alergat în zadar, ci în credinţă şi în dreptate 
şi că sunt în locul cuvenit lor, lângă Domnul, împreună cu Care au şi pătimit. Că 

«n-au iubit veacul de acum», ci pe Cel care a murit pentru noi şi pe Care 
Dumnezeu L-a înviat pentru noi. 


Capitolul X 


1. Rămâneţi, dar în acestea şi urmaţi pilda Domnului, «tari în credinţă şi nemişcaţi, 
iubitori de frați, iubindu-vă unul pe altul», uniţi în adevăr, aşteptându-vă unul pe 
altul în bunătatea Domnului, nedispreţuind pe nimeni. 


2. Când puteţi face bine, nu amânaţi, «pentru că milostenia scapă de moarte». 
«Supuneţi-vă unii altora , duceţi o viaţă fără prihană printre păgâni, pentru ca din 
faptele voastre» să primiţi laudă şi Domnul să nu fie hulit din pricina voastră. 


3. «Vai, însă de acela prin care este hulit numele Domnului». Invăţaţi, deci pe toți 
curăţia, în care şi voi trăiţi. 


Capitolul XI 


1. M-am întristat mult pentru Valens, care a fost făcut cândva preot la voi şi nu 
cunoaște locul ce i s-a dat. Vă sfătuiesc, deci să vă feriţi de lăcomie şi să fiţi curaţi 
sufleteşte şi trupeşte şi iubitori de adevăr. Feriţi-vă de orice rău. 


2. Cine nu poate, însă să se chivernisească pe sine, cum va putea sfătui pe alții? 
Dacă cineva nu se abţine de la lăcomie, dar se întinează cu închinarea la idoli, va fi 
judecat, ca şi cum ar fi între păgâni, «care nu cunosc judecata Domnului». «Sau nu 
ştiţi că sfinţii vor judeca lumea?»după cum învaţă Pavel. 


3. Eu, însă n-am observat şi nici n-am auzit de aşa ceva la voi, printre care a lucrat 
fericitul Pavel, voi care sunteţi la începutul epistolei sale. Căci cu voi se laudă 
Pavel în toate Bisericile, singurele care cunoşteau atunci pe Dumnezeu, noi însă 
nu-L cunoşteam încă. 


4. Sunt foarte trist, fraţilor, pentru Valens şi soţia lui, «cărora să le dea Dumnezeu 
pocăință» adevărată. Fiţi, dar şi voi cu măsură în această privinţă; «nu-i socotiți ca 
duşmani pe unii ca aceştia» , ci chemaţi-i ca pe nişte mădulare bolnave şi rătăcite, 
ca să mântuiţi trupul vostru al tuturora. Făcând aşa, vă zidiţi pe voi înşivă. 


Capitolul XII 

1. Sunt convins că voi cunoaşteţi bine Sfintele Scripturi şi că nimic nu vă e 
necunoscut; mie însă nu mi-i dat acest lucru. Spun atât numai că în aceste Scripturi 
se spune: «Mâniaţi-vă şi nu păcătuiți» şi: «să nu apună soarele peste mânia 
voastră». Fericit este cel ce-şi aduce aminte de aceste cuvinte şi aceasta o cred 
despre voi. 


2. Dar Dumnezeu şi Tatăl Domnului nostru lisus Hristos şi «însuşi veşnicul 
Arhiereu, lisus Hristos, Fiul lui Dumnezeu» să vă întărească în credinţă, în 
adevăr, în toată blândeţea, în lipsă de mânie, în răbdare şi în îndelungă răbdare, 
în îngăduinţă şi în curăţie trupească şi sufletească. Să vă dea vouă soartă şi 
parte între sfinţii Săi şi nouă împreună cu voi şi tuturor celor de sub cer, care 
cred în Domnul nostru lisus Hristos şi în «Tatăl Lui, care L-a înviat pe EI din 
morţi». 


3. «Rugaţi-vă pentru toți sfinţii» , «Rugaţi-vă şi pentru împărați, pentru dregători» 
şi pentru conducători, «pentru cei ce vă prigonesc şi vă urăsc pe voi» şi «pentru 
duşmanii crucii» pentru ca roadele voastre să fie arătate în toţi, ca să fiţi desăvârşiţi 
în EI. 


Capitolul XIII 


1. Mi-aţi scris şi voi şi Ignatie, că dacă se duce cineva în Siria să ducă şi epistolele, 
care se găsesc la voi. Lucrul acesta îl voi face, fie eu, dacă voi avea timp potrivit, 
fie cel pe care îl voi trimite ca delegat şi pentru voi. 


2. Epistolele lui Ignatie, pe care ni le-a trimis şi altele pe care le avem la noi, vi le- 
am trimis, aşa cum aţi cerut ele sunt alăturate acestei epistole, din care veţi putea 
scoate mari foloase, că ele cuprind credinţă, răbdare şi toată zidirea cuvenită în 
Domnul nostru. Daţi-ne de ştire, dacă veţi afla ceva de Ignatie şi de cei care sunt cu 
el. 


Capitolul XIV 


1. Acestea vi le-am scris prin Crescens, pe care vi l-am recomandat mai înainte şi 
vi-l recomand şi acum. S-a purtat cu noi foarte bine, cred că se va purta şi cu voi la 
fel. Vă recomand şi pe sora lui primiţi-o bine când va veni la voi. Fiţi sănătoşi în 
Domnul lisus Hristos şi harul Lui cu voi cu toţi. Amin. 


(Extras din Scrierile Părinților Apostolici (PSB) - vol 1 - Traducere, note şi in- 
dice de Pr. Dumitru Fecioru, Editura Institutului Biblic şi de Misiune al Bise- 

În această lună, ziua a douăzeci şi treia - Sfântul sfinţitul mucenic Policarp, 
episcopul Smirnei (Minei) 





La Vecernie 
La Doamne strigat-am..., Stihirile Octoihului 3 şi ale sfântului 3, glasul al 2-lea: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Când a căzut la pământ roada Fecioarei, şi sămânţa cea începătoare de viaţă, atunci 
te-a odrăslit pe tine spic cu multă roadă, ca să hrăneşti pe credincioşi cu cuvintele, 
şi cu dogmele dreptei credinţe şi ale pătimirii, sfinţindu-i pe dânşii cu sângele cel 
dumnezeiesc, şi curăţindu-i cu mirul preoţiei, Policarpe. 


Apus-ai din lume către Dumnezeu, strălucind razele muceniciei tale, încetat-ai a 
dori ajungând la dorirea cea desăvârşită cuvioase, şi te-ai umplut de fericita stră- 
lucire. Căreia acum roagă-te, să se împărtăşească toți, cei ce prăznuiesc cu credință 
prea sfântă pomenirea ta, fericite Policarpe. 


Când s-a înălţat pe lemnul Crucii, spânzurându-se Via cea adevărată, atunci te-a 
întins pe tine viță cu multă roadă, tăiată cu cosorul cinstitei mucenici, şi călcată în 


Ar Dr De De Dr de De Dr Dr De De e Dr De Dr De de De de de dr fr A A 


Xp PP IP IP IP 3 IE II II II 2 IP E E E XXX 


Die De de De Dr de De De De De De Dr Dr de De De de De Dr Dr De de de dr drd 


XP XP IP IP 3 E E 30 E 3 2 2 2 2 E 30 30 IE IE 2 E XX 


linurile chinurilor; al cărui pahar de veselie amestecându-l cu credinţă părinte, 
mărim cinstitele tale lupte. 


Slavă..., Și acum..., a Născătoarei 


Bucuria tuturor scârbiţilor, şi apărătoare celor năpăstuiţi, şi hrană săracilor, străi- 
nilor mângâiere, celor înviforaţi liman, bolnavilor cercetare, celor îngreuiaţi aco- 
perământ şi sprijineală, şi toiag orbilor, tu eşti prea curată, Maica Dumnezeului 
celui Preaînalt; grăbeşte rugămu-ne, şi mântuieşte pe robii tăi. 


A Crucii, a Născătoarei 


Văzând prea curata pe Făcătorul a toată lumea, că rabdă multe ocări şi pe Cruce 
înălțat, suspina, zicând: Prea lăudate Doamne, Fiule şi Dumnezeul meu, cum suferi 
necinste în trup, vrând să cinsteşti zidirea ta, Stăpâne ? Slavă milostivirii tale celei 
multe, şi pogorârii tale, lubitorule de oameni. 


Tropar, glasul al 4-lea: Şi părtaş obiceiurilor şi următor scaunelor apostolilor 
fiind, lucrare ai aflat, de Dumnezeu insuflate, spre suirea privirii la cele înalte. 
Pentru aceasta, cuvântul adevărului drept învățând şi cu credinţă răbdând până la 
sânge, sfințite mucenice Policarpe, roagă-te lui Hristos Dumnezeu să mântuiască 
sufletele noastre. 
Slavă..., Și acum..., al Născătoarei 

La Utrenie 
Canoanele ale Octoihului şi al sfântului pe 4; 


Canonul Sfântului 


facere a lui Teofan 
Cântarea 1-a 


Irmos: Veniţi noroadelor să cântăm cântare lui Hristos Dumnezeu, celui ce a 
despărțit marea, şi a trecut pe poporul, pe care l-a scăpat din robia egiptenilor, că s- 
a prea slăvit. 

Cu vărsarea luminii lui Hristos luminându-te, şi de lumina lui umplându-te, de 
Dumnezeu cugetătorule, luminează sufletul meu cel întunecos, prin rugăciunile 
tale. 


Luminarea propovăduirii celei mântuitoare, fulgerând în inima ta cea curată, ca 
printr-o oglindă neîntinată, a strălucit razele la toţi, părinte. 


Slavă... 


Făcutu-te-ai stâlp scris al legii celei noi, având în scris părinte, Evanghelia Darului 
celui dumnezeiesc, nu cu cerneală, ci cu dumnezeiescul Duh. 


Și acum..., a Născătoarei 

Pe Dumnezeu îl ştim, că s-a întrupat din tine fără de voie trupească. Cel mai-nainte 
de toată zidirea şi de toţi vecii; mărturisindu-te pe tine cu adevărat, Născătoare de 
Dumnezeu. 

Cântarea a 3-a 


Irmos: Intăreşte-ne pe noi... 


Ca şi cum am zice din psalmi, măslin roditor te-ai făcut în casa Domnului tău 
Policarpe, descoperitorule de cele dumnezeieşti, purtând blândeţea propovăduirii. 


Îndreptându-ţi cugetul cu bună tocmire către poruncile Mântuitorului, de Dumne- 
zeu fericite, după vrednicie te-ai făcut păstor prea ales bisericii lui. 


Slavă... 


Cu totul te-ai adus pe sineţi lui Hristos, ca o jertfă vie prin mucenicie, ca unul ce 
te-ai nevoit mai-nainte prin sihăstrie, prea fericite, cu mărturisirea cunoştinţe. 


Și acum..., a Născătoarei 


Scuturat-ai țărâna omorârii noastre, născând pe nemurirea cea adevărată, şi ne-ai 
țesut nouă podoabele nestricăciunii, prin naşterea ta, Fecioară. 


Irmosul: Intăreşte-ne pe noi întru tine, Doamne, cela ce prin lemn ai omorât pă- 
catul, şi frica ta o sădeşte în inimile noastre, celor ce te lăudăm pe tine. 

Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Lucrând cu adevărat în inima ta, părinte înțelepte, strugurul darului, ca nişte vin ai 
stors cuvântul credinţei, care veseleşte cugetele tuturor credincioşilor, şi te-ai arătat 
nemărginit liman al minunilor. Pentru aceasta te-ai şi arătat podoabă mucenicilor, 
săvârşindu-te prin foc, şi învrednicindu-te luminii celei veşnice, Policarpe. Roagă- 
le lui Hristos Dumnezeu, să dăruiască iertare de greşeli, celor ce prăznuiesc cu dra- 
goste, sfântă pomenirea ta. 


Slavă..., Și acum..., a Născătoarei 


Norule al Soarelui celui înțelegător, sfeşnice luminător de aur al dumnezeieştii 
lumini, neîntinată, nespurcată prea curată Stăpână, luminează-mi rogu-mă, cu lu- 
mina nepătimirii întunecatul meu suflet cel orbit de patimi; şi inima mea cea înti- 
nată spală-o cu curgerile lacrimilor, şi cu pocăinţa umilinţei, şi mă curăţeşte de 
răutatea faptelor mele, ca să-ţi strig ție cu dragoste: Născătoare de Dumnezeu pu- 
rurea Fecioară, roagă-te Fiului tău şi Dumnezeu, să mi se dea iertare de greşeli; că 
pe tine te am nădejde, eu nevrednicul robul tău. 


A Crucii, a Născătoarei 


Mieluşeaua văzând pe Cruce pe Mielul şi Păstorul şi Mântuitorul, se văita lăcri- 
mând, şi cu amar strigând: Lumea se veseleşte luând prin tine mântuire, iar cele 
dinlăuntru ale mele se ard, văzând răstignirea ta, pe care o suferi pentru milos- 
tivirea milei; îndelung-răbdătorule, Doamne, cela ce eşti noianul milei şi izvor 
nedeşertat, milostiveşte-te şi dăruieşte iertare greşelilor, celor ce cu credinţă laudă 
dumnezeieştile tale patimi. 


Cântarea a 4-a 


Irmos: Auzit-am Doamne auzul rânduielii tale, şi te-am preaslăvit pe tine, unule 
iubitorule de oameni. 

Pom roditor te-ai arătat Stăpânului, aducând multă roadă de bunătăţi, părinte Po- 
lcarpe. 


Ardere de tot, şi jertfă curată te-ai adus Mântuitorului tuturor, părinte Policarpe. 


Cu bunăcredinţă povăţuind cuvioase poporul, către lumina cunoştinţei de Dumne- 
zeu, ai gonit întunericul nedumnezeirii. 


Slavă... 
Lăudăm, mărite, răbdarea cea întărită a sufletului tău, şi nebiruirea luptelor tale. 
Și acum..., a Născătoarei 


Luminează-mi, Curată cu lumina ta sufletul meu cel întunecat, ca una ce ai născut 
lumina cea ipostatnică. 


Cântarea a 5-a 


Irmos: Dătătorule de lumină, şi făcătorul veacurilor, Doamne, întru lumina po- 
runcilor tale povăţuieşte-ne pe noi, că afară de tine pe alt Dumnezeu nu ştim. 


Cu lumina Duhului luminându-te la cuget cuvioase, te-ai învăţat tăinuit prin gândul 
tău după asemănarea focului ce ţi se aprindea, că prin foc vrei să te săvârşeşti, 


cugetătorule de Dumnezeu, Policarpe. 


Râu de viață ai primit ca din pârâul desfătării, făcându-te ucenic ucenicului celui 
iubit, care a tras adâncimea înțelepciunii, cuvioase. 


Slavă... 


Avuţie şi slavă luminată, şi prelungire vieţii, şi viață nestricată, ţi-a dăruit ție pă- 
rinte, Hristos înţelepciunea cea adevărată, pentru că l-ai iubit pe el prea mult. 


Și acum..., a Născătoarei 


Cel vechi de zile s-a pogorât în pântecele tău cel sfinţit, Preacurată, ca ploaia pe 
lână, şi s-a arătat nou Adam, lubitorul de oameni. 


Cântarea a 6-a 

Irmos: Întru adâncul păcatelor... 


Omorându-te de către toată lumea, grăitorule de cele dumnezeieşti, şi numai singur 
lui Hristos trăind şi vieţuind, acum către dânsul te-ai mutat, câştigând nestrică- 
ciunea cea de viaţă. 


Cu bună închipuire umblând fericite, şi arătându-te fiu luminii şi păcii, ai cunoscut 
pe Marchion ca pe un născut întâi al întunericului şi vrăjmaş. 


Slavă... 


Invăţându-ne părinte cuvintele tale, ne lepădăm de tot eresul spurcat, şi de adu- 
nările viclene ale necredincioşilor, care cred două stăpâniri. 


Și acum..., a Născătoarei 


Preacurată, ceea ce ai zămislit pe Mielul cel curat, care ridică păcatul lumii, roagă- 
te să se dea iertare păcatelor robilor tăi. 


Irmosul: Intru adâncul greşelilor fiind înconjurat, chem adâncul milostivirii tale 
cel neurmat; din stricăciune, Dumnezeule, scoate-mă. 


Condac, glasul 1: 
Podobie: Ceata îngerească... 


Roduri cuvântătoare aducând Domnului, Policarpe înțelepte, prin fapte dumne- 
zeieşti, te-ai arătat după vrednicie dumnezeiesc ierarh, fericite. Pentru aceasta astă- 
zi luminându-ne cu cuvintele tale, lăudăm a ta vrednică de laudă pomenire, prea 
slăvind pe Domnul. 


Icos: Primind bunătatea înţelepciunii, dintru aceea părinte ai umplut turma ta de 
cunoştinţa lui Dumnezeu; şi întreita strălucire a Preasfintei şi negrăitei Dumnezeiri 
arătând, pentru nenaşterea Tatălui şi naşterea Fiului şi ieşirea Duhului. Pentru o 
Dumnezeire, şi o slavă luminată ai învăţat, şi nedumnezeirea idolilor din mijloc o 
ai scos, şi roduri coapte, sufletele credincioşilor ai adus, mărite, la aceasta; întru 
care ne-am botezat, întru care şi credem, prea slăvind pe Domnul. 


Sinaxar 

Întru această lună, în 23 de zile, pomenirea Sfântului sfinţitului mucenic Poli- 
carp episcopul Smirnei. 


Stih: Policarp ardere de tot Cuvinte ţie făcându-se. 
Multă roadă dă cu străin chip în foc arzându-se. 

În a douăzeci şi trei văpaia cu adevărat. 

A ars pe Policarp cel lăudat. 


Acesta a fost ucenic Sfântului loan de Dumnezeu cuvântătorului, şi evangheli- 
stului, împreună cu Ignatie, purtătorul de Dumnezeu. Şi după Sfântul Vucol epis- 
copul Smirnei, fu hirotonit de episcop, cu mai-nainte zis-a Sfântului şi fericitului 
Vucol. lar când fu la goana ce se făcu pe vremile lui Deciu, atunci a fost dus înain- 
tea antipatului, şi mărturisind pe Hristos cu îndrăzneală, şi-a săvârşit nevoinţa prin 
foc. 


Și a luat darul facerii de minuni de la Dumnezeu; că mai-nainte de arhierie prin 
rugăciunea sa a umplut jitniţele de grâu femeii aceleia ce l-a crescut, pe care le de- 
şertase mai-nainte la trebuinţa fraţilor celor lipsiţi. Şi după ce s-a făcut arhiereu, a 
oprit pornirea focului ce ardea. Şi prin rugăciune a pogorât ploi pe pământul cel 
secetos. ŞI iar a oprit supărarea ploilor. Şi se face soborul lui în Biserica cea mare. 


Tot în această zi, pomenirea prea cuvioşilor părinţilor noştri: loan, Moise An- 
tioh, şi Antonin. 


Stih: Ceată de cinstiți bărbaţi cu numărul împătrită. 
Se alcătuieşte ție Cuvinte, şi din viaţă se mută. 


Din aceşti patru cuvioşi, loan s-a făcut cunoscut, şi ucenic cuviosului Limneu, care 
sihăstrea la muntele ce este aproape de satul Targala. Deci ducându-se acesta la o 
culme de deal foarte rece, (căci se afla spre partea crivăţului) acolo a petrecut 
douăzeci şi cinci de ani, fără de acoperământ. lar hrana sa era pâine şi sare, haina 
de păr de capră. Trupul său era înfăşurat cu grele lanţuri, de care fiind îngreuiat, şi 
arzându-se de razele soarelui, n-a voit niciodată să ia mângâiere despre vreo 
umbrire la pătimirea sa. Pentru care şi copacul, migdalul, care-l sădise un prieten al 
său, lângă patul său, şi cu vremea se făcuse copac şi da umbră, şi acela, zic a 
poruncit de I-a tăiat, ca să nu aibă nici o mângâiere de la umbră. Deci cu asemenea 
chip cuviosul loan nevoindu-se, s-a mutat către Domnul. 

lar fericitul Moise urmând vieţii pomenitului cuvios loan, s-a dus la un vârf de 
munte, ce se afla deasupra satului numit Rama, şi acolo se nevoia cu sihăstreşti 
lupte. 


Iar fericitul Antioh, deşi era bătrân cu vârsta, mari nevoinţe, însă întrebuința. Deci 
de trei ori fericitul Antonie, bătrân fiind, totuşi şi-a făcut un ocol la un loc prea 
pustiu, şi acolo se nevoia asemenea cu cei tineri; căci asemenea hrană cu a celor 
tineri, adică pâine şi sare, amândoi aceştia aveau, aceiaşi băutură beau, adică apă, 
aceiaşi haină de păr, şi aceleaşi privegheri şi rugăciuni, ca şi tinerii făceau amândoi 
aceştia. 


Și ca să zic cuprinzător, pururea aceşti patru cuvioşi se aflau întru osteneli toată 
ziua şi toată noaptea, şi n-au împuţinat răbdarea şi bărbăţia lor, nici îndelungata 
vreme a sihăstriei, nici bătrânețile, nici neputinţa firii; căci aveau întru inima lor, 
dumnezeiască dragoste şi osârdie, ca să se ostenească şi să se nevoiască pentru 
Dumnezeu. Şi dar cu asemenea nevoinţe petrecându-şi viaţa, cu pace şi-au dat 
sufletele în mâinile lui Dumnezeu. 


Tot în această zi, Sfânta Gorgonia sora Sfântului Grigorie, de Dumnezeu cuvân- 
tătorul, care cu pace S-a săvârşit. 


Stih: Cu tăcerea cinstesc sfârşitul Gorgoniei. 
Lăudându-o pe ea cu cuvintele lui Grigorie. 


Tot în această zi, Sfântul mucenic Clement, care de sabie s-a săvârşit. 


Stih: Clement viţa viei cea gânditoare. 
Ca nişte must nou sângele îşi varsă prin tăiere. 


Tot în această zi, Sfânta muceniţă Tei, care de sabie s-a săvârşit. 


Stih: Pe Tei ceea ce-şi bătea joc de idolii înşelăciunii. 
O a ucis cu sabia apărătorii minciunii. 


Tot în această zi, pomenirea prea cuvioşilor părinţilor noştri Zevina, Polihronie, 
Moise, şi Damian. 


Stih: Dumnezeiescul Zevina ajunge la dumnezeiasca moştenire. 
Părăsind dintru oameni a sa vieţuire. 
Polihronie şi doi împreună nevoitori fiind. 

Câte-şi trei împreună anii vieţii lor sunt săvârşind. 


Dintru aceştia dumnezeiescul Zevina şi-a făcut o chilie peste un munte, în care a 
întrebuințat sihăstreştile nevoinţe până la bătrâneţe. Dar a covârşit pe toţi cuvioşii 
acelei vremi, întru răbdarea ce avea la sfânta rugăciune. Căci, fiindcă de bătrâneţe 
nu putea sta drept la rugăciune, rezemându-se pe toiagul său, stăruia la rugăciune, 
şi aşa minunat şi cu plăcere de Dumnezeu vieţuind, s-a mutat din aceste de aici. 


lar dumnezeiescul Polihronie, ucenic acestuia fiind, atâta de mult a urmat bună- 
tăților învățătorului său, şi a tipărit întru sine caracterul aceluia, încât nici pecetea 
inelului pe ceară nu se tipăreşte aşa de curat, căci asemenea necontenită stăruință la 
rugăciune şi acesta avea. Lanţuri însă de fier n-a suferit să poarte, ca nu cumva 
oarecare neîntăriți să se vatăme de aceasta. lar o rădăcină de stejar prea grea pur- 
tându-o pe umeri, care nu se putea mişca cu amândouă mâinile, îşi îngreuia trupul 
şi când venea cineva de bătea în uşă, ascundea rădăcina. Din acest fel de nevoinţă 
îi înflorea lui şi dumnezeiescul dar. Căci prin rugăciunea sa, a contenit seceta, prin 
plouare, şi chiupul ce era deşert, cu rugăciune plin de untdelemn l-a făcut. Multe şi 
alte minuni făcând s-a mutat către Domnul. 


lar ucenicii săi, Moise adică, a rămas în chilia dumnezeiescului Polihronie până la 
sfârşitul vieţii sale, toată bunătatea aceluia avându-o culeasă. 


lar Damian s-a dus la un sat ce era acolo aproape, numit Niera, şi aflând aproape 
de sat o chilioară, şi locuind într-însa, întrebuința aceeaşi petrecere ca a dascălului 
său Polihronie; încât cei ce ştiau bine pe amândoi, văzându-l pe acesta, să soco- 
tească că vede sufletul marelui Polihronie întru alt trup; căci întru amândoi stră- 
lucea asemenea nerăutatea, asemenea blândeţe şi smerenie, îndulcire de cuvânt, 
trezvie sufletească, cugetare de Dumnezeu, osteneală şi priveghere şi hrană şi 
neiubirea de agoniseală. Căci nimic alt avea în chilia sa, decât o coşniţă cu linte 
muiată, ce-i slujea spre hrană. Atâta folos au cules ucenicii aceştia din împreună 
vieţuirea cu Polihronie. 


Tot în această zi, cuviosul noul mucenic Damian, care mai-nainte s-a nevoit în 
sfânta mânăstire Filoteiu din muntele Atonului, apoi a mărturisit în Larisa la 
anul o mie cinci sute şaizeci şi opt, şi prin sugrumare S-a săvârşit. 


Stih: Rodul Evangheliei fericite ai fost dobândind. 
Damian sfârşitul prin sugrumare primind. 

Tot în această zi, cuviosul Damian, care a sihăstrit în sfânta mânăstire a ESfi- 
gmenului din muntele Atonului, cu pace s-a săvârşit. 


Stih: Mormântul lui Damian era a darurilor desfătare. 
Livadă dulce suflătoare, o străină bună mirosire. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Cântarea a 7-a 

Irmos: Chipul cel de aur în câmpul Deira cinstindu-se, cei trei tineri au defăimat 
porunca cea prea fără de Dumnezeu, şi fiind aruncaţi în mijlocul focului, 
răcorindu-se au cântat: Bine eşti cuvântat Dumnezeul părinţilor noştri. 

Cu cuget întărit ai intrat în văpaia ce ardea, mărite, ca cei trei tineri, care au răcorit 
cuptorul prin foc fără materie, şi în mijlocul focului ai rămas nears, strigând: Bine 
eşti cuvântat Dumnezeul părinţilor noştri. 

Fericit eşti, şi bine îţi va fi, că locuieşti acum, unde sunt locaşurile drepţilor, unde 
sunt oștile mucenicilor, unde sunt cetele înţelepţilor apostoli, care strigă: Bine eşti 
cuvântat Dumnezeul părinţilor noştri. 

Slavă... 

Sufletele cele ce mai-nainte au fost neroditoare, le-ai adus lui Hristos cu multă 
roadă, îndreptându-le cu lucrarea Duhului, şi punându-le lor sămânță de spic bun, 
şi le-ai învăţat a striga: Bine eşti cuvântat Dumnezeul părinţilor noştri. 

Și acum..., a Născătoarei 

Numai tu te-ai arătat neispitită de bărbat, Maică a lui Dumnezeu, celui ce a zidit 
lumea cu înţelepciunea, prea curată Fecioară, pentru aceasta cu bună credinţă 
strigăm ţie, zicând: Binecuvântată eşti Fecioară, ceea ce ai născut pe Dumnezeu cu 
trup. 


Cântarea a 8-a 


Irmos: Pe Dumnezeu cel ce s-a pogorât... 

Slujind cu sfinţenie întru buna-credinţă lucrarea cea sfântă de taină a lui Hristos, tu 
te-ai adus lui Dumnezeu jertfă cuvântătoare, jertfă primită, şi bineplăcută, prinos 
deplin, Policarpe de trei ori fericite. 


Intru cărunteţe, şi întru adâncime de bătrâneţe, ai arătat bărbăţie de tinereţe, cu 
puterea Crucii ridicându-ţi cugetul tău către lupte dumnezeieşti, lauda sfințiţilor 
mucenici ai lui Hristos, de Dumnezeu cugetătorule Policarpe. 

Intărindu-te cu Crucea, şi după vrednicie fiind îmbrăcat cu podoaba ierarhiei pă- 
rinte ai intrat în Biserica lui Dumnezeu, să te arăţi cu sângele tău lui Hristos, cel ce 
este mai marele păstorilor. 

Binecuvântăm pe Tatăl, şi pe Fiul şi pe Sfântul Duh, Domnul. 

Junghiindu-te pentru Hristos, ca un berbece ales, arătătorule de cele sfinte, te-ai 
arătat următor patimilor lui, şi te-ai făcut părtaş slavei împreună cu dânsul şi 
moştenitor, împărăției lui. 

Și acum..., a Născătoarei 

Fi mie stâlp de foc în chip de lumină, şi nor luminos povăţuindu-mă către moş- 
tenirea cea cerească, Născătoare de Dumnezeu Fecioară fără prihană, ca pe unul ce 
sunt rătăcit în pustia vieţii. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Pe Dumnezeu care s-a pogorât în cuptorul cel cu foc la tinerii evreieşti, şi văpaia 
întru răcoreală o au prefăcut, ca pe Domnul lăudaţi-l lucrurile, şi îl prea înălțaţi 
întru toți vecii. 

Cântarea a 9-a 


Irmos: Pe Dumnezeu Cuvântul... 


Pomenirea ta părinte cea purtătoare de lumină răsărind, luminează sufletele celor 
ce o săvârşesc pe dânsa cu bună credinţă, dumnezeiescule, şi pe toţi îi faci părtaşi 

dumnezeieştii arătări de lumină pe care cu laude, o fericim după vrednicie, cuge- 
tătorule de Dumnezeu. 


Stând înaintea scaunului Stăpânului împreună cu ceata cea de sus a Sfinţilor îngeri, 
roagă-l pe dânsul ca să ajungem noi la patima cea mântuitoare, şi învierea lui 
săvârşindu-o luminat cu multe feluri de bunătăţi. 


Priceperea Sfintei Treimi, părinte nu ţi se vede ca mai-nainte prin însemnări, ci de 
faţă, ca unul ce eşti cu inimă curată, şi scuturat de materie, şi dezlegat de legăturile 
stricăciunii, fericite Policarpe prea mărite. 


Slavă... 


Pe tine părinte ca pe unul ce porţi cunună, şi ai primit daruri de biruinţă din drea- 
pta cea dumnezeiască, şi ai săvârşit luptele, şi te-ai umplut de lumină, Policarpe 
înțelepte, crezând noi, cu osârdie te punem pe tine înainte rugător către Hristos. 


Și acum..., a Născătoarei 


Ca pe o Născătoare de Dumnezeu Fecioară, şi Maica Cuvântului, şi ca pe una ce 
eşti nouă pricinuitoare de viaţă veşnică, şi dumnezeiască, ca pe ceea ce ne-ai răsărit 
nouă pe Soarele dreptăţii, noi credincioşii cu un cuget întru cântări toți te slăvim. 


Irmosul: Pe Dumnezeu Cuvântul cel din Dumnezeu, care cu negrăită înţelepciune 
a venit să înnoiască pe Adam cel căzut rău prin mâncare în stricăciune, din Sfânta 
Fecioară negrăit întrupându-se pentru noi credincioşii, cu un gând întru laude îl 
slăvim. 


Luminânda 
Podobie: Femei auziţi glas... 
Multe roduri ai adus lui Hristos, înțelepte Policarpe. Pe oamenii care prin tine s-au 
izbăvit din înşelăciunea dracilor, sfinţite mărite mucenice, care eşti întocmai cu în- 
gerii, şi împreună locuitor cu apostolii, cu care pomeneşte-ne părinte, pe cei ce te 


cinstim cu dragoste. 


A Născătoarei 

S-a surpat Maică Fecioară, peretele îngrădirii cel din mijloc, şi noi oamenii cei 
muritori ne-am împreunat cu îngerii, prin naşterea ta, Născătoare de Dumnezeu; şi 
acum întăreşte-ne pe noi să postim, şi să ajungem a ne închina curat învierii celei 
de a treia zi a Fiului tău. 


Şi cealaltă slujbă a Utreniei după rânduială şi Otpustul. 

Canon de rugăciune către Sfântul sfinţit mucenic Policarp, episcopul Smirnei 

Troparul Sfântului sfinţit mucenic Policarp, episcopul Smirnei, glasul al 4-lea: Şi 
părtaş obiceiurilor şi următor scaunelor apostolilor fiind, lucrare ai aflat, de 
Dumnezeu insuflate, spre suirea privirii la cele înalte. Pentru aceasta, cuvântul 
adevărului drept învățând şi cu credinţa răbdând până la sânge Sfinte mucenice 
Policarp, roagă-te lui Hristos Dumnezeu să mântuiască sufletele noastre. 


Cântarea 1 


Irmos: Veniţi popoare să cântăm lui Hristos Dumnezeu, celui ce a despărțit marea 
şi a trecut pe poporul pe care l-a scăpat din robia egiptenilor, că S-a prea slăvit. 


Stih: Sfinte sfinţite mucenice Policarp, roagă-te lui Dumnezeu pentru noi. 
Cu revărsarea luminii lui Hristos luminându-te şi de lumina Lui umplându-te, 
părinte, luminează sufletul meu cel întunecat, cu rugăciunile tale, cugetătorule de 


Dumnezeu. 


Stih: Sfinte sfinţite mucenice Policarp, roagă-te lui Dumnezeu pentru noi. 

Luminarea propovăduirii celei mântuitoare fulgerând în inima ta cea curată, ca 
printr-o oglindă neîntinată, a strălucit raze către toţi, părinte. 


Slavă Tatălui şi Fiului şi Sfântului Duh. 


Făcutu-te-ai stâlp scris al Legii celei noi, părinte, având înscrisă Evanghelia harului 
celui dumnezeiesc, nu cu slove de cerneală, ci cu Duhul cel dumnezeiesc. 


Şi acum şi pururea şi în vecii vecilor. Amin (a Născătoarei). 

Ştiind că Dumnezeu, Cel mai înainte de toată zidirea şi de toţi vecii, S-a Întrupat 
din tine, fără de voie trupească, te mărturisim pe tine, cu adevărat, Născătoare de 
Dumnezeu. 

Cântarea a 3-a 

Irmos: Întăreşte-ne pe noi... 

Stih: Sfinte sfinţite mucenice Policarp, roagă-te lui Dumnezeu pentru noi. 
Măslin roditor te-ai făcut, precum zice psalmistul, în casa Domnului tău, prea 
fericite ierarhe Policarp, descoperitorule de cele dumnezeieşti, purtând blândeţea 
propovăduirii. 


Stih: Sfinte sfinţite mucenice Policarp, roagă-te lui Dumnezeu pentru noi. 


Îndreptându-ţi cugetul cu grijă către poruncile Mântuitorului, binecuvântatule de 
Dumnezeu, după vrednicie te-ai făcut păstor prea ales al Bisericii Lui. 


Slavă Tatălui şi Fiului şi Sfântului Duh. 


Cu totul te-ai adus pe tine ca o jertfă vie lui Hristos prin mucenicie, nevoindu-te 
mai înainte prin sihăstrie, prea fericite, cu cuget de mucenic. 


Şi acum şi pururea şi în vecii vecilor. Amin (a Născătoarei). 


Scuturat-ai ţărâna omorârii noastre, născând Nemurirea cea adevărată şi ne-ai ţesut 
nouă veşmintele nemuririi prin naşterea ta, Fecioară. 

Irmosul: Intăreşte-ne pe noi întru Tine, Doamne, cel ce prin Lemn ai omorât 
păcatul şi frica Ta o sădeşte în inimile noastre, ale celor ce Te lăudăm pe Tine. 


Cântarea a 4-a 


Irmos: Auzit-am, Doamne, glasul rânduielii Tale şi Te-am prea slăvit pe Tine, 
Unule lubitorule de oameni. 


Stih: Sfinte sfinţite mucenice Policarp, roagă-te lui Dumnezeu pentru noi. 


Pom roditor te-ai arătat Stăpânului, aducând multă roadă de fapte bune, sfințite 
părinte Policarp. 


Stih: Sfinte sfinţite mucenice Policarp, roagă-te lui Dumnezeu pentru noi. 


Ardere de tot desăvârşită şi jertfă curată te-ai adus Mântuitorului tuturor, Sfinte 
părinte Policarp. 


Stih: Sfinte sfinţite mucenice Policarp, roagă-te lui Dumnezeu pentru noi. 


Cu dreaptă credință propovăduind poporului lumina cunoştinței de Dumnezeu, 
cuvioase, ai îndepărtat întunericul închinării la idoli. 


Slavă Tatălui şi Fiului şi Sfântului Duh. 
Lăudăm, mărite, răbdarea cea tare a sufletului tău şi neîmpuţinarea luptelor tale. 
Şi acum şi pururea şi în vecii vecilor. Amin (a Născătoarei). 


Luminează-mi, cu lumina ta, sufletul meu cel întunecat, Preacurată, care ai născut 
Lumina cea ipostatnică. 


Cântarea a 5-a 


Irmos: Dătătorule de lumină şi Făcătorul veacurilor, Doamne, întru lumina porun- 
cilor Tale povăţuieşte-ne pe noi; că afară de Tine alt dumnezeu nu ştim. 


Stih: Sfinte sfinţite mucenice Policarp, roagă-te lui Dumnezeu pentru noi. 

Cu strălucirea Duhului luminându-ţi cugetul, cuvioase, în chip tainic, cu focul care 
îți ardea mintea, ai luat cunoştinţă de săvârşirea ta prin foc, cugetătorule de 
Dumnezeu. 


Stih: Sfinte sfinţite mucenice Policarp, roagă-te lui Dumnezeu pentru noi. 


Apă de viaţă ai primit ca dintr-un izvor al desfătării, cuvioase, fiind ucenic uce- 
nicului celui iubit, care s-a împărtăşit din adâncul Inţelepciunii. 


Slavă Tatălui şi Fiului şi Sfântului Duh. 


Avuţie şi mărire strălucită, lungime de zile şi viaţă nestricată ţi-a dăruit ție, părinte, 
Hristos, Înţelepciunea cea adevărată, că L-ai iubit pe EI, mai mult decât orice. 


Şi acum şi pururea şi în vecii vecilor. Amin (a Născătoarei). 


Cel Vechi de zile S-a pogorât în pântecele tău cel sfințit, ca ploaia pe lână, Prea- 
curată şi nou Adam S-a arătat lubitorul de oameni. 


Cântarea a 6-a 

Irmos: Din adâncul greşelilor... 

Stih: Sfinte sfinţite mucenice Policarp, roagă-te lui Dumnezeu pentru noi. 

Mort fiind pentru toată lumea, grăitorule de cele dumnezeieşti şi numai lui Hristos 
trăind şi vieţuind, către Hristos te-ai mutat, culegând roadele nestricăciunii cele 
dătătoare de viaţă. 


Stih: Sfinte sfinţite mucenice Policarp, roagă-te lui Dumnezeu pentru noi. 


Cu bun chip umblând, fericite şi arătându-te fiu al luminii şi al păcii, ai cunoscut pe 
Marcion, pe întâiul-născut al întunericului şi vrăjmaşul. 


Slavă Tatălui şi Fiului şi Sfântului Duh. 


Povăţuiți fiind, părinte, cu cuvintele tale, ne îndepărtăm de tot eresul cel nelegiuit 
şi de adunările viclene ale celor necredincioşi, care învaţă că Stăpânirile sunt două. 


Şi acum şi pururea şi în vecii vecilor. Amin (a Născătoarei). 

Preacurată, ceea ce ai zămislit pe Mielul cel prea curat, care ridică păcatul lumii, 
roagă-te să se dea iertare de păcate robilor tăi. 


Irmosul: De adâncul greşelilor fiind înconjurat, chem adâncul milostivirii Tale cel 
neurmat; din stricăciune, Dumnezeule scoate-mă. 


Condac, glas 1: 
Podobie: Ceata îngerească... 


Roade cuvântătoare aducând Domnului, înţeleptule ierarh Policarp, prin fapte dum- 
nezeieşti, te-ai arătat după vrednicie dumnezeiesc ierarh, fericite. Pentru aceasta 
astăzi, luminându-ne cu cuvintele tale, lăudăm pomenirea ta cea vrednică de laudă 
prea slăvind pe Domnul. 


Cântarea a 7-a 


Irmos: Cei trei tineri au călcat în picioare porunca cea fără de Dumnezeu de a 
cinsti chipul cel de aur în câmpul Deira şi aruncaţi fiind în mijlocul focului, 
răcorindu-se au cântat: Binecuvântat eşti, Dumnezeul părinţilor noştri. 


Stih: Sfinte sfinţite mucenice Policarp, roagă-te lui Dumnezeu pentru noi. 


Cu cuget întărit ai intrat în văpaia ce ardea, mărite, Sfinte sfinţite mucenice Poli- 
carp, ca cei trei tineri, care au răcorit cuptorul prin focul cel fără de materie şi în 
mijlocul focului ai rămas nears strigând: Binecuvântat eşti, Dumnezeul părinţilor 
noştri. 


Stih: Sfinte sfinţite mucenice Policarp, roagă-te lui Dumnezeu pentru noi. 

Fericit eşti şi bine îţi va fi, că locuieşti acum unde sunt corturile drepţilor, unde 
sunt oştile mucenicilor, unde sunt cetele înţelepților apostoli, care strigă: Bine- 
cuvântat eşti, Dumnezeul părinților noştri. 

Slavă Tatălui şi Fiului şi Sfântului Duh. 

Sufletele care mai înainte erau neroditoare le-ai adus lui Hristos, cu multă roadă, 


îndreptându-le cu lucrarea Duhului şi încărcându-le cu spice frumoase, le-ai învăţat 
a striga: Binecuvântat eşti, Dumnezeul părinților noştri. 

Şi acum şi pururea şi în vecii vecilor. Amin (a Născătoarei). 

Numai tu te-ai arătat neispitită de bărbat, Maică a lui Dumnezeu, Cel ce a zidit 
lumea cu înţelepciune, prea curată Maică Fecioară. Pentru aceasta cu dreaptă 
credință strigăm ţie, zicând: Binecuvântată eşti Fecioară, ceea ce ai născut pe 
Dumnezeu cu Trup. 

Cântarea a 8-a 

Irmos: Pe Dumnezeu, care S-a pogorât... 

Stih: Sfinte sfinţite mucenice Policarp, roagă-te lui Dumnezeu pentru noi. 
Săvârşind cu mărire dumnezeiască slujba de Taină a lui Hristos, te-ai adus pe tine 
jertfă cuvântătoare lui Dumnezeu, jertfă primită şi bine plăcută, prinos deplin, de 
trei ori fericite Policarp. 

Stih: Sfinte sfinţite mucenice Policarp, roagă-te lui Dumnezeu pentru noi. 

La bătrâneţe ai arătat bărbăție tinerească şi adâncă, cu puterea Crucii ridicându-ţi 
cugetul tău către lupte dumnezeieşti, lauda sfinților mucenici ai lui Hristos, de 
Dumnezeu înţelepţite Policarp. 

Stih: Sfinte sfinţite mucenice Policarp, roagă-te lui Dumnezeu pentru noi. 
Întărindu-te cu Sfânta Cruce şi după vrednicie îmbrăcat fiind cu podoaba ierarhiei, 
părinte, ai intrat în Biserica lui Dumnezeu, ca să te arăţi cu sângele tău lui Hristos, 
mai Marele păstorilor. 

Binecuvântam pe Tatăl şi pe Fiul şi pe Sfântul Duh, Domnul. 

Junghiindu-te pentru Hristos, ca un berbece ales, arătătorule de cele sfinte, te-ai 
arătat următor Patimilor Lui şi te-ai făcut părtaş al Slavei Sale şi împreună moş- 
tenitor al Împărăției Lui. 

Şi acum şi pururea şi în vecii vecilor. Amin (a Născătoarei). 

Fii mie, celui ce sunt rătăcit în pustiul vieţii, Stâlp de foc dătător de lumină şi Nor 


luminos, povăţuindu-mă către moştenirea cea cerească, Născătoare de Dumnezeu, 
Fecioară fără de prihană. 

Irmosul: 


Să lăudăm, bine să cuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Pe Dumnezeu, care S-a pogorât în cuptorul cel cu foc la tinerii iudei şi a prefăcut 
văpaia în rouă, ca pe Domnul lăudaţi-L lucrurile şi prea înălțaţi-L întru toţi veci. 


Cântarea a 9-a 

Irmos: Pe Dumnezeu Cuvântul... 

Stih: Sfinte sfinţite mucenice Policarp, roagă-te lui Dumnezeu pentru noi. 
Pomenirea ta, părinte, cea purtătoare de lumină răsărind, luminează sufletele celor 
ce o săvârşesc cu dreaptă credinţă şi tu pe toţi îi faci părtaşi dumnezeieştii Arătări 
de lumină; pe care cu laude o fericim după vrednicie, înţelepţitule de Dumnezeu. 
Stih: Sfinte sfinţite mucenice Policarp, roagă-te lui Dumnezeu pentru noi. 

Stând înaintea Scaunului Stăpânului împreună cu ceata cea de sus a Sfinţilor 
îngeri, roagă-L să ajungem şi noi la Patima cea mântuitoare şi să prăznuim în 
chip luminat Invierea Lui, cu multe feluri de fapte bune. 

Stih: Sfinte sfinţite mucenice Policarp, roagă-te lui Dumnezeu pentru noi. 
Înțelegerea Sfintei Treimi părinte, ţi se arată ţie lămurit nu ca mai înainte prin în- 
semnări, ci ca unuia cu inimă curată şi depărtată de materie şi dezlegat de legăturile 
stricăciuni, fericite Policarp, prea mărite. 

Slavă Tatălui şi Fiului şi Sfântului Duh. 

Crezând că tu ai fost încununat cu cunună, părinte şi ai primit daruri de biruinţă din 
dreapta cea dumnezeiască şi ai săvârşit luptele şi te-ai umplut de Lumină, 
înţeleptule Policarp, pe tine cu osârdie te punem înainte rugător către Hristos. 


Şi acum şi pururea şi în vecii vecilor. Amin (a Născătoarei). 


Ca pe o Născătoare de Dumnezeu, Fecioară şi Maică a Cuvântului; ca pe ceea ce 
eşti nouă pricinuitoare de viață veşnică şi dumnezeiască şi ca pe ceea ce ne-ai 

răsărit nouă pe Soarele dreptăţii, noi credincioşii, cu un cuget, întru cântări toți te 
mărim. 


Irmosul: Pe Dumnezeul Cuvântul cel din Dumnezeu, Înţelepciunea cea negrăită, 
care a venit să înnoiască pe Adam, cel ce căzuse cumplit în nimicirea stricăciunii, 
care în chip de nespus S-a Întrupat pentru noi din Fecioară, credincioşii, întru O 
Unire, în cântări Îl slăvim. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Înţeleptule părinte, lucrând cu adevărat în sufletul tău strugurele harului, ai stors 
din el cuvântul credinţei, ca un vin care veseleşte cugetele tuturor credincioşilor şi 
te-ai arătat nemărginit noian de minuni. Pentru aceasta şi podoabă a mucenicilor te- 
ai arătat, săvârşindu-te prin foc şi învrednicindu-te de Lumina cea veşnică, prea 
fericite Policarp. Roagă-te lui Hristos Dumnezeu să dăruiască iertare de greşeli 
celor ce prăznuiesc cu dragoste sfântă pomenirea ta. 


Sedelna Preasfintei Născătoare de Dumnezeu, glasul al 8-lea. Podobie: Pe Înţe- 
lepciunea şi Cuvântul în pântecele tău zămislind fără ardere, Maica lui Dumne-zeu, 
în chip de negrăit ai născut pe Cel ce a făcut toate şi în braţele tale ai avut pe Cel ce 
ține toate şi la sân ai hrănit pe Cel ce hrăneşte lumea. Pentru aceasta, te rog pe tine, 
Preasfântă Fecioară, să mă izbăveşti de greşeli, când va fi să stau înaintea feţei 
Ziditorului meu, Stăpână Fecioară curată, atunci să-mi dăruieşti ajutorul tău, că pe 
tine te am nădejde eu, robul tău. 


Nor al Soarelui celui înţelegător, sfeşnic strălucitor ca aurul al dumnezeieştii Lumi- 
ni, neîntinată, nespurcată, prea curată Stăpână, te rog luminează cu lumina nepă- 
timirii întunecatul meu suflet, cel orbit de patimi şi spală cu curgerile lacrimilor 
inima mea cea întinată şi cu pocăința umilinţei mă curăţeşte de răutatea faptelor 
mele, ca să strig ţie cu dragoste: Născătoare de Dumnezeu, pururea Fecioară, roa- 
gă-te Fiului tău şi Dumnezeu, să-mi dea iertare de greşeli; că pe tine te am nădejde 
eu, nevrednicul robul tău. 


Sedelna Sfintei Cruci şi a Preasfintei Născătoare de Dumnezeu, glasul al 8-lea. Po- 
dobie: Pe Inţelepciunea şi Cuvântul în pântecele tău zămislind fără ardere, Maica 

lui Dumnezeu, în chip de negrăit ai născut pe Cel ce a făcut toate şi în braţele tale 
ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi să 
stau înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


Pe Mielul şi Păstorul şi Izbăvitorul, Mieluşeaua văzând pe Cruce, lăcrimând se 
jelea şi cu amar striga: lumea se bucură primind Izbăvirea, iar cele dinlăuntru ale 
mele se aprind, văzând Răstignirea, pe care Tu o rabzi din milostivirea milei Tale; 
Îndelung Răbdătorule, Doamne, cel ce eşti Adâncul milei şi Izvor nedeşertat, milo- 
stiveşte-Te şi dăruieşte iertare de greşeli celor ce cu credinţă laudă dumnezeieştile 
Tale patimi. 

Acatistul Sfântului sfinţit mucenic Policarp, episcopul Smirnei 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 

Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Lucrând ogorul sufletelor şi aducând belşug pământului, te-ai făcut, sfinte, vas ales 
şi laudă dreptmăritorilor creştini, care de atunci s-au deprins a-ţi cânta: Bucură-te, 
Sfinte ierarhe Policarp, mucenice al lui Hristos! 


Icosul 1 

Slujitor credincios Stăpânului, asemenea îngerilor, la desăvârşire îngerească ai 
ajuns şi primind moartea cea pentru Hristos, viaţa cea veşnică ai primit, pentru 
aceasta cu vrednicie îți cântăm: 

Bucură-te, vlăstar al Efesului; 

Bucură-te, floare înmiresmată a cetăţii Smirnei; 

Bucură-te, rod bogat al apostolilor lui Hristos; 

Bucură-te, mărgăritar strălucitor în coroana mucenicilor sfințiţi; 

Bucură-te, mare ierarhe, care în smerenie, harul ai împărtăşit; 

Bucură-te, turn întărit al mântuitoarei credinţe pe care cu mari minuni o ai mărtu- 
risit; 

Bucură-te, că te-ai învrednicit de darul proorociei; 

Bucură-le, bucuria celor sărmani; 

Bucură-te, al văduvelor ocrotitor şi mult mângâietor; 

Bucură-te, grabnic vindecător a felurite boli; 

Bucură-te, spaimă şi cutremur diavolilor; 

Bucură-te, că în faţa tronului Dumnezeirii, te faci stăruitoare rugăciune pentru cei 
ce se roagă către tine; 

Bucură-te, Sfinte ierarhe Policarp, mucenice al lui Hristos! 


Condacul al 2-lea 
Naşterea ta, sfinte în temniţa cea rece în care era închisă pentru credință mama ta, a 
fost precum, odinioară, a lui Hristos în peşteră încă şi mai mare minune săvâr- 

şindu-se, îndată ce te-ai născut, un înger al Domnului s-a pogorât şi luându-te, a 
zis: Aliluia! 


Icosul al 2-lea 

Luminător la vremuri de întuneric, Dumnezeu te-a învrednicit, fiind izbăvit încă de 
prunc în chip prea minunat, ajută-ne dar să ne curățim de gândul cel viclean, pă- 
zindu-ne ca nişte prunci la cuget, cei care strigăm ţie acum: 

Bucură-te, pentru care Domnul pe îngerul său a trimis; 

Bucură-te, că în grija unei bune creştine prin rânduire de sus ai fost încredinţat; 
Bucură-te, pentru care fericita Teodora lacrimi de maică a vărsat; 

Bucură-te, că tatăl tău, Sfântul Pangratie pentru tine îndelung s-a rugat; 

Bucură-te, că amândoi părinţii tăi cei după trup cununa muceniciei au primit; 
Bucură-te, că de cinstitele lor moaşte fiarele n-au cutezat a se apropia; 

Bucură-te, că din copilărie darul săvârşirii minunilor ai avut; 

Bucură-te, că vădindu-se marea lucrare a lui Dumnezeu la rugăciunea ta, din Pan- 
gratie, Policarp ţi s-a spus; 

Bucură-te, că dăruindu-te Dumnezeu cu mulțime de zile, bună virtute a înfrânării 
ţi-a adăugat dintru-nceput; 

Bucură-te, că duhului blândeţii te-ai făcut sălaş; 

Bucură-te, cel ce din tinereţe gândul aşezat al celor înaintați în vârstă ai dovedit; 
Bucură-te, înduhovnicite părinte, căruia la bătrâneţe râvna tinereţii ţi s-a dăruit; 
Bucură-te, Sfinte ierarhe Policarp, mucenice al lui Hristos! 


Condacul al 3-lea 

Mare foamete lovind cetatea Efesului, cu toţii la tine au alergat nădăjduind ajutor şi 
pe nimeni n-ai lăsat apăsat de nevoi, ci pe toţi i-ai miluit, pentru aceasta către 
Dumnezeu se îndreptau zicând: Aliluia! 


Icosul al 3-lea 

Întocmai cum în întreaga-ţi viaţă te-ai milostivit spre cei în lipsuri, îndură-te şi 
acum spre noi, păcătoşii cei săraci în fapte bune, ca nerămânând precum smochinul 
cel fără de rod, să ne învrednicim de duhul pocăinţei noi care către tine alergăm 
acum zicând: 

Bucură-te, liman al celor copleşiţi de multele poveri; 

Bucură-te, îndulcire pentru cei cuprinşi de amărăciune; 

Bucură-te, încurajare a năpăstuiților; 

Bucură-te, că din fragedă vârstă ai fost mult miluitor; 

Bucură-te, izbăvitor al multora de foamea cea trupească; 

Bucură-te, hrănitor al tuturor din învăţătura cea dumnezeiască; 

Bucură-te, căci cuvintele tale seminţe roditoare s-au făcut; 

Bucură-te, că rugăciunea ta hambarele Calistei a umplut; 

Bucură-te, că împărțind la cei sărmani, hambarele nu se goleau, ci mai mult se-n- 
destulau; 

Bucură-te, că înălțându-ţi gândul la Dumnezeu, ai pogorât ploaie, scăpându-ţi ceta- 
tea de secetă; 

Bucură-te, căci cu numele Mântuitorului Hristos, ai înmulțit vinul în casa episco- 
pului Dafnu; 

Bucură-te, că pornirile cele rele le veştejeşti; 

Bucură-te, Sfinte ierarhe Policarp, mucenice al lui Hristos! 


Condacul al 4-lea 

Primind vestire că al lui Hristos, apostol şi evanghelist loan cu glas de tunet pro- 
povăduia prin părțile acelea, cu bucurie mare te-ai îmbrăcat de sus şi la acesta ai 
mers, ca să-i urmezi cântând: Aliluia! 


Icosul al 4-lea 

Plecând Sfântul loan spre Patmos, în surghiun pe Sfântul Vucol a rânduit la Smir- 
na, lăsându-i-te împreună lucrător şi după cum cuvântătorul de Dumnezeu pentru 
tine mult s-a rugat, aşa pururea te roagă şi tu pentru sufletele noastre, ca să-ţi cân- 
tăm acestea: 

Bucură-te, că ucenic alergând la Sfântul evanghelist loan, lângă Sfinţii apostoli ai 
stat; 

Bucură-te, că ai cunoscut pe cei ce L-au văzut pe Dumnezeu cel Întrupat; 
Bucură-te, că urmând slăvitului apostol, îndelungată vreme cu foamea alături de el 
te-ai nevoit; 

Bucură-te, că şi cu setea ai fost încercat foarte; 

Bucură-te, că lipsa hainelor ai îndurat fără cârtire; 

Bucură-te, că ai răbdat şi alte multe strâmtorări, întocmai ca sihaştrii; 

Bucură-te, că toate cu mare bucurie ai pătimit; 

Bucură-te, că împlinind porunca, mai frumos decât crinii câmpului te-ai arătat; 
Bucură-te, că talantul care ţi s-a dat, cu râvnă multă l-ai înmulțit; 

Bucură-te, că prin însăşi viaţa ta, frumuseţea vieţii în Hristos ai pilduit; 

Bucură-te, că pe mai departe prin tine Vestirea cea bună s-a vestit; 

Bucură-te, că astfel pe Hristos Domnul ai mărturisit şi pe mulţi ai adus la mântuire; 
Bucură-te, Sfinte ierarhe Policarp, mucenice al lui Hristos! 


Condacul al 5-lea 

Luând dreapta ta, dumnezeiescul Vucol pe pieptul său şi-a aşezat-o şi slavă înăl- 
țând lui Dumnezeu, a adormit în pace, iar ceilalți sfințiți părinți şi-ntreg poporul, 
cutremurându-se, strigat-au: Aliluia! 

Icosul al 5-lea 

Îngenunchind pentru a fi sfinţit întru episcop, văzut-ai, sfinte înaintea ta picioarele 
Mântuitorului Hristos, ce tainic stă de faţă pentru aceasta cu harul tău ne curăţeşte 
inimile şi-ndepărtează spinii îndoielii, ca să vedem şi noi lucrarea cea sfântă din 
Biserica lui Dumnezeu, iar ţie pururea să zicem: 

Bucură-te, că Sfântul Vucol mult a dorit să-i fii urmaș; 

Bucură-te, că la rânduirea ta întru episcop, mare mulţime de ierarhi s-a ostenit cu 
dragoste a veni; 

Bucură-te, că sfinţindu-te, mâinile lor şi-au odihnit atunci pe capul tău; 

Bucură-te, că ridicarea ta în treapta arhieriei s-a arătat prilej de semne şi minuni ne- 
numărate; 

Bucură-te, că dintru-nceputul slujbei lumină dumnezeiască a luminat biserica; 
Bucură-te, că Duhul Sfânt s-a pogorât peste tine în chip de porumbel strălucitor; 
Bucură-te, că mulți te-au văzut atunci îmbrăcat ostaş şi-ncins cu brâu; 

Bucură-te, că altora privindu-ţi faţa scăldată în lumină, li se părea că porți porfiră 
împărătească; 

Bucură-te, că mai târziu Sfântul Ignatie, întreaga Antiohie în grija ta a dat; 
Bucură-te, că în rugăciunea pentru pacea Bisericii întotdeauna îndelung ai stăruit; 
Bucură-te, bun păstor al turmei lui Hristos; 

Bucură-te, întâistătător al întregii Asii; 

Bucură-te, Sfinte ierarhe Policarp, mucenice al lui Hristos! 


Condacul al 6-lea 

Cuprinsă fiind de flăcări cetatea ta, oamenii s-au văzut neputincioşi şi chemându- 
te în ajutor, tu cu rugăciunea vâlvătaia ai liniştit atunci, înțelegând ei minunea cea 
dumnezeiască, cu toţii au strigat: Aliluia! 


Icosul 6-lea 

Cel ce cu rugăciune prea puternică ai potolit focul Smirnei, cu mijlocirea ta stinge, 
sfinte şi focul nebunesc al patimilor noastre ca să îți cântăm acum acestea: 
Bucură-te, că de pârjol cetatea Smirnei ai scăpat; 

Bucură-te, că îndată dogoarea rugăciunii tale văpaia a stins; 

Bucură-te, că pe vrăjitori, care se osteneau în deşert, i-ai ruşinat; 

Bucură-te, lumânare aprinsă din lumina lui Hristos pe care păgânii n-au putut s-o 
stingă; 

Bucură-te, făclie arzând de dragoste pentru Hristos; 

Bucură-te, al Bisericii sfeşnic de mare preţ; 

Bucură-te, rug nemistuit al slujirii preoțești; 

Bucură-te, pară de foc pentru adevărul cel biruitor; 

Bucură-te, flacără nestinsă a predaniei Sfinților apostoli; 

Bucură-te, candelă ce ai luminat întreaga lume; 

Bucură-te, rugăciune fierbinte la tronul lui Dumnezeu; 

Bucură-te că ardere de tot şi jertfă curată te-ai adus pe tine însuţi, părinte; 
Bucură-te, Sfinte ierarhe Policarp, mucenice al lui Hristos! 


Condacul al 7-lea 

Intrând vrăjmaşul într-o slugă a stăpânului cetăţii, pe mulţi a bătut, muşcându-i şi 
hainele rupându-le şi pe iudeii veniţi ca să-l alunge i-a ucis, dar venind tu, ai alun- 
gat pe demon şi săvârşindu-se în faţa tuturor minunea, cu toţii strigat-au: Aliluia! 


Icosul al 7-lea 

Întocmai cum pe sluga cea îndrăcită ai vindecat-o, nu zăbovi a ne întări asupra 
multelor ispite şi alungând înşelăciunea, degrabă porunceşte duhurilor celor necu- 
rate să se îndepărteze de la noi ca să-ţi cântăm unele ca acestea: 

Bucură-te, muncire a duhurilor răutăţii; 

Bucură-te, rană de mult plâns a demonilor; 

Bucură-te, tulburare a iadului; 

Bucură-te, că de pomenirea numelui tău vrăjmaşul mult s-a spăimântat; 

Bucură-te, că venind tu pe cale, mare tremur a cuprins pe cel potrivnic; 

Bucură-te, că numai ajungând lângă el, acesta a fugit de îndată; 

Bucură-te, că prin numele lui Hristos lisus izgonindu-l, ai ruşinat pe cei rău cre- 
dincioşi; 

Bucură-te, că punerea mâinilor tale, celor în suferinţă a adus alinare; 

Bucură-te, că leac tuturor bolilor cei ce veneau la tine te-au aflat; 

Bucură-te, că rănile sufletului cu duhovnicesc sfat ai închis; 

Bucură-te, că şi de idoleasca închinare pe mulți păgâni ai vindecat; 

Bucură-te, ajutor neîntârziat al celor ce cheamă sfânt numele tău; 

Bucură-te, Sfinte ierarhe Policarp, mucenice al lui Hristos! 


Condacul al 8-lea 

Harul luminării prin propovăduirea cea mântuitoare strălucindu-te de sus, ca dintr- 
o oglindă din inima ta cea curată, scânteia în sumedenie de raze către cei ce te 
ascultau şi primind aceştia învăţătura cea drept măritoare, cântau: Aliluia! 


Icosul al 8-lea 

Cel ce sub revărsarea neînseratei străluciri a lui Hristos te-ai adumbrit, ca să se 
odihnească mintea noastră de multele griji ale acestei lumi întru smerită cugetare 
ca, spre cinstirea ta acum să zicem: 

Bucură-te, că din fragedă copilărie adâncă înţelepciune ai primit; 

Bucură-te, că întreaga rânduială a slujbelor cu uşurinţă ai deprins; 

Bucură-te, că şi la învăţătură de carte te-ai arătat neîntrecut; 

Bucură-te, că mai târziu Sfinţii apostoli ţi-au fost dascăli; 

Bucură-te, că în toată vremea cu ascultarea celor de folos sufletului ţi-a plăcut a te- 
ndeletnici; 

Bucură-te, că în tot ceasul în adâncul gândirii la cele veşnice te-ai cufundat,; 
Bucură-te, că la Sfintele Scripturi ai cugetat neîncetat; 

Bucură-te, gură a apostolilor care spre părăsirea vorbirii în deşert pe toţi ai înde- 
mnat; 

Bucură-te, că pentru a învăţa pe alţii, pe tine pildă te-ai făcut; 

Bucură-te, că deşi cunoscător fiind a multe, în duhul smerenie: întreaga viaţă ai 
trăit; 

Bucură-te, că ascuţimea minţii tu nu ţi-ai pus spre grai cu vicleşug; 

Bucură-te, că dumnezeiasca înţelepciune prea înţelept în faţa tuturor te-a arătat; 
Bucură-te, Sfinte ierarhe Policarp, mucenice al lui Hristos! 


Condacul al 9-lea 

Mergând către sfinţitul Anicet care păstorea atunci în Roma, ca prăznuirea Învierii 
să o statorniceşti deodată pentru toţi creştinii, mulţi amăgiţi de erezii au auzit ade- 
vărul din sfântă gura ta şi întorcându-se, grăit-au: Aliluia! 


Icosul al 9-lea 

De vorbele ademenitoare ale ereticului Valentin nu te-ai lăsat ispitit, iar pe Mar- 
cion, care te îmbia să îi cunoşti ritoriceasca învăţătură, l-ai înfruntat ca pe un rătă- 
cit, aşa şi pe noi ne întăreşte, cunoscătorule al gândului lui Dumnezeu, întru cre- 
dinţa cea adevărată, ca după vrednicie să-ţi strigăm: 

Bucură-te, stâncă neclintită de valurile eresurilor; 

Bucură-te, apărător al Adevărului celui nepieritor; 

Bucură-te, străjuitor neobosit al dogmelor celor dintru-nceput; 

Bucură-te, vădire a mincinoaselor învățături; 

Bucură-te, destrămare a urzelilor diavolului; 

Bucură-te, zădărnicire a uneltirilor lui; 

Bucură-te, râvnitorule pentru liniştea Bisericii; 

Bucură-te, căci ascultând cuvântul dumnezeiescului Pavel, în Hristos ai vieţuit; 
Bucură-te, că elinii şi iudeii învăţător a toată Asia te-au socotit; 

Bucură-te, surpătorule al deşertăciunii idoleşti; 

Bucură-te, că tată al creştinilor păgânii te-au numit; 

Bucură-te, că ai înfruntat pe cei rău credincioşi; 

Bucură-te, Sfinte ierarhe Policarp, mucenice al lui Hristos! 


Condacul al 10-lea 

Precum Domnul prin lona pieirea cetăţii Ninive a vestit şi pe Lot din Sodoma cu 
mână tare l-a scos, asemenea trimis-a pe îngerul Său ca în trei rânduri, să îţi ves- 
tească surparea casei unde înnoptai, iar căzând casa şi scăpând nevătămat, ai dat 
slavă, cântând: Aliluia! 


Icosul al 10-lea 

Arătându-şi dragostea nemărginită pentru oameni, s-a îngrijit din nou de tine Cel 
ce veghează veşnic. la fel şi tu mijloceşte pentru noi, sfinte şi domolind urgia vrăj- 
mașşilor văzuţi şi nevăzuţi, ne dăruieşte biruinţă-ntru iubire, ca iarăşi să-ţi cântăm: 
Bucură-te, că pe Ziditor mai presus de întreaga Sa zidire ai slăvit,; 

Bucură-te, că de aproapele tău nicicând nu ai uitat; 

Bucură-te, că ucenic al ucenicului iubit fiind, fiu al iubirii te-ai făcut; 

Bucură-te, că la dragoste cu şi mai mare dragoste ai răspuns; 

Bucură-te, că şi pe cei ce la moarte veniseră a te duce ca pe prieteni de-o viaţă I-ai 
primit; 

Bucură-te, căci cugetul tău ura nu a cunoscut; 

Bucură-te, că prin purtarea ta, de răutate ai fost străin; 

Bucură-te, că Sfântul Irineu de tine mult s-a legat sufleteşte; 

Bucură-te, că de orice cinstire toată viaţa ai fugit; 

Bucură-te, că toate cele trecătoare ale lumii ai disprețuit; 

Bucură-te, că socotindu-te nevrednic, nici harul preoţiei nu voiai ca să-l primeşti; 
Bucură-te, că totdeauna toate cu smerenie şi mare dragoste ai făcut; 

Bucură-te, Sfinte ierarhe Policarp, mucenice al lui Hristos! 


Condacul al 11-lea 

Mulţi dintre cei care te-au auzit, în diferite locuri pe pământ, mărturisind Cuvân- 
tul, L-au cunoscut pe Domnul lisus Hristos, cel înviat din morţi ca Dumnezeu ade- 
vărat şi deşteptându-se la viaţă, strigat-au: Aliluia! 


Icosul al 11-lea 

Aducând mare binecuvântare tuturor locurilor pe unde ai trecut, te-ai făcut nesecat 
izvor de adevăr şi milă şi însuţi mult călătorind în drumurile noastre ne însoţeşte şi 
ne păzeşte ca să cântăm ţie: 

Bucură-te, revărsare de har la țărmurile Orientului; 

Bucură-te, că Efesul ţi-a fost leagăn al pruncii; 

Bucură-te, că din Asia ţi-ai făcut loc de mărturisire a credinţei celei sfinte; 
Bucură-te, că în Teos şi nenumărate alte locuri ai săvârşit minuni; 

Bucură-te, că din ostrovul Patmos necontenită rugăciune pentru tine s-a înălţat; 
Bucură-te, că Sfântul Irineu din depărtata Galie te pomenea mereu; 

Bucură-te, că marea cetate a Romei ai văzut; 

Bucură-te, că întreaga Antiohie cu evlavie ţi-a rostit numele mereu; 

Bucură-te, că celor din Filippi epistolă de mult folos duhovnicesc ai scris; 
Bucură-te, că în Smirna, cetatea sufletului tău, mucenicească moarte ai primit; 
Bucură-te, că lumea toată cinstirea cuvenită sfinților lui Dumnezeu îţi dă acum; 
Bucură-te, că şi tu pentru întreaga lume înalți cu mare râvnă rugăciuni; 
Bucură-te, Sfinte ierarhe Policarp, mucenice al lui Hristos! 


Condacul al 12-lea 

Ca şi Mântuitorul Hristos care intră-n Ierusalimul patimilor Sale pe asin, ai fost 
adus mucenice spre a fi ars pe rug în Smirna şi până în clipa morţii prea mărind pe 
Împăratul tuturor, ai trecut sfinte, către Dumnezeu, cântând: Aliluia! 


Icosul al 12-lea 

În ceasul săvârşirii tale, Domnul Hristos ţie şi multora făcându-se auzit, cu glas 
tare ţi-a grăit zicând: „Fii tare şi-ndrăzneşte, Policarp!” ajută-ne dar sfinte şi nouă 
să nu uităm de ceasul când vom părăsi această lume, cei care îţi cântăm acum: 
Bucură-te, că înainte cu trei zile sfârşitul acestei vieţi ţi s-a vestit; 

Bucură-te, că cerând ceas de rugăciune mai înainte de a fi dus la moarte mulțumită 
ai adus lui Dumnezeu pentru toate; 

Bucură-te, că surd ai rămas la cuvintele meşteşugite ale celor ce voiau de Hristos 
să te lepezi; 

Bucură-te, că rug ţi s-a ridicat în zi de sâmbătă de cei ce ţineau sâmbăta; 

Bucură-te, că stând de bunăvoie a fi ars, înălțai slavă unuia Dumnezeu, cel în Trei- 
me închinat; 

Bucură-te, că flacăra te-a-nvăluit cu totul fără a te atinge; 

Bucură-te, că mireasmă neasemuită toţi cei de faţă cu mirare au simţit atunci; 
Bucură-te, că nevătămându-te focul, te-au împuns cu pumnalul, iar sângele tău s-a 
revărsat ca un râu stingând rugul; 

Bucură-te, că numai după moartea ta, trupul tău s-a supus focului; 

Bucură-te, că osemintele-ţi ca pe odoare de mult preţ, creştinii luându-le în ascuns 
le-au păstrat; 

Bucură-te, că focul ce se stinge nu te-a făcut să uiţi de focul veşnic; 

Bucură-te, că acum înalţi neobosită rugăciune ca şi pe noi de focul iadului să ne 
păzeşti; 

Bucură-te, Sfinte ierarhe Policarp, mucenice al lui Hristos! 


Condacul al 13-lea (de trei ori) 

O, Sfinţite mucenice Policarp, de Dumnezeu fericite, care în credinţă tare şi ne- 
contenită rugăciune petrecând, minuni ai săvârşit şi biruință asupra necuratului 
vrăjmaş ai dobândit, mijloceşte şi pentru noi, ca să cântăm cu bucurie: Aliluia! 

Apoi iarăşi: 


Icosul 1 

Slujitor credincios Stăpânului, asemenea îngerilor, la desăvârşire îngerească ai 
ajuns şi primind moartea cea pentru Hristos, viaţa cea veşnică ai primit, pentru 
aceasta cu vrednicie îți cântăm: 

Bucură-te, vlăstar al Efesului; 

Bucură-te, floare înmiresmată a cetăţii Smirnei; 

Bucură-te, rod bogat al apostolilor lui Hristos; 

Bucură-te, mărgăritar strălucitor în coroana mucenicilor sfințiţi; 

Bucură-te, mare ierarhe, care în smerenie, harul ai împărtăşit; 

Bucură-te, turn întărit al mântuitoarei credinţe pe care cu mari minuni o ai mărtu- 
risit; 

Bucură-te, că te-ai învrednicit de darul proorociei; 

Bucură-le, bucuria celor sărmani; 

Bucură-te, al văduvelor ocrotitor şi mult mângâietor; 

Bucură-te, grabnic vindecător a felurite boli; 

Bucură-te, spaimă şi cutremur diavolilor; 

Bucură-te, că în faţa tronului Dumnezeirii, te faci stăruitoare rugăciune pentru cei 
ce se roagă către tine; 

Bucură-te, Sfinte ierarhe Policarp, mucenice al lui Hristos! 


Condacul 1 

Lucrând ogorul sufletelor şi aducând belşug pământului, te-ai făcut, sfinte, vas ales 
şi laudă dreptmăritorilor creştini, care de atunci s-au deprins a-ţi cânta: Bucură-te, 
Sfinte ierarhe Policarp, mucenice al lui Hristos! 


Și această: 


Rugăciune către Sfântul sfinţit mucenic Policarp, episcopul Smirnei 

Sfinte de Dumnezeu fericite, Policarp în rugăciunile tale cele de-a pururea pome- 
neşte-ne ca revărsându-se milostivirea lui Dumnezeu peste noi, să ne învrednicim, 
mult roditorule, de cele spre viaţă ale Duhului roade: în inimă, dragostea; cu ochii 
privind către Dumnezeu; în cuget bucuria cea duhovnicească; mintea umplând-o cu 
neîncetată rugăciune; pacea în sufletul nostru; în piept aşezând suspinarea pentru 
păcate; în toate îndelunga răbdare; chipului celui dinlăuntru, bunătatea; în mâini 
facerea de bine; în urechi punând ascultarea Sfintelor Scripturi; iar pe limbă măr- 
turisirea adevărului, neclintiţi întru dreapta credinţă; glasului, blândeţea; pântecele 
pecetluit cu înfrânarea şi în tot trupul curăţia. Ca să ne învrednicim a fi moştenitori 
ai bucuriei celei veşnice şi părtaşi ai Împărăției Cerurilor. Amin. 


(Textul Acatistului a fost alcătuit de Silviu- Andrei Vlădăreanu, inspector in 
cadrul Sfintei Arhiepiscopii a Bucureştilor, diortosit în cadrul şedinţei Sinodului 
Mitropolitan al Munteniei şi Dobrogei din 9 februarie 2004, definitivat de 
Comisia sinodală pentru canonizarea Sfinţilor Români la 11 februarie 2004 şi 
aprobat de Sfântul Sinod al Bisericii Ortodoxe Române prin hotărârea nr. 688 
luată în şedinţa din 11 februarie 2004) 

Paraclisul Sfântului mucenic Policarp,episcopul Smirnei 


POLICARP 
CPISCOPUL SMIRNEI 


R 





[Preotul: face obişnuitul început, zicând: Binecuvântat este Dumnezeul nostru.] 
Citeţul: Amin. Slavă Ție, Dumnezeul nostru, slavă Ţie! 
Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Impăratul nostru Dumnezeu. 
Veniţi să ne închinăm, şi să cădem la însuşi Hristos Impăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia, aliluia, aliluia, slavă Ție Dumnezeule! (de 3 ori) 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Apoi: tropar glas 4: Multe roade ai adus lui Hristos înţeleptule Policarp: pe oame- 
nii care prin tine s-au mântuit din înşelăciunea demonilor, sfințite mărite mucenice, 
care eşti asemenea cu îngerii şi împreună locuitor cu apostolii, cu care pomeneşte- 
ne pe noi cei aflaţi în suferinţe şi necazuri părinte, nu trece cu vederea pe cei ce te 
cinstim cu dragoste. 


Slavă... Și acum... 


Nu vom tăcea, Născătoare de Dumnezeu, pururea a spune puterile tale noi, nevre- 
dnicii, că de nu ai fi stat tu înainte, rugându-te, cine ne-ar fi izbăvit pe mine din 
atâtea nevoi? Sau cine ne-ar fi păzit până acum slobozi? Nu ne vom depărta de la 
tine, Stăpână, că tu izbăveşti pe robii tăi pururea din toate nevoile. 


Apoi Psalmul 50 

1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul 
Cântarea 1, glasul al 2-lea 


Irmos: Veniţi popoare să cântăm lui Hristos Dumnezeu, celui ce a despărțit marea 
ŞI a trecut pe poporul pe care l-a scăpat din robia egiptenilor, că S-a prea slăvit. 


Stih: Sfinte, sfinţite mucenice Policarp, roagă-te lui Dumnezeu pentru noi. 

Cu revărsarea luminii lui Hristos luminându-te, şi de lumina Lui umplându-te, pă- 
rinte, luminează sufletul meu cel întunecat, cu rugăciunile tale, cugetătorule de 
Dumnezeu. 


Stih: Sfinte, sfinţite mucenice Policarp, roagă-te lui Dumnezeu pentru noi. 


Luminarea propovăduirii celei mântuitoare fulgerând în inima ta cea curată, ca 
printr-o oglindă neîntinată, a strălucit razele către toţi, părinte. 


Slavă ... 


Făcutu-te-ai stâlp scris al Legii celei noi, părinte, având înscrisă Evanghelia harului 
celui dumnezeiesc, nu cu slove de cerneală, ci cu Duh dumnezeiesc. 


Și acum ..., a Născătoarei 

Știind că Dumnezeu, cel mai înainte de toată zidirea şi de toţi vecii, S-a întrupat 
din tine, fără de voie trupească, te mărturisim pe tine, cu adevărat, Născătoare de 
Dumnezeu. 

Cântarea a 3-a 

Irmos: Intăreşte-ne pe no.... 


Stih: Sfinte, sfinţite mucenice Policarp, roagă-te lui Dumnezeu pentru noi. 


Măslin roditor te-ai făcut, precum zice psalmistul, în casa Domnului tău, fericite 
Policarp, descoperitorule de cele dumnezeieşti, purtând blândeţea propovăduirii. 


Stih: Sfinte, sfinţite mucenice Policarp, roagă-te lui Dumnezeu pentru noi. 


Îndreptându-ţi cugetul cu grijă către poruncile Mântuitorului, binecuvântatule de 
Dumnezeu, după vrednicie te-ai făcut păstor prea ales al Bisericii Lui. 


Slavă ... 


Cu totul te-ai adus pe tine ca o jertfă vie lui Hristos prin mucenicie, nevoindu-te 
mai înainte prin sihăstrie, prea fericite, cu cuget de mucenic. 


Și acum... a Născătoarei 


Scuturat-ai ţărâna omorârii noastre, născând Nemurirea cea adevărată; şi ne-ai ţesut 
nouă veşmintele nemuririi prin naşterea ta, Fecioară. 


Irmosul: Intăreşte-ne pe noi întru Tine, Doamne, cel ce prin lemn ai omorât păca- 
tul şi frica Ta o sădeşte în inimile noastre, ale celor ce Te lăudăm pe Tine. 


Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 

Înţeleptule părinte, lucrând cu adevărat în sufletul tău strugurele harului, ai stors 
din el cuvântul credinţei, ca un vin care veseleşte cugetele tuturor credincioşilor şi 
te-ai arătat nemărginit noian de minuni. Pentru aceasta şi podoabă a mucenicilor te- 
ai arătat, săvârşindu-te prin foc şi învrednicindu-te de lumina cea veşnică, fericite 
Policarp. Roagă-te lui Hristos Dumnezeu să dăruiască iertare de greşeale celor ce 
prăznuiesc cu dragoste sfântă pomenirea ta. 

Cântarea a 4-a 


lrmos: Auzit-am, Doamne, glasul rânduielii Tale şi Te-am prea slăvit pe Tine, 
unule lubitorule de oameni. 


Stih: Sfinte, sfinţite mucenice Policarp, roagă-te lui Dumnezeu pentru noi. 


Pom roditor te-ai arătat Stăpânului, aducând multă roadă de fapte bune, părinte 
Policarp. 


Stih: Sfinte, sfinţite mucenice Policarp, roagă-te lui Dumnezeu pentru noi. 
Ardere de tot desăvârşită şi jertfă curată te-ai adus Mântuitorului tuturor, părinte 
Policarp. Cu dreapta credință propovăduind poporului lumina cunoştinței de 
Dumnezeu, cuvioase, ai îndepărtat întunericul închinării la idoli. 

Slavă ... 

Lăudăm, mărite, răbdarea cea tare a sufletului tău, şi neîmpuţinarea luptelor tale. 


Și acum... a Născătoarei 


Luminează-mi, cu lumina ta, sufletul meu cel întunecat, curată, care ai născut 
Lumina cea ipostatică. 


Cântarea a 5-a 


Irmos: Dătătorule de lumină şi Făcătorul veacurilor, Doamne, întru lumina porun- 
cilor Tale povăţuieşte-ne pe noi; că afară de Tine alt Dumnezeu nu ştim. 


Stih: Sfinte, sfinţite mucenice Policarp, roagă-te lui Dumnezeu pentru noi. 

Cu strălucirea Duhului luminându-ţi cugetul, cuvioase, în chip tainic, cu focul care 
îți ardea mintea, ai luat cunoştinţă de săvârşirea ta, prin foc, cugetătorule de 
Dumnezeu. 


Stih: Sfinte, sfinţite mucenice Policarp, roagă-te lui Dumnezeu pentru noi. 


Apă de viaţă ai primit ca dintr-un izvor al desfătării, cuvioase, fiind ucenic uce- 
nicului celui iubit, care s-a împărtăşit din adâncul înţelepciunii. 


Slavă ... 


Avuţie şi mărire strălucită, lungime de zile şi viaţă nestricată ţi-a dăruit ție, părinte, 
Hristos, Înţelepciunea cea adevărată, că L-ai iubit pe EI, mai mult decât orice. 


Și acum... a Născătoarei 


Cel vechi de zile S-a pogorât în pântecele tău cel sfinţit, ca ploaia pe lână, Prea- 
curată, şi nou Adam S-a arătat lubitorul de oameni. 


Cântarea a 6-a 

Irmos: Din adâncul greşelilor ... 

Stih: Sfinte, sfinţite mucenice Policarp, roagă-te lui Dumnezeu pentru noi. 

Mort fiind pentru toată lumea, grăitorule de cele dumnezeieşti, şi numai lui Hristos 
trăind şi vieţuind, către Hristos te-ai mutat, culegând roadele nestricăciunii dătă- 
toare de viaţă. 


Stih: Sfinte, sfinţite mucenice Policarp, roagă-te lui Dumnezeu pentru noi. 


Cu bun chip umblând, fericite şi arătându-te fiu al luminii şi al păcii, ai cunoscut pe 
Marcion, pe întâiul născut al întunericului şi vrăjmaşul. 


Slavă ... 


Povăţuiţi fiind, părinte, cu cuvintele tale, ne depărtăm de tot eresul cel nelegiuit şi 
de adunările viclene ale celor necredincioşi, care învaţă că stăpânirile sunt două. 


Și acum... a Născătoarei 

Preacurată, ceea ce ai zămislit pe Mielul cel curat, care ridică păcatul lumii, roagă- 
te să se dea iertare de păcate robilor tă. 


Condacul, glas 1: 
Podobie: Ceata îngerească ... 


Roade cuvântătoare aducând Domnului, înţeleptule Policarp, prin fapte dumne- 
zeieşti, te-ai arătat după vrednicie dumnezeiesc ierarh, fericite. Pentru aceasta as- 
tăzi, luminându-ne cu cuvintele tale, lăudăm pomenirea ta cea vrednică de laudă 
prea slăvind pe Domnul. 


Prochimen glasul al 7-lea: Scumpă este înaintea Domnului, moartea cuvioşilor 
Lui. 


Stih: Ce voi răsplăti Domnului pentru toate câte mi-a dat mie? 


Apostol 


Fiule Timotei 

3. Mulţumesc lui Dumnezeu, căruia Îi slujesc din strămoşi, cu cuget curat, că te 
pomenesc neîncetat, zi şi noapte, în rugăciunile mele. 

4. Şi pentru că îmi aduc aminte de lacrimile tale, doresc mult să te văd, ca să mă 
umplu de bucurie; 

5. Îmi aduc iarăşi aminte de credinţa ta neprefăcută, care, precum s-a sălăşluit 
întâi în bunica ta Loida şi în mama Eunichi, tot aşa, sunt încredinţat, că şi întru 
tine. 

6. Din această pricină, îţi amintesc să aprinzi şi mai mult din nou harul lui 
Dumnezeu, care este în tine, prin punerea mâinilor mele. 

7. Căci Dumnezeu nu ne-a dat duhul temerii, ci al puterii şi al dragostei şi al în- 
țelepciunii. 

8. Deci, nu te ruşina de a mărturisi pe Domnul nostru, nici de mine, cel pus în 
lanţuri pentru EI, ci pătimeşte împreună cu mine pentru Evanghelie după pute- 
rea de la Dumnezeu. 

9. EI ne-a mântuit şi ne-a chemat cu chemare sfântă, nu după faptele noastre, ci 
după a Sa hotărâre şi după harul ce ne-a fost dat în Hristos lisus, mai înainte de 
începutul veacurilor, 

Evanghelia după loan 


Zis-a Domnul către ucenicii Săi: 

24. Adevărat, adevărat zic vouă că dacă grăuntele de grâu, când cade în pă- 
mânt, nu va muri, rămâne singur; iar dacă va muri, aduce multă roadă. 

25. Cel ce îşi iubeşte sufletul îl va pierde; iar cel ce îşi urăşte sufletul în lumea 
aceasta îl va păstra pentru viaţa veşnică. 

26. Dacă-Mi slujeşte cineva, să-Mi urmeze, şi unde sunt Eu, acolo va fi şi slu- 
jitorul Meu. Dacă-Mi slujeşte cineva, Tatăl Meu îl va cinsti. 

35. Deci le-a zis Iisus: Încă puţină vreme Lumina este cu voi. Umblaţi cât aveţi 
Lumina ca Să nu vă prindă întunericul. Căci cel ce umblă în întuneric nu ştie 
unde merge. 

36. Cât aveţi Lumina, credeţi în Lumină, ca Să fiţi fii ai Luminii. 


Slavă ... glas 2 


Părinte, Cuvinte şi Duhule Sfinte, Treime Sfântă, curăţeşte mulțimea greşelilor 
noastre. 


Și acum ... 


Pentru rugăciunile Sfântului Sfinţitului mucenic Policarp, Milostive curăţeşte 
mulțimea greşelilor noastre. 


Stih:  Miluieşte-mă Dumnezeule după mare mila Ta şi după mulțimea 
îndurărilor Tale curăţeşte fărădelegile noastre. 


Stihira glas al 2-lea: Apus-ai din lume către Dumnezeu strălucind de razele muce- 
niciei tale. Încetat-ai a mai dori ceva, ca unul ce ai ajuns la dorirea cea desăvârşită, 
cuvioase, şi te-ai umplut de fericită strălucire. De care roagă-te acum să se împăr- 
tăşească toţi cei ce prăznuiesc cu credinţă sfântă pomenirea ta, fericite Policarp. 


Cântarea a 7-a 
Irmos: Cei trei tineri au călcat în picioare porunca cea fără de Dumnezeu de a 


cinsti chipul cel de aur în câmpul Deira; şi aruncaţi fiind în mijlocul focului, 
răcorindu-se au cântat: Bine eşti cuvântat, Dumnezeul părinților noştri. 

Stih: Sfinte, sfinţite mucenice Policarp, roagă-te lui Dumnezeu pentru noi. 

Cu cuget întărit ai intrat în văpaia ce ardea, mărite, ca cei trei tineri, care au răcorit 
cuptorul prin foc fără materie, şi în mijlocul focului ai rămas nears strigând: Bine 
eşti cuvântat, Dumnezeul părinților noştri. 

Stih: Sfinte, sfinţite mucenice Policarp, roagă-te lui Dumnezeu pentru noi. 
Fericit eşti şi bine îţi va fi, că locuieşti acum unde sunt corturile drepţilor, unde 
sunt oştile mucenicilor, unde sunt cetele înţelepţilor apostoli, care strigă: Bine eşti 
cuvântat, Dumnezeul părinţilor noştri. 

Slavă ... 

Sufletele care mai înainte erau neroditoare le-ai adus lui Hristos, cu multă roadă, 
îndreptându-le cu lucrarea Duhului; şi încărcându-le cu spice frumoase, le-ai 
învăţat a striga: Bine eşti cuvântat, Dumnezeul părinţilor noştri. 

Și acum... a Născătoarei 

Numai tu te-ai arătat neispitită de bărbat, Maică a lui Dumnezeu, Cel ce a zidit 
lumea cu înţelepciune, prea curată Maică Fecioară. Pentru aceasta cu dreaptă 
credință strigăm ţie, zicând: bine eşti cuvântată Fecioară, ceea ce ai născut pe 
Dumnezeu cu trup. 

Cântarea a 8-a 

Irmos: Pe Dumnezeu, care S-a pogorât. 

Săvârşind cu mărire dumnezeiasca slujbă de taină a lui Hristos, te-ai adus pe tine 
jertfă cuvântătoare lui Dumnezeu, jertfă primită şi bine plăcută, prinos deplin, de 
trei ori fericite Policarp. 

Stih: Sfinte, sfinţite mucenice Policarp, roagă-te lui Dumnezeu pentru noi. 

La bătrâneţe ai arătat bărbăţie tinerească şi adâncă, cu puterea crucii ridicându-ţi 
cugetul tău către lupte dumnezeieşti, lauda sfinților mucenici ai lui Hristos, de 


Dumnezeu înţelepțite Policarp. 


Stih: Sfinte, sfinţite mucenice Policarp, roagă-te lui Dumnezeu pentru noi. 

Intărindu-te cu crucea şi după vrednicie îmbrăcat fiind cu podoaba ierarhiei, pă- 
rinte, ai intrat în biserica lui Dumnezeu, ca să te arăţi cu sângele tău lui Hristos, 
mai-marele păstorilor. 

Binecuvântăm pe Tatăl şi pe Fiul şi pe Sfântul Duh, Domnul. 

Junghiindu-te pentru Hristos, ca un berbece ales, arătătorule de cele sfinte te-ai 
arătat următor patimilor Lui şi te-ai făcut părtaş al slavei Sale şi împreună moş- 
tenitor al împărăției Lui, sfințite Policarp. 

Și acum... a Născătoarei 

Fii mie, celui ce sunt rătăcit în pustiul vieţii, stâlp de foc dătător de lumină şi nor 
luminos, povăţuindu-mă către moştenirea cea cerească, Născătoare de Dumnezeu, 
Fecioară fără prihană. 


Irmosul: 


Să lăudăm, bine să cuvântăm şi să ne închinăm Domnului, cântându-l şi prea înăl- 
ţându-L întru toţi vecii. 


Pe Dumnezeu, care S-a pogorât în cuptorul cel cu foc la tinerii iudei şi a prefăcut 
văpaia în rouă, ca pe Domnul lăudaţi-L lucrurile şi prea înălţaţi-L întru toţi vecii. 


Cântarea a 9-a 

Irmos: Pe Dumnezeu Cuvântul ... 

Stih: Sfinte, sfinţite mucenice Policarp, roagă-te lui Dumnezeu pentru noi. 
Pomenirea ta, părinte, cea purtătoare de lumină răsărind, luminează sufletele celor 
ce o săvârşesc cu dreapta credinţă; şi tu pe toți îi faci părtaşi dumnezeieştii arătări 
de lumină; pe care cu laude o fericim după vrednicie înţelepţitule de Dumnezeu. 
Stih: Sfinte, sfinţite mucenice Policarp, roagă-te lui Dumnezeu pentru noi. 

Stând înaintea scaunului Stăpânului împreună cu ceata de sus a sfinţilor îngeri, 


roagă-L să ajungem şi noi la patima cea mântuitoare şi să prăznuim în chip luminat 
învierea Lui, cu multe feluri de fapte bune. 

Stih: Sfinte, sfinţite mucenice Policarp, roagă-te lui Dumnezeu pentru noi. 


Inţelegerea Sfintei Treimi părinte, ţi se arată ție lămurit nu ca mai înainte prin 
însemnări, ci ca unuia cu inima curată şi depărtată de materie şi dezlegat de legă- 
turile stricăciuni, fericite Policarp, prea mărite. 


Slavă ... 


Crezând că tu ai fost încununat cu cunună, părinte, şi ai primit daruri de biruinţă 
din dreapta cea dumnezeiască şi ai săvârşit luptele şi te-ai umplut de lumină, 
înţeleptule Policarp, pe tine cu osârdie te punem înainte rugător către Hristos. 


Și acum... a Născătoarei 


Ca pe o Născătoare de Dumnezeu, Fecioară şi Maică a Cuvântului; ca pe ceea ce 
eşti nouă pricinuitoare de viaţa veşnică şi dumnezeiască şi ca pe ceea ce ne-ai 
răsărit nouă Soarele dreptăţii, noi credincioşii, cu un cuget, întru cântări toți te 
mărim. 


Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Stihirile, glas 2: 


Când a căzut în pământ roada Fecioarei şi sămânţa cea începătoare de viaţă, atunci 
te-a odrăslit pe tine spic cu multă roadă, ca să hrăneşti pe credincioşi cu cuvintele 
şi cu dogmele bunei credinţe şi ale pătimirii, sfinţindu-i pe dânşii cu sângele cel 
dumnezeiesc şi curăţindu-i cu mirul preoţiei, slăvite Policarp. 


Când s-a înălţat, spânzurată pe lemnul crucii Via cea adevărată, atunci te-a întins 
pe tine, viţa cea cu mult rod, tăiată cu secera cinstitei mucenicii şi călcată în 
linurile chinurilor; al cărei pahar de veselie amestecându-l cu credință, părinte, 
mărim cinstitele tale lupte. 


Slavă... Și acum..., a Născătoarei 

S-a surpat, Maică Fecioară, peretele cel din mijloc al vrajbei şi noi cei muritori ne- 
am împreunat cu îngerii, prin naşterea ta, Născătoare de Dumnezeu. Şi acum 
întăreşte-ne pe noi să postim şi să ajungem a ne închina, plini de curăție, învierii 
celei de a treia zi a Fiului tău. 


Troparul Sfântului Policarp, glasul al 4-lea: Şi părtaş obiceiurilor şi următor 
scaunelor apostolilor fiind, lucrare ai aflat, de Dumnezeu insuflate, spre suirea 
privirii la cele înalte. Pentru aceasta, cuvântul adevărului drept învățând şi cu 
credință răbdând până la sânge, Sfinte mucenice Policarp roagă-te lui Hristos 
Dumnezeu să mântuiască sufletele noastre. 


Pentru rugăciunile Sfinților părinților noştri, Doamne lisuse Hristoase, Fiul Lui 
Dumnezeu, miluieşte-ne şi ne mântuieşte pe noi. 


(sursă: Creştin Ortodox.ro) 

Imnografie 


ST. POLYCARP 


a 





Troparul: Îmbelşugând rodirea Smirnei prin rugul cel mucenicesc, nemistuită 
mlădiţă în văpaie te-ai arătat. Cortul tău s-a adus jertfă, dospind către Dumnezeu, 
neamurilor hrană sfințită, ierarhe Policarp. Slavă milostivirii lui Hristos, celei ară- 
tate în tine cu lucrarea de mari minuni căreia ne învredniceşte a fi părtaşi prin rugă- 
ciunea ta. 


Tropar: Şi părtaş obiceiurilor şi următor scaunelor apostolilor fiind, lucrare ai 
aflat, de Dumnezeu insuflate, spre suirea privirii la cele înalte pentru aceasta, 
cuvântul adevărului drept învățând şi cu credinţă răbdând până la sânge, sfinţite 
mucenice Policarp, roagă-te lui Hristos Dumnezeu să mântuiască sufletele noastre. 


Condac: Roduri cuvântătoare aducând Domnului, Policarpe înțelepte, prin fapte 
dumnezeieşti te-ai arătat după vrednicie dumnezeiesc ierarh, fericite pentru aceasta 
astăzi luminându-ne cu cuvintele tale, lăudăm a ta vrednică de laudă pomenire, 
prea mărind pe Dumnezeu. 


Icos: Adăpându-te cu bunătatea înţelepciunii, ai umplut din ea turma ta de cu- 
noştinţa lui Dumnezeu şi ai făcut să strălucească întreita lumină a Dumnezeirii, 
învățând că Tatăl este nenăscut, că Fiul este născut şi că Duhul Sfânt este purces şi 
ai propovăduit în chip lămurit o singură Dumnezeire şi o singură slavă şi păgână- 

tatea idolilor din mijloc ai scos-o, aducând ca nişte roade coapte, prea mărite, su- 
fletele celor ce cred în Sfânta Treime întru care ne-am botezat, întru care şi credem 
prea slăvind pe Domnul. 

Vieţile Sfinţilor - Viaţa şi pătimirea Sfântului sfinţitului mucenic Policarp, 
episcopul Smirnei 





Slăvitul şi Sfinţitul mărturisitor al lui Hristos, Policarp era prin naştere şi 
creştere fiu al cetăţii Efesului. Părinţii lui erau bine credincioşi, foarte bogaţi şi 
milostivi. Tatăl lui se numea Pangratie, iar mama sa Teodora. 


Fiind pârâți la stăpânitorul Efesului, ce se numea Marcion, că sunt credincioşi, a 
trimis îndată ostaşi şi i-a adus la el. Teodora era atunci însărcinată cu Sfântul 
Policarp şi a zis Marcion: "Pentru ce nu ascultați voi poruncile împărăteşti, ci 
defăimaţi pe marii zei şi vă închinaţi lui Hristos?" 


Părinţii Sfântului au răspuns fără nici o temere: "Noi, stăpânitorule, ne-am 
învățat de la sfinţii apostoli să credem Domnului nostru şi să ne închinăm 
adevăratului Dumnezeu, Cel ce a făcut cerul şi pământul, Domnului nostru lisus 
Hristos, întru al Cărui nume ne-am botezat şi pe care Îl mărturisim şi Îl 
propovăduim că este Dumnezeu adevărat, iar de la idolii cei neînsufleţiţi şi 
nesimţitori pe care îi aveţi voi în loc de dumnezei, noi ne întoarcem şi-i 
defăimăm”. 


Stăpânitorul auzind acestea şi mâniindu-se, a poruncit ostaşilor de i-au aruncat la 
pământ şi i-au bătut foarte tare. Apoi i-au băgat în temniţă, unde au petrecut multă 
vreme lipsiţi de ajutorul omenesc, tiranizându-i şi omorându-i cu foamea, cu setea 

şi cu toate celelalte pătimiri rele. Acolo, în temniţă, a născut fericita Teodora pe 
sfântul. 


Bunul Dumnezeu, care cunoaşte toate mai înainte, văzând că stăpânitorul 
voieşte să ia pruncul şi să-l crească, apoi să-l înveţe rătăcirea şi păgânătatea lui, 
a trimis pe îngerul Său în temniţă, care a tămăduit pe părinţii pruncului de 
rănile pe care le aveau din bătăile cele pentru mărturisirea lui Hristos şi i-a 
împuternicit mai înainte spunându-le că stăpânitorul vrea să-i omoare, dar să nu 
se teamă de moartea cea pentru Hristos, căci au să se încununeze cu cununa 
mărturisirii şi să moștenească Împărăţia Cerurilor. După aceea, a luat pruncul 
şi l-a dus la o femeie bătrână, foarte bogată şi creştină, cu numele Calista şi l-a 
dat ei ca să-i fie fiu de suflet, poruncindu-i să-l boteze şi să-l crească cu toată 
purtarea de grijă şi sârguinţă, dar să nu spună nimănui taina aceasta. După 
aceea s-a făcut nevăzut. 


Atunci Marcion cel fără de lege, căutând pruncul şi cercetând multe zile, dar 
negăsindu-l, s-a aprins cu totul de mânie, a torturat aspru şi fără de omenie pe 
părinţii sfântului, iar mai pe urmă, văzând statornicia lor şi că nu se lasă cu nici un 
chip de Hristos, i-au hotărât spre moarte. 


Apoi a poruncit ostaşilor să-i scoată afară din cetate, într-un deal şi le-a tăiat 
capetele acolo, lăsându-i să-i mănânce fiarele. Dar în zadar s-a ostenit 
pierzătorul, că nici o fiară nu s-a apropiat de cinstitele moaşte ale sfinţilor 
mucenici. După acestea, s-au dus în taină creştinii şi i-au îngropat cu evlavie, 
precum se cădea. 


Acea prea cucernică văduvă, primind pruncul, l-a botezat şi l-a numit Pangratiei 
după numele tatălui său, crescându-l ca pe un adevărat şi firesc fiu al ei. După 
ce a venit pruncul în vârsta cea primitoare de învățături, l-a dat la şcoală şi a 
învăţat în scurt timp toată rânduiala cea bisericească. 


Având de la început cugetele bătrâneşti, nu se îndeletnicea cu jucării copilăreşti, 
ca ceilalţi copii, ci petrecea împreună cu bărbaţii înţelepţi şi îmbunătăţiți, 
făcându-se ascultător şi următor al tuturor învățăturilor şi pildelor celor bune şi 
de suflet folositoare. 


Ca un fiu de mucenici se sârguia cu toată osârdia să urmeze după putere, întru 
dragostea lui Dumnezeu în toate faptele bune. Apoi se nevoia a avea dragoste 
pentru toţi, smerenie, blândeţe, înfrânare şi înţelepciune, precum şi tot felul de 

fapte bune, dar mai cu osârdie iubea milostenia, încât din acea pricină S-a şi 
numit 


Deci, ascultați ca să vă minunaţi: Femeia aceea iubitoare de Dumnezeu, care a 
crescut pe sfântul, era foarte bogată, după cum am zis şi avea hambare pline cu 
grâu şi cu toate felurile de roade ale pământului. Dar, fiind fericitul Pangratie 
foarte milostiv şi mult îndurat, dădea cu îndestulare săracilor, pe ascuns de maica 
sufletească, până ce a deşertat de roduri toate hambarele ei. 


Într-una din zile a mers maica sa la hambare şi aflându-le goale s-a minunat. Însă 
a înţeles că Pangratie le-a deşertat, că îi ştia voia lui cea bună şi milostivirea lui 
către săraci. Cu toate acestea s-a întors de la hambare mâhnită şi privea la dânsul 
Cu căutătură sălbatică. 


EI, cu faţa veselă, a zis: HDoamnă, să mergem împreună la hambare, ca să le 


Insă dânsa nu a voit să meargă, fiindcă le văzuse puţin mai înainte deşarte. 


Sfântul s-a dus singur şi a făcut rugăciune către Dumnezeu şi 0, minune îndată s- 
au umplut toate hambarele de toate felurile de roduri şi chemând pe maica sa, cu 
bucurie a zis ei: 


Venind femeia şi văzând hambarele pline de roade şi încă şi toate chiupurile 
(vasele) pline cu untdelemn şi vin, a prea mărit cu glas mare pe Dumnezeu, Marele 
dăruitor. 


După aceea, sărutând pe fericitul Pangratie, a zis: "Fiul meu prea iubit, de astăzi 
înainte dă cât voieşti săracilor. De acum nu voiesc să te numesc Pangratie, ci 
Policarp". Astfel a luat acest nume sfântul, adică Policarp. 


Fericitul Policarp având libertate, împărțea cu îndestulare săracilor roadele şi cu 
dumnezeiască milă hambarele nu se goleau, nici nu se împuţinau vreodată, căci 
Dumnezeu, văzând socoteala cea bună a sfântului, le înmulțea. 


eee 
In acea vreme s-a făcut o foamete mare în acea parte a Efesului şi atunci vrednicul 
Policarp a arătat mare milostivire şi îndurare nu numai la săraci, dar şi către cei 
bogaţi. Mulţi, deşi aveau bogăţie mare, neavând de unde să cumpere cele de 

nevoie pentru hrana vieţii, erau ameninţaţi de foamete, iar sfântul le dădea grâu 
cu îndestulare şi pe scurt, toți câţi erau la strâmtoare, ziceau: "Să mergem la 
milostivul Policarp”. Aşa se duceau la dânsul în fiecare zi o mulțime de săraci şi 
de bogați şi pe nimeni nu lăsa niciodată să se întoarcă deşert, ci pe toți îi primea 
cu milostivire şi făcea fiecăruia după nevoia lui. 


Când sfântul a ajuns la vârsta de 20 de ani, a auzit că Sfântul Ioan, 
Cuvântătorul de Dumnezeu, propovăduia Evanghelia în alte părţi ale Asiei. 
Având mare dorinţă să-l vadă, a cerut voie şi binecuvântare de la maica sa şi s-a 
dus la Cuvântătorul de Dumnezeu, cu care era împreună şi purtătorul de 
Dumnezeu Ignatie şi fericitul Vucol. Împreună cu dânşii a urmat şi 
dumnezeiescul Policarp, umblând din loc în loc, din ţară în ţară şi având mari 
pătimiri, Sufereau de foame, sete, goliciune şi multe alte strâmtorări, ca să 
propovăduiască cuvântul Evangheliei lui Hristos, ca şi un apostol. 


Petrecând multă vreme în acest fel de nevoinţe, a venit poruncă de la Domițian, 
împăratul Romei, ca Sfântul loan Cuvântătorul de Dumnezeu să fie surghiunit în 
ostrovul Patmos, căci se auzise că el întoarce pe slujitori de la idoli, la credinţa în 
Hristos. Vrând el să se ducă în surghiun, a hirotonisit pe fericitul Vucol arhiereu al 
Smirnei şi i-a dat pe Sfântul Policarp, ca să-l aibă ajutor al său. Apoi, sărutându-i 
apostolul, a luat cu dânsul pe Prohor şi s-a dus în Patmos. 


Ducându-se în Smirna, Sfântul Vucol, împreună cu dumnezeiescul Policarp, l-a 
hirotonisit preot, cu toate că nu voia cu nici un chip, zicând că nu este vrednic. 
Dar Sfântul Vucol, văzând faptele cele bune ale lui şi dumnezeieştile isprăvi, l-a 
cugetător, încât niciodată n-a voit nici o întâietate, nici în adunările preoților nu 
şedea mai Sus, după rânduiala şi Starea lui, ci şedea mai jos decât toţi, ca un om 
simplu. 

Sfântul ierarh Vucol, episcopul Smirnei 


Dumnezeu, văzând smerenia lui cea mare, l-a înălţat şi l-a slăvit, după cum s-a 
făgăduit. Dumnezeiescul Vucol mai înainte cunoscându-şi moartea sa, a adunat pe 
toți episcopii eparhiei, tot clerul şi pe toţi creştinii şi le-a arătat sfârşitul său, 
spunându-le că a hotărât ca diadoh (urmaş) al său pe Policarp, pe care toţi l-au 
primit cu mare bucurie, episcopii, clericii şi tot poporul. Când era să moară Sfântul 
Vucol, Policarp, stând alături de dânsul, Sfântul Vucol i-a luat dreapta şi lipind-o 
de pieptul său, i-a încredinţat păstoria oilor cuvântătoare zicând: "Slavă ie, 
Dumnezeule". Şi a adormit în pace. 


Apoi, adunându-se mulţi episcopi la îngroparea Sfântului Vucol şi la sfințirea lui 
Policarp, s-au făcut minunate vedenii la mulţi, pentru că, începându-se sfinţirea, a 
strălucit o lumină dumnezeiască pe toţi în biserică şi unii din cei vrednici au văzut 
un porumbel alb, strălucind ca fulgerul şi zburând împrejurul capului Sfântului 
Policarp. Alţii vedeau pe Sfântul Policarp îmbrăcat ostăşeşte şi încins cu brâu 
ostăşesc, înarmat ca la război. Altora li se părea îmbrăcat cu porfiră împărătească şi 
cu faţa strălucind. O femeie l-a văzut mai înalt cu statura, îndoit decât era şi cu 
veşmintele lui înroşite pe umărul drept. 


Când Sfântul Policarp şi-a plecat genunchii la sfințire, a văzut înaintea Sa 
picioarele Domnului Hristos, Care stătea nevăzut acolo la sfinţirea lui. Astfel, 
sfințindu-se de Hristos şi de Sfântul Duh, ocârmuia apostoleşte Biserica lui 

Dumnezeu, Suferind multe dureri şi osteneli pentru mântuirea sufletelor 
omeneşti şi făcând minuni mari. 


Deci, era Policarp om prea ales în vremurile noastre, episcop al soborniceştii 
Biserici a Smirnei şi învăţător următor al apostolilor şi prooroc sfânt pentru că 
toate cele grăite de dânsul se împlineau. 

Odată, s-a întâmplat că Sfântul Policarp era într-o cetate din aceeaşi țară, care se 
numea Teos, fiind aproape de apele cele calde ce se numeau Levedia şi a găzduit 
la episcopul cetăţii aceleia, cel cu numele Dafnu - pe care Sfântul Ignatie, 
purtătorul de Dumnezeu, îl pomeneşte în epistola sa către smirneni. Văzând 
Sfântul Policarp lipsa şi neajunsurile care existau în casa episcopului aceluia, s-a 
rugat lui Dumnezeu pentru dânsul, ca să se binecuvânteze casa lui. Din ceasul 
acela s-a îndestulat episcopul Dafnu cu toată îmbelşugarea. Țarinile şi grădinile 
lui, care mai înainte erau neroditoare, s-au îndestulat neobişnuit şi s-au făcut 
foarte bine roditoare. La acelaşi episcop, sfărşindu-se vinul în poloboc, sfântul l-a 
înmulțit prin rugăciune, cu îndestulare. 

Întorcându-se spre Smirna, cetatea sa, s-a abătut la o gazdă ce se întâmplase în 
cale, ca să se odihnească - pentru că era seara târziu - şi luând puţină hrană cu 
diaconul său, cu care călătorea, s-au culcat şi au adormit. 


La miezul nopții îngerul Domnului, lovindu-l în coastă, l-a strigat: "Policarpet”. 
EI a răspuns: Ce este, Doamne?" 
Grăit-a îngerul: "Scoală-te şi ieşi degrabă din casa aceasta, că va cădea îndată”. 


Căci în casa aceea nu era cunoscut Hristos Dumnezeu şi se săvârşeau într-însa 
multe fărădelegi. 


Sculându-se, sfântul a îmboldit pe diaconul său, poruncindu-i să se scoale. 


Diaconul, fiind cuprins de mult somn, nu voia să se scoale şi se mâhnea zicând: 
"Sfinte părinte, n-a trecut încă nici întâiul somn şi unde să mergem? Tu, gândind 
neîncetat la dumnezeieştile Scripturi nu dormi şi nici pe alții nu-i laşi să se 
odihnească”. 

Sfântul Policarp a tăcut. Dar, arătându-se îngerul şi a doua oară, îi poruncea să 
iasă afară. 


Sfântul, deşteptând iarăşi pe diacon, îi zise că o să cadă casa. 


Diaconul zise: "Cred în Dumnezeu, că nu va cădea casa, atâta timp cât tu eşti într- 
însa, părinte”. 


Grăit-a părintele: "Şi eu cred în Domnul, dar nu cred zidirii acesteia de piatră”. 


Arătându-se îngerul Domnului a treia oară şi aceleaşi spunându-i, abia a 
înduplecat pe diacon de s-a sculat. Şi, când au ieşit amândoi, îndată a căzut casa 
din temelie şi a ucis până la unul pe toți care erau într-însa. 


Sfântul Policarp, stând şi căutând spre cer, a zis: "Doamne Dumnezeule, 
Atotputernice, Părinte al lui lisus Hristos, al binecuvântătorului Tău Fiu, Cel ce 
mai înainte ai spus ninivitenilor, prin lona, proorocul, pieirea cetăţii lor şi 
milostivindu- Te i-ai cruțat, cu adevărat Te binecuvântez, că prin mână îngerească 
ne-ai scos şi ne-ai izbăvit de moartea aceasta, neașteptată, precum ai scos pe Lot 
din Sodoma, pentru că Tu păzeşti pe robii Tăi, totdeauna, de tot răul, fiind bun şi 
milostiv în veci”. 


Ro 2 


După aceasta în cetatea Smirna, fiind necredincios stăpânitorul cetăţii, în casa lui, 
într-o noapte, s-a cuprins de duhul rău una din slugile sale, făcând gâlceavă mare 
şi s-a tulburat toată casa stăpânitorului, de frică şi de cutremur. Făcându-se ziuă, 
au mers iudeii, vrând să izgonească pe diavol. Acela, repezindu-se spre dânşii, 
fiind mulţi, pe toți i-a ucis şi nici unul nu putea să-l biruiască, nici să se 
izbăvească din mâinile lui. Apoi, atât de rău îi bătea, încât abia îi lăsa vii, fiind goi 
şi însângeraţi, pentru că toate hainele de pe dânşii le rupea şi trupurile lor cu 
dinţii le muşca. 


În casa stăpânitorului era un creştin, care a zis către stăpânitor. "De vei porunci, 
stăpâne, eu voi chema un om care, fără osteneală, va tămădui pe robul tău”. 


Și, poruncindu-i Stăpânul, a plecat omul acela şi a chemat pe Sfântul episcop 
Policarp, care încă neintrând în casa stăpânitorului, diavolul a început a striga: 
"Vai mie, că Policarp vine la mine şi voi fugi, chiar nevrând, de aici”. 

Intrând sfântul, îndată diavolul tremurând a ieşit şi a fugit din sluga 
stăpânitorului. Văzând acesta, s-a mirat mult. 

După minunea aceea s-a întâmplat că, într-o noapte, pe când toţi dormeau, s-a 
aprins foarte rău cetatea Smirna şi ardea o bună parte a oraşului. Atunci era 
gâlceavă mare, plângere şi frică şi strigare şi tot poporul se ostenea să stingă 
focul, dar nu putea să oprească nimic, focul luând mai multă putere. Adunându-se 
iudeii cei ce farmecă focul şi aceia au rămas deşerţi. Aducându-şi aminte 
stăpânitorul de Sfântul Policarp, a zis către învățătorii curţii şi sfetnicilor săi: 
"Nimeni nu va putea să stingă focul acesta decât numai învățătorul creştinilor, 
Policarp, care nu de mult a tămăduit pe robul meu de îndrăcire”. Şi, trimițându-i, 
I-a chemat şi l-a rugat să ajute cetăţii în primejdia aceea. 


Sfântul, ridicându-şi înaintea lor mâinile sfinte, spre cer a făcut rugăciunile sale 
către Hristos Dumnezeu şi îndată focul s-a stins, ca şi cum ar fi fost ape multe şi 
arderea a încetat. 


Poporul socotea că Sfântul Policarp este unul din dumnezei, iar el, propovăduind 
pe adevăratul Dumnezeu, Cel ce este în ceruri, le spunea că el este rob al lui 
Dumnezeu şi pe mulți îi încredința şi îi împreuna cu Biserica lui Dumnezeu. 

Apoi a fost odată secetă mare şi foamete şi tot poporul, cu stăpânitorul şi 
începătorii cetăţii au rugat pe sfânt ca să-i miluiască şi să ceară ploaie pentru 
pământ de la Dumnezeul său. Atunci, rugându-se, îndată a plouat mult şi 
adăpându-se pământul din destul au fost în acel an mai multe roade decât în alți 
ani. 


Cu nişte minuni ca acestea făcute de Sfântul Policarp, apoi prin tămăduirile făcute 
de toate bolile şi prin punerea mâinilor lui, mulți s-au întors la Hristos Dumnezeu 
şi din zi în zi creştea Biserica lui Hristos. lar urâta închinare idolească se împuţina 
în cetatea Smirna - în care prin apostoleasca poruncă a luat Sfântul Policarp 
slujirea cuvântului - precum mărturiseşte despre aceasta, zicând: "Policarp, nu 
numai că este ucenic al apostolilor, prieten şi împreună vorbitor al multora care 
au văzut cu ochii pe Hristos, dar şi în Asia a fost trimis de dânşii, ca acolo să 
primească, după Sfântul Vucol, episcopia Bisericii din Smirna, pe care Sfântul 
Policarp şi noi - zice Sfântul Irineu - fiind în vârstă tânără, l-am cunoscut, 
pentru că era de mulţi ani şi foarte bătrân. Apoi învăţa cele ce singur le învățase 
de la apostoli şi dădea Bisericii învăţăturile cele adevărate. Toţi episcopii 


Ar Dr De De Dr de De Dr De De De de Dr De dr Dr de De e de dr fr A A 


Xp PP IP IP IP 3 E II II II 2 E E E E XXX 


Die De de De Dr de De De De De De Dr Dr De De De de De dr Dr de de de dr dr d 


Xp PP XP 3 IE E 2 E 30 E 3 2 2 2 2 E 30 30 IE IE 2 E 2 E XX 


Bisericii Asiei, care au fost după Policarp, mărturisesc că era cu adevărat 
mărturisitor al dreptăţii, mai vrednic de credinţă şi mai Statornic decât mulți alţi 
învăţători ai Bisericii şi înţelepţi propovăduitori ai cuvântului Sfintei Evanghelii. 
Acest fericit Policarp, în timpul lui Anichit, papă al Romei, mergând în Roma, pe 
mulți i-a întors de la eresurile marcioniţilor şi i-a adus la adevărata credinţă, 
apoi a propovăduit pe faţă adevărul cel primit de la apostoli”. 


Sunt unii din cei ce au auzit de la dânsul că loan, ucenicul Domnului, mergând în 
Efes, la baie, l-a văzut, spălându-se, pe ereticul Herint. Sfântul a ieşit îndată de 
acolo şi-i îndemna pe alţii care erau cu dânsul, zicându-le: "Să fugim degrab de 
aici, ca nu cumva să cadă baia în care se află Herint, vrăjmaşul dreptăţii lui 
Dumnezeu". 


Pe acelaşi Policarp, întâmpinându-l Marcion, ereticul, i-a zis: "Mă cunoşti oare?” 


EL i-a răspuns: Te ştiu că eşti cel întâi născut al diavolului”. 


Pentru că apostolii şi ucenicii lor se păzeau de eretici, încât nici nu voiau să 
vorbească cu dânşii, căci se sârguiau să înşele adevărul cu cuvintele lor cele 
meşteşugite şi mincinoase, precum învaţă şi Sfântul Apostol Pavel: "De omul 
eretic, după întâia şi a doua întrebare, să te lepezi, ştiind că s-a înrădăcinat unul 
ca acela şi greşeşte; pentru care este osândit'. Apoi mai este şi epistola lui 
Policarp, cea scrisă cu multă socoteală către Filipeni, în care, cei ce voiesc şi se 
îngrijesc de mântuirea lor, pot să vadă credinţa lui şi propovăduirea adevărului. 


După ce Antonin, împăratul, a trăit 22 de ani de la împărăție şi Marc Aureliu, 
împreună cu ginerele său, Lucie, au ajuns împărați în acea vreme, fiind mare 
prigonire în Asia, Sfântul Policarp s-a sfârşit muceniceşte, pentru a cărui pătimire 
şi sfârşit se scrie în epistola Bisericii din Smirna, la care a fost episcop Sfântul 
Policarp: "Biserica lui Dumnezeu din Smirna scrie Bisericii care este în 
Filomelia şi tuturor sfintelor soborniceştilor Biserici, care sunt în toate limbile, 
mila, pacea şi dragostea lui Dumnezeu, a Tatălui şi a Domnului nostru lisus 
Hristos, să fie cu voi. Am scris vouă, fraţilor, despre alţi mucenici şi despre 
Sfântul Policarp, care a stins focul prigonirii cu sângele său mucenicesc. Mulţi 
sfinți mucenici au arătat atunci bărbăţie nebiruită. Unii atât de mult au fost 
bătuţi, încât toate vinele şi alcătuirile s-au rupt într-înşii şi cele dinlăuntru ale 
lor se vedeau. Alţii erau târâţi pe hârburi ascuţite şi pe pietre şi toate cele mai 
amare chinuri, în multe chipuri scornite de chinuitori, iar ei le răbdau cu 
mărime de suflet. Alţii erau daţi fiarelor spre mâncare. Păgânii, privind la o 
pătimire bărbătească ca aceea a sfinţilor, se minunau”. 

Între alţi răbdători de chinuri un tânăr, anume Ermanic, cu ajutorul lui Dumnezeu, 
a arătat aleasă bărbăţie, cu nefricoasă inimă şi cu nebiruită minte mergând la 
moarte, care fireşte pentru toți este înfricoşătoare. Pe acela îl sfătuia mult 
judecătorul să-şi cruţe tinerețile şi să nu piardă cu aşa amară moarte viaţa asta 
dulce. EI, când a văzut slobozite fiarele asupra sa, îndată s-a repezit la dânsele, 
zădărându-le ca să-l mănânce. 


Un oarecare din Frigia, anume Tuint, văzând fiarele şi înfricoşata torturare, s-a 
temut şi a căzut din mântuirea sa. De aici este arătat că el nu cu socoteală, nici cu 
inimă dreaptă, ci din minte uşoară, ca şi cum s-ar goni de un grabnic vânt, a mers 
la judecata păgânească şi a îndrăznit a se da la chinuire. Astfel s-a făcut altora pildă 
că la un lucru atât de mare să nu îndrăznească a se da chinuirii, fără socoteală. 


Policarp, auzind de acele chinuri şi ştiind că poporul elin cel necredincios 


riveşte spre chinuirea altor mucenici, striza asupra judecătorului: "Caută pe 
Policarp, auzind de aceasta, deşi 
voia Să rămână în cetatea Smirnei până ce va fi prins, acum, fiind rugat de 


creştini, a ieşit din cetate şi s-a ascuns într-un Sat şi se ruga ziua şi noaptea 
pentru pacea Bisericii, după obiceiul său. 


Mai înainte cu trei zile de a fi prins de păgâni, a văzut în vis că S-ar fi aprins 


perna lui şi a ars. Apoi, îndată deşteptându-se din somn a zis către ceilalți care 
erau cu dânsul: 


După trei zile, au venit în satul acela, de la ighemon, trimişii săi, pentru căutarea 
lui Policarp. Aceştia, prinzând pe doi copii, i-au bătut cu vergi ca să le spună unde 
este Policarp şi l-au arătat într-o cămară în foişor, de unde el putea să fugă, dar n-a 
voit, zicând: Fie voia Domnului Dumnezeului meu”. EL, auzind pe slujitori 
venind la dânsul, a ieşit pe trepte în întâmpinarea lor, apoi cu faţa luminoasă şi cu 
dragoste, le-a urat sănătate. 


Slujitorii, fiindcă nu-l cunoşteau, priveau la cărunteţele lui, la blândeţea şi la 
luminarea cinstitei lui feţe şi mirându-se, au zis între dânşii: "Era drept să suferim 
atâta osteneală şi sârguinţă pentru căutarea bătrânului acesta?" 


Apoi, Policarp a poruncit să gătească îndată de masă şi-i rugă să mănânce şi să bea, 
ospătându-se, iar lui să-i dea un ceas de rugăciune. 


El se rugă fierbinte către Dumnezeu, dându-i mulțumire pentru toate 
dumnezeieştile purtări de grijă ce i s-au făcut din tinereţele lui, încredințându-l 

Sfânta Biserică, cea răsădită de Dumnezeu prin toată lumea. După multa lui 
rugăciune, luând slujitorii pe bătrân, l-au pus pe un asin şi l-au dus în cetatea 
Smirna, în ziua de Sâmbăta cea mare. 

Doi cinstiţi senatori, Irod şi Nichita, l-au întâmpinat în cale şi luându-l în careta lor, 
îl sfătuiau ca la judecată să se lepede de credinţă, numai cu cuvântul. Oare mare 
lucru este a zice: "Stăpâne, cezarule, voi jertfi? Şi aşa te vei izbăvi de moarte”. 


La aceasta, Policarp tăcea şi după ce l-au supărat mult le-a răspuns: "Niciodată nu 
voi face ceea ce mă Sfătuiţi voi”. 


Ei, mâniindu-se şi ocărându-l, l-au aruncat din caretă şi căzând, bătrânul şi-a 
sfărâmat fluierele picioarelor, însă nu băga în seamă durerea. 


Fiind dus la judecată, poporul păgân a strigat, bucurându-se că Policarp este prins. 


Sfântul a auzit din cer glasul Domnului nostru lisus Hristos, zicând: 


Acel glas l-au auzit şi alţii din ai noştri, cum grăieşte epistola. 
Apoi a întrebat judecătorul: "Tu eşti Policarp?" 


El a răspuns: "Eu sunt." 


Grăit-a judecătorul: "Cruţă-ţi bătrâneţele tale, leapădă-te de Hristos şi jură-te 
norocului împăratului”. Grăind acestea, judecătorul şi alte asemenea i-a zis: "Vino- 
ți în simţire, Policarpe şi zi: Pierde pe cei fără Dumnezeu". 


Atunci Policarp cu cinstită faţă şi-a ridicat mâinile spre cer şi întinzându-le spre 
necuratul popor, a zis către Dumnezeu: PDA DN al PN 


Judecătorul zise: "Leapădă-te de Hristos, vorbeşte-L de rău şi te voi lăsa liber”. 


Grăit-a Policarp: 





Judecătorul zise: "Voi slobozi asupra ta fiare cumplite”. 

Judecătorul zise: "Te voi da spre ardere". 


EI răspunse: 






Atunci judecătorul a poruncit crainicului să strige către popor că Policarp 
mărturiseşte că este creştin. Auzind acestea, elinii şi iudeii au strigat cu glas mare: 
"Acesta este răsturnătorul a toată Asia, acesta este tatăl creştinilor, acesta este 
stricătorul zeilor noştri. Să-l arzi de viu". Deci stăruia poporul cu iudeii, ca 
Policarp să fie ars. 


Fiind pregătită mulțime mare de lemne şi vreascuri, Policarp şi-a lepădat brâul şi s- 
a dezbrăcat de haine. Scoase şi încălțămintea din picioare, iar chinuitorii pregăteau 
fiarele şi piroanele ca să-l pironească pe Policarp, ca nu cumva să scape din foc. 
Sfântul a zis către dânşii: 






Deci nu l-au pironit, ci numai l-au legat şi au pus pe bătrân pe lemne, ca pe un 
berbec ales din turmă, legat pentru jertfa lui Dumnezeu, spre miros cu bună 
mireasmă. 


Şi se ruga Sfântul Policarp, zicând: 





După ce a zis "Amin", slujitorii au pus foc dedesubt şi aprinzându-se lemnele 
împrejur, s-a ridicat o vâlvătaie mare şi s-a făcut tuturor o minune. Văpaia, 
împrejmuind pe sfânt şi înălțându-se peste capul său, nu se atingea de el, ci ca o 
pânză a corabiei suflată de vânt, aşa umflându-se împrejurul lui, se împreuna 
deasupra capului, în înălţime. Deci stătea Sfântul Policarp în mijlocul focului, 

fiind neaprins, ci curăţindu-se ca aurul în ulcea. Și am mirosit, zic smirnenii în 
epistolă, o bună mireasmă care ieşea din focul acela şi care pe toate aromele le 
întrecea cu neasemănare. 


ă / = 
5 MPTVPIONT EA IOV 
N ÎEPOMETVPOC CA 

Păgânii, văzând aceasta, au strigat către speculator ca, apropiindu-se cu arma, să-l 
ajungă prin văpaie şi să-l ucidă. Alergând speculatorul, l-a împuns cu o suliță lungă 
şi a ieşit din rană sânge neobişnuit, căci curgând ca un râu din izvor a stins focul cu 
totul şi toată mulţimea poporului se miră de aceea, cunoscându-se câtă deosebire 
este între credincioşi şi cei necredincioşi. 


După aceasta, iudeii au rugat pe judecător ca să nu dea creştinilor trupul lui 
Policarp, pentru că, ziceau ei, îl vor avea pe dânsul ca dumnezeu, ca şi pe Cel 
Răstignit. Nu ştiau ticăloşii că nu se poate să fie aceasta, ca să se depărteze de 
Hristos Domnul, Cel ce pe cruce a murit pentru mântuirea noastră şi pe altul 
oarecare să-l aibă dumnezeu. Pentru că Lui, ca adevăratului Fiu al lui 
Dumnezeu, Îi dăm dumnezeiască cinste, iar pe mucenicii şi următorii lui 
Hristos, care pentru dragostea cea mare a lor către EI au pătimit pentru Dânsul, 

după vrednicie îi cinstim cu dragoste, noi, cei ce întru dreapta credinţă dorim să 
le fim următori şi părtaşi pentru veşnica slavă. 


Sutaşul, prin porunca judecătorului celui rugat de iudei, a ars trupul lui Policarp, 
după obiceiul elinesc şi cel ce, fiind viu, de foc nu s-a vătămat, acela, fiind mort, s- 
a supus focului. Jar noi, zic smirnenii, oasele lui cele mai curate decât aurul şi 
mai scumpe decât pietrele cele de preţ, adunându-le din cenuşă, le-am păzit la 
un loc cinstit, unde ziua pătimirii lui cu veselie o vom prăznui, întru pomenirea 
unei nevoinţe ca aceasta, a celor ce pentru Hristos au pătimit şi întru întărirea 
celor ce prin o moarte ca aceasta vor mărturisi şi vor prea mări pe Hristos, 
adevăratul Dumnezeul nostru. 


Aceasta am trimis-o vouă prin fratele Marcu şi după ce o veţi citi, să trimiteţi 
epistola aceasta şi la ceilalți frați risipiţi, ca şi aceia să prea mărească pe Domnul, 
Cel ce ne-a arătat un vas ales ca acesta dintre robii Săi, Care poate ca şi pe noi toți 
să ne umple de darul Său şi să ne ducă în veşnica Sa împărăție, prin Fiul Său, Unul 
Născut, lisus Hristos, Căruia 1 se cuvine slava, cinstea şi închinăciunea şi mărirea, 
în veci. Amin. 


Sărutaţi pe toţi sfinţii, iar pe voi vă sărută toţi cei ce sunt cu noi şi Evarest, cu toată 
casa sa. Vă sărută pe voi cel ce a scris epistola aceasta. 


Apoi s-a săvârşit pomenirea Sfântului Policarp, în al şaptelea calend al lui mai - 
adică în luna aprilie, în 25 de zile - în Sâmbăta cea mare, la opt ceasuri din zi, pe 
vremea marelui arhiereu Filip, ighemon fiind Tralian şi împărăţind în veci lisus 
Hristos. 


Vă dorim să fiți sănătoşi, cei ce umblaţi întru vestirea cuvântului lui lisus Hristos, 
cu care toată slava lui Dumnezeu se cuvine, pentru mântuirea sfinţilor celor aleşi, 
precum a săvârşit pătimirea şi Sfântul Policarp, căruia şi noi moştenitori ne facem, 
întru împărăția lui Hristos. 


Toate acestea le-a scris Cais, de pe cărţile cele de piele ale Sfântului Irineu, 
ucenicul Sfântului Policarp. 

Sfântul Irineu, ucenicul Sfântului Policarp 


De la dânsul le-a prescris Socrat, cel din Corint. Apoi eu, Pionie presbiterul, le-am 
luat de la cei mai înainte numiţi şi le-am urmat cu descoperirea ce mi s-a făcut de 
la Sfântul Policarp, care în vedenie mi s-a arătat. Și, scriindu-le, am înnoit cele ce 
erau şterse prin vechime ca şi pe mine să mă primească Domnul nostru lisus 
Hristos, cu aleşii Săi, în cereasca Sa împărăție, Căruia se cuvine slava, împreună cu 
Tatăl şi cu Sfântul Duh, în vecii vecilor. Amin. 


(După Sfântul Pionie) 

Sfântul sfinţit mucenic Policarp - drumul spre sfinţenie 

Autor al Epistolei către Filipeni, Sfântul Policarp era cunoscut pentru înțelepciunea 
şi darurile sale, avându-i prieteni pe Sfântul apostol loan Teologul şi Ignatie al 
Antiohiei Teoforul. Crescut de o văduvă şi îngrijind bolnavi încă din tinereţea sa, 

Flăcările, însă, nu l-au atins, ci s-au ridicat deasupra capului său în formă de boltă. 
Atunci a fost înjunghiat, iar șuvoiul de sânge a stins focul. Dându-și sufletul în 
mâinile Domnului, trupul său a fost incinerat, credincioşii din Smirna strângând 
rămășițele cu grijă şi cinstindu-le. 

Sinaxar - Pomenirea Sfântului sfinţitului mucenic Policarp, episcopul Smirnei 





In această lună (februarie), ziua a douăzeci şi treia pomenirea Sfântului sfinţi- 
tului mucenic Policarp, episcopul Smirnei. 


Sfântul Policarp, episcopul Smirnei, "roditor în toate cele bune" (Col. 1:10), s-a 
născut în sec. I şi a trăit în Smirna - Asia Mică. A rămas orfan la o vârstă 
fragedă şi a fost crescut de credincioasa văduvă Calista, sfătuită de un înger. 
După moartea mamei sale adoptive, Policarp a renunţat la toate bunurile sale şi a 
început o viaţă castă, îngrijind bolnavii şi infirmii. 


EI se simţea sufleteşte foarte aproape de Sfântul Bucolus, episcopul Smirnei 
(prăznuit în 6 februarie), care l-a făcut mai întâi diacon, încredințându-i pro- 
povăduirea Cuvântului lui Dumnezeu în biserică, apoi hirotonindu-l în sfânta 
preoție. 


Sfântul apostol loan Teologul mai trăia în acea vreme şi fiind buni prieteni, cei 
doi mergeau deseori împreună în călătoriile lor apostolice. 


Cu puţin înainte de a muri, Sfântul Bucolus şi-a exprimat dorinţa ca Policarp să fie 
următorul episcop al Smirnei. Când Sfântul Policarp a fost sfinţit episcop, i s-a 
arătat Domnul lisus Hristos. 


Sfântul Policarp şi-a condus turma cu râvnă apostolică şi a fost foarte iubit de cler. 
Sfântul Ignatie al Antiohiei Teoforul "purtătorul de Dumnezeu" (prăznuit în 20 
decembrie) îi poartă multă dragoste şi mult respect Sfântului Policarp. În timp ce 
se îndrepta spre Roma unde îl aştepta execuţia, Sfântul Ignatie i-a Scris 

Sfântului Policarp următoarele: "Aceste vremuri au nevoie de tine pentru a-L 
găsi pe Dumnezeu, aşa cum piloţii au nevoie de vânt şi marinarii în furtună 
caută un port.” 


Între anii 161-180 împăratul Romei Marcus Aurelius a început o cruntă persecuție 
împotriva creştinilor iar păgânii au cerut judecătorului să fie căutat Sfântul 
Policarp, "tatăl tuturor creştinilor” şi "ademenitorul întregii Asii”. În acest timp, la 
rugăminţile credincioşilor săi, sfântul s-a retras într-un sat mic nu departe de 
Smirna. Când soldaţii au venit să-l ia, el i-a întâmpinat şi 1-a poftit la masă, după 
care le-a cerut răgaz pentru rugăciune ca să se pregătească pentru martiriu. 


Suferințele şi moartea sa sunt prezentate în "Epistola creştinilor Bisericii din 
Smirna către celelalte Biserici”, una dintre cele mai vechi mărturii ale literaturii 
creştine. 


La judecată, Sfântul Policarp şi-a mărturisit cu hotărâre credinţa în Hristos şi a 
fost condamnat să fie ars de viu. Călăii ar fi vrut să-l fixeze în cuie de un stâlp dar 
sfântul a spus că Domnul îi va da putere să îndure flăcările, aşa că îl pot lega doar 
cu nişte sfori. Flăcările l-au înconjurat dar nu l-au atins, ridicându-se deasupra 
capului său în formă de boltă. 





Văzând că flăcările nu-şi fac efectul, păgânii l-au înjunghiat cu un pumnal iar 
sângele i-a curs atât de mult din rană încât a stins flăcările. Corpul martirului 
Policarp a fost incinerat. Creştinii din Smirna au luat cu evlavie ce a mai rămas din 
corpul sfântului, sărbătorind în fiecare an ziua martiriului său. 

DI (prăznuit la 23 august), un discipol al Sfântului 


Policarp, a păstrat o relatare despre sfânt, pe care o citează şi Eusebiu în a sa 
Istorie Eclesiastică (V, 20): "Am fost foarte tânăr când te-am văzut la Policarp, 
în Asia Mică”, îi scria Sfântului Irineu prietenului său Florinus, "dar tot îmi 
amintesc locul unde inecuvântatul Policarp a şezut şi a vorbit, cum a păşit, cum 
a gândit în viaţă, cum era înfăţişarea lui, vorba lui, cum se plimba cu loan şi 
cum povestea el însuşi ceea ce auzea de la alți mărturisitori ai Domnului despre 
viaţa, învăţăturile şi minunile Sale”. 


"Prin mila Domnului am ascultat apoi cu atenţie cuvintele lui Policarp, 
scriindu-le nu pe table ci în adâncul inimii mele. De aceea, pot mărturisi în faţa 
lui Dumnezeu, că dacă acest sfânt şi binecuvântat părinte ar auzi ceva 
asemănător cu erezia ta, s-ar opri imediat şi şi-ar exprima indignarea prin 
expresia lui consacrată: "Bunule Dumnezeu, cum m-ai lăsat Să trăiesc aceste 
vremuri!" 


În timpul vieţii, Sfântul episcop a scris mai multe epistole către obştea sa şi către 
alți oameni, dintre care singura care a supravieţuit până azi este Epistola către 
Filipeni, care, după mărturia Sfântului Ieronim, a fost citită în bisericile din Asia 
Mică la sfintele slujbe. Această epistolă a fost scrisă de sfânt ca răspuns la dorința 
Fihpenilor de a primi nişte scrisori despre martirul Ignatie (prăznuit în 20 
decembrie) care erau în posesia Sfântului Policarp. 

Sinaxar - Sfântul sfinţit mucenic Policarp, episcopul Smirnei - 23 februarie 

Sfântul Policarp al Smirnei face parte din grupul restrâns de episcopi numiţi pă- 
rinții apostolici. Aceştia aparțin perioadei de început al Bisericii. Sunt generația 
care i-a cunoscut și a luat mărturie de la cei care l-au văzut și auzit pe Mântuitorul 
Hristos în timpul vieţii sale pământeşti. 


De la Sfântul Irineu al Lyonului şi de la Fericitul leronim ştim că Policarp a fost 
ucenic al Sfinților apostoli. A cunoscut pe mulţi care L-au văzut Domnul în trup şi 
a avut o legătură deosebită cu Sfântul loan evanghelistul care l-a aşezat episcop al 
Asiei în Biserica din Smirna. De asemenea, Policarp a fost părinte duhovnicesc al 
Sfântului Irineu de Lyon şi a lui Papias. 


Născut în anul 69, într-o familie creştină înstărită, a trăit încă de mic crucea măr- 
turisirii fundcă ambu săi părinţi au fost martirizați. 
Ajuns prin rânduială de la apostoli episcop al Smirnei a slujit credincios Biserica 


până la adânci bătrâneţi. 


Atunci când Sfântul Ignatie 'Teoforul era în drum spre martiriul din Roma, a fost 
întâmpinat de episcopul Smirnei, Policarp care i-a sărutat lanţurile. A arătat astfel 
dragostea pentru Ignatie şi cinstirea pătimirilor sale. 

De pătimirea martirică l-a învrednicit Dumnezeu şi pe Policarp. În zilele împă- 
ratului roman Marcus Aurelius au avut loc persecuții ale creştinilor de pe teritoriul 
imperiului. În timpul acestora, Sfântului Policarp i s-a arătat profetic moartea ce 
avea să o sufere. EI şi-a văzut perna sa cuprinsă de flăcări şi a înţeles că moartea sa 
va veni prin foc. 


Trădat de un rob alege să nu fugă, şi îşi primește ospitalier călăii cerându-le doar 
îngăduinţa de a-l lăsa să se roage înaintea plecării. 


Momentul în care Policarp intră în arena judecății este unul aparte. Creștinii aud un 
glas ceresc care îndeamnă „Policarp, fii tare şi îndrăzneşte!” Acest îndemn se aude 
printre urletele păgânilor care strigă înfierbântați „Piară ateii!”. Ateii pentru că 
aceasta era una dintre acuzele aduse creștinilor. Refuzând să aducă închinare zeilor 
păgâni erau consideraţi atei, ei care se închinau adevăratului Dumnezeu. 


Policarp a refuzat orice încercare de a-l convinge să renunţe la creştinism prin 
cinstirea zeilor sau a împăratului. „De optzeci şi şase de ani îi slujesc şi nu mi-a 
făcut nici un rău. Cum să blestem pe Impăratul și Mântuitorul meu?”, spune Poli- 


carp. 


„Acesta este învățătorul Asiei, au strigat atunci mulțimile, părintele creştinilor, cel 
ce ne-a mâniat zeii şi a învăţat pe mulți să nu jertfească şi nici să se închine lor!” 


Pentru că a fost de neînduplecat Policarp a fost condamnat la moarte prin ardere pe 
rug. Vrând să îl pironească de lemnele ce urmau să îl ardă le-a spus „Lăsaţi-mă aşa, 
căci Cel ce-mi dă tăria să îndur focul îmi va da putere să îndur nemișcat pe rug, 
chiar și fără siguranța cuielor voastre.” 


Înainte de a fi aprins focul Sfântul Policarp s-a rugat Tatălui Ceresc. „Te bine- 
cuvântez că m-ai învrednicit de ziua și ceasul acesta, ca să iau parte cu ceata mu- 
cenicilor la paharul Hristosului Tău, spre învierea vieții de veci a sufletului şi a 
trupului, în nestricăciunea Duhului Sfânt.” 


Focul s-a aprins „iar el stătea în mijloc, nu ca un trup care arde, ci ca o pâine care 
se coace”. Aşa au lăsat mărturie cel ce l-au văzut. 

Arhid. Ştefan Sfarghie - Sinaxar - Sfântul sfinţit mucenic Policarp, episcopul 
Smirnei 





Sfântul Policarp era originar din Efes, în Asia Mică, şi s-a născut din părinți bine 
credincioşi, Pangratie şi Teodora, pe când ei erau în temniţă pentru credinţa lor în 
lisus Hristos Domnul. Fiind osândiţi la moarte părinţii săi şi tăindu-li-se capetele, 
pruncul a fost luat şi crescut de o creştină milostivă, Calista, care l-a botezat, 
dându-i numele Policarp. Calista l-a învăţat pe Sfântul Policarp dreapta credinţă şi 
poruncile vieţii după Evanghelia Domnului. 


Pe când avea 20 de ani, tânărul Policarp a aflat că Sfântul evanghelist loan 
propovăduieşte cuvântul Domnului în părţile Asiei şi, dorind foarte mult să-l vadă, 
a mers la dânsul. 


Pe vremea împăratului Traian, Sfântul loan evanghelistul l-a aşezat pe Sfântul 
Vucol episcop în Smirna, dându-i ajutor pe Sfântul Policarp. Asemenea şi Sfântul 
Vucol, înainte de a muri, l-a aşezat pe Sfântul Policarp episcop în locul său. 
Păstorind vreme îndelungată, el i-a adus pe mulţi păgâni la Hristos. 


Pe vremea împăratului Antonin Piul (138-161), către anul 158, Sfântul Policarp a 
mers la Roma, unde, împreună cu papa Anicet, au statornicit data sărbătorii Învierii 
Domnului pentru întreaga creştinătate. 

Pe vremea împăratului filosof Marc Aureliu (161-180), Sfântul Policarp a fost ars 
de viu pentru credinţa sa în Mântuitorul lisus Hristos, primind astfel cununa 
muceniciei. 

Dregătorul i-a spus înainte să-l omoare: „Blesteamă pe Hristos şi cruță-ți bătrâ- 
neţile”. Iar Policarp a răspuns: „De 86 de ani ÎL slujesc pe Hristos şi nu mi-a făcut 
niciodată nici un rău. Cum aş putea blestema pe Binefăcătorul şi Mântuitorul 
meu?” Şi fund omorât, a primit cununa mucenicilor din mâna Domnului lisus 
Hristos. 

Iulian Dumitraşcu - Calendar Ortodox - Sfântul sfinţit mucenic Policarp, 
episcopul Smirnei; Sfânta cuvioasă Gorgonia 





1. Sfântul Policarp era din Efes (Asia Mică) şi s-a născut din părinți bine cre- 
dincioşi, Pangratie şi Teodora, pe când ei erau în temniţă, închişi pentru credinţă. 
Fiind osândiţi la moarte părinţii lui şi tăindu-li-se capetele, pruncul a fost luat şi 
crescut de o milostivă creştină, cu numele Calista, care l-a botezat, dându-i numele 
Policarp, iar la vremea cuvenită l-a învăţat dreapta credinţă şi poruncile Evan- 
gheliei Domnului. 


Pe când împlinea vârsta de 20 de ani, tânărul Policarp a aflat că Sfântul evanghelist 
loan propovăduieşte pe Hristos prin părţile Asiei şi, aprinzându-se de dorinţa de a-l 
vedea, a părăsit casa Calistei şi a mers în căutarea apostolului. L-a găsit alături de 
ucenicii săi: Sfântul Ignatie, purtătorul de Dumnezeu, şi Sfântul Vucol. Policarp a 
rămas împreună cu aceşti binecuvântaţi propovăduitori ai Evangheliei lui Hristos, 
înfruntând osteneli şi suferinţe în slujba credinţei. 


Pe vremea împăratului Traian (986-117), Sfântul evanghelist loan, care era sur- 
ghiunit în insula Patmos, a aşezat pe Sfântul Vucol episcop în Smirna, dându-i 
ajutor pe Sfântul Policarp. Asemenea şi Sfântul Vucol (pomenit pe 6 februarie), 
înainte de moartea sa, l-a aşezat pe Sfântul Policarp episcop în locul său, cu 
legământ să nu înceteze a se osteni pentru cuvântul Domnului. 

Păstorind vreme îndelungată, Sfântul Policarp 1-a adus pe mulţi păgâni la sfânta 
credinţă. Tot pe timpul împăratului Traian, Sfântul Policarp, acum episcop în 
Smirna, a scris o Epistolă către Filipeni, care se păstrează şi astăzi, lăudându-i 
pentru frumoasa primire făcută de ei Sfântului episcop Ignatie din Antiohia, care, 
fiind legat în lanţuri şi sub pază, era în drum spre Roma, unde urma să fie mar- 
tirizat. 


Pe vremea împăratului Antonin Piul (138-161), către anul 158, Sfântul Policarp a 
mers la Roma, unde, împreună cu papa Anicet, episcopul Romei, au statornicit data 
sărbătorii Invierii Mântuitorului Hristos pentru întreaga creştinătate. 


Un ucenic al Sfântului Policarp, Sfântul Irineu (130-211), ajuns episcop al Lug- 
dunului (astăzi Lyon, în Franţa), a scris despre el: „Eram de vârstă tânără şi l-am 
cunoscut pe Policarp. Era de mulţi ani şi foarte bătrân. Învăţa pe toţi ceea ce singur 
învățase de la apostoli şi a dat Bisericii învăţătura cea adevărată. Era, cu adevărat, 
un mărturisitor al dreptăţii, vrednic în credinţă”. 


Pe vremea împăratului Marc Aureliu (161-180), Sfântul Policarp a fost prins, iar 
dregătorul i-a spus: „Blesteamă pe Hristos şi cruță-ţi bătrâneţile”. lar Policarp a 
răspuns: „De 86 de ani Îl slujesc pe Hristos şi nu mi-a făcut niciodată nici un rău. 
Cum aş putea blestema pe Binefăcătorul şi Mântuitorul meu?” Pentru aceasta, fiind 
osândit la moarte, a fost ars de viu. Creștinii au adunat moaştele sale cu evlavie şi 
le-au aşezat la loc de cinste. 


Biserica îi face pomenire în fiecare an la data de 23 februarie. 


Un fragment din acestea se află în prezent la Mănăstirea Ambelakiotissa din Gre- 
cia. 


Troparul, glas 4: Şi părtaş obiceiurilor şi următor scaunelor apostolilor fiind, lu- 
crare ai aflat, de Dumnezeu insuflate, spre suirea privirii la cele înalte. Pentru 
aceasta, cuvântul adevărului drept învățând şi cu credința răbdând până la sânge 
Sfinte mucenice Policarp, roagă-te lui Hristos Dumnezeu să mântuiască sufletele 
noastre. 


Sfânta Gorgonia 

Sfânta Gorgonia a fost sora unuia dintre cei mai mari sfinți ai Bisericii, Sfântul 
Grigorie Teologul. 


Având ca tată un episcop şi ca mamă o femeie desăvârşită, Nona, iar ca frate un 
tezaur de ştiinţă şi de credinţă ca Sfântul Grigorie de Nazianz (în Turcia centrală de 
azi), nu i-a fost greu Gorgoniei să ducă o viaţă plină de cuviinţă, evlavie şi lumină. 
Totuşi, ea era mai presus decât toţi ceilalți în ceea ce priveşte cântarea înţeleaptă a 
psalmilor, citirea şi explicarea Sfintelor Scripturi, precum ne spune chiar fratele 
său, cinstitul Grigorie. 


Avea o memorie ageră, un suflet drept şi luminat, iar genunchii ei aveau pielea 
întărită de mulțimea privegherilor în care se închina până la pământ şi a rugă- 
ciunilor purificate de lacrimi. 


Deși a fost căsătorită, a născut, crescut şi educat cinci copii, Gorgonia s-a bucurat 
de o curăţie care a înălţat-o până la Mântuitorul lumii şi a logodit-o cu EI, încât 
fratele său, Grigorie, nu ezită să-i exalte noblețea dobândită de la Duhul în Hristos. 


Pentru fratele său mai mare, Gorgonia era „sinteza prin excelenţă a celor mai fru- 
moase calităţi omeneşti”. 


In cuvântul pe care i l-a închinat la înmormântarea sfintei, marele ierarh o numeşte 
„arcă plină de hărnicie, de pudoare şi de înţelepciune; realizatoarea celor mai înalte 

virtualităţi ale făptuirii şi destinului nostru, întrecând prin frumuseţea puţin comună 
a sufletului său pe majoritatea femeilor”. 


Gorgonia s-a căsătorit, asemenea mamei sale Sfânta Nona, cu un păgân, pe care - 
ca şi aceasta - l-a convertit la învăţătura Domnului nostru lisus Hristos. 


Era o femeie frumoasă şi aparţinea unei familii înstărite, dar nu a devenit roaba lu- 
xului, ci chiar dispreţuia toate podoabele exterioare. 


La un moment dat, sfânta s-a îmbolnăvit de o boală neobişnuită, încât doctorii nu 
ştiau cum să o vindece. Aşteptând venirea nopţii, când nimeni nu o putea împie- 
dica, Gorgonia s-a dus înaintea Sfântului Altar şi a început să strige către Dumne- 
zeu spre ajutor. Apoi şi-a apropiat capul de Sfânta Masă şi în urma rugăciunilor 
făcute s-a vindecat. 


Fiică delicată şi ascultătoare, soţie iubitoare, mamă desăvârşită şi creştină dedicată 
întru totul ajutorării aproapelui, Gorgonia este un model desăvârşit pentru femeia 
creştină. 

Proloage - Pomenirea Sfântului, sfinţitului mucenic Policarp, episcopul 
Smirnei ( 156) 





Luna februarie în 23 de zile: pomenirea Sfântului, sfințitului mucenic Policarp, 
episcopul Smirnei (+ 156) 


Sfântul Policarp a fost din Efes, în Asia Mică, şi s-a născut din părinți bine 
credincioşi, Pangratie și Teudora, pe când ei erau în temniţă, pentru credinţă. ȘI, 
osândiţi la moarte fiind părinții lui şi tăindu-li-se capetele, pruncul a fost luat şi 
crescut de o milostivă creștină, cu numele Calista, care l-a botezat, dându-i numele 
Policarp, iar la vremea cuvenită l-a învăţat dreapta credinţă şi poruncile vieţii, după 
Evanghelia Domnului. 


Deci, pe când împlinea vârsta de 20 de ani, tânărul Policarp a aflat că Sfântul 
evanghelist loan propovăduiește cuvântul Domnului prin părțile Asiei și, aprin- 
zându-se de dorinţa de a-l vedea, a părăsit casa Calistei şi a mers după dânsul. 


L-a aflat fiind cu ucenicii săi, Sfântul Ignatie, purtătorul de Dumnezeu şi Sfântul 
Vucol. Şi a rămas și Sfântul Policarp, împreună cu aceşti binecuvântaţi semănători 
ai Evangheliei lui Hristos, înfruntând osteneli și suferinţe în slujba credinţei. 


Deci, pe vremea lui Traian împăratul (98-117), Sfântul loan evanghelistul, care era 
surghiunit în insula Patmos, a așezat pe Sfântul Vucol episcop în Smirna, dându-i 
ajutor pe Sfântul Policarp. Asemenea şi sfântul, înainte de moartea sa, l-a așezat pe 

Sfântul Policarp episcop în locul său, cu legământ să nu înceteze a se osteni pentru 
cuvântul Domnului. 


ȘI, păstorind vreme îndelungată, Sfântul Policarp i-a adus pe mulți păgâni la sfânta 
credinţă. Tot pe timpul împăratului Traian, Sfântul Policarp, acum episcop în 
Smirna, a scris o epistolă, care se păstrează şi astăzi, către Filipeni, lăudându-i 
pentru frumoasa primire făcută de ei Sfântului episcop Ignatie din Antiohia, legat 
de lanţuri şi sub pază, în drumul lui pe jos, până la Roma, unde a fost mâncat de 
fiare. 


Pe vremea împăratului Antonin cel pios (138-161), către anul 158, Sfântul Policarp 
a mers la Roma, unde, împreună cu papa Anicet, episcopul Romei, au statornicit 
data sărbătorii Sfintelor Paşti, pentru creștinătate. 


În sfârşit, pe vremea împăratului filosof Marc-Aureliu (161-180), Sfântul Policarp 
a fost prins. Şi i-a spus dregătorul: "Blestemă pe Hristos şi cruță-ţi bătrâneţile." lar 
Policarp a răspuns: "De 86 de ani ÎL slujesc pe Hristos şi nu mi-a făcut niciodată 
nici un rău. Cum aș putea blestema pe binefăcătorul şi Mântuitorul meu?" Şi, fiind 
osândit la moarte, a fost ars de viu. 


Un ucenic al Sfântului Policarp, Sfântul Irineu (130-211), ajuns episcop al Lug- 
dunului, în Galia, scrie despre dânsul: "Eram în tânără vârstă şi l-am cunoscut pe 
Policarp. Era de mulţi ani și foarte bătrân. Învăţa pe toţi ceea ce, singur, învățase de 
la apostoli şi dădea Bisericii învățătura cea adevărată. Era, cu adevărat, un măr- 
turisitor al dreptății, vrednic de credință." 


Întru această zi, cuvânt din Limonar, despre Adelfie, episcopul Arabiei. 


Adelfie, episcopul Arabiei, avea o soră, egumenă la o mânăstire de fecioare. ŞI a 
mers odată, episcopul la acea mânăstire, spre cercetarea surorii sale. Deci, după ce 
a intrat el pe porţile mănăstirii a văzut pe o călugăriță muncită de diavolul, ce se 
tăvălea pe pământ şi spumega. 


ŞI, episcopul, chemând pe sora sa, i-a zis ei: "Oare, plăcut îţi este ca sora aceasta să 
fie stăpânită de demon și să se chinuiască atât de rău? Sau, oare, nu ştii că 
răspunderea tuturor surorilor tu o porţi, de vreme ce ești egumenă?" 


lar ea a răspuns: "Dar ce voi face eu demonului?" 
Iar episcopul i-a zis ei: "Ceea ce faci, purtând, de atâţia ani, în mânăstire îngerescul 
chip. Căci războiul călugărilor cu dracii este. lar de nu-i vor birui pe ei aici și nici 

nu-i Vor goni, apoi, în veacul ce va să fie, amar se vor munci." Și, aceasta, zicând, a 
făcut rugăciune episcopul şi a gonit pe demon, izbăvind pe călugăriță. 


Intru această zi, cuvânt din Pateric, despre smerenie, plângere și bucurie. 


Zis-a un bătrân: "Să ştiţi că alt drum către mântuire nu este, fără numai smerenia, 
precum scrie Evanghelia despre vameș. Deci, de va fi cineva neatins de păcate 
mari, să nu cumva să se înalțe cu gândul său, socotindu-se pe sine fără de păcate. 
Ci, unul ca acela, mai vârtos să se smerească şi să se păzească, ca nu cumva să se 
descopere pe sine mai păcătos decât toți oamenii. Că, dacă cineva, pentru că n-a 
căzut în nici un mare păcat trupesc şi lumesc, se va înălța cu gândul său, socotindu- 
se pe sine că este cu totul curat și pururea gata şi vrednic de împărtăşirea cu 
Sfintele Taine, iar pe altul, pe care îl ştie el că a căzut, cândva, în vreun păcat, îl 
socotește nevrednic, unul ca acela, cu acel gând înalt şi fără de smerenie, este 
nevrednic şi necurat şi urât lui Dumnezeu şi la pieire merge și nu-i va folosi 
curăţenia lui, neavând smerenie. Că mult mai plăcut şi mai iubit lui Dumnezeu este 
păcătosul smerit, decât dreptul mândru". 


XR 


Un frate l-a întrebat pe un bătrân, zicând: "Cum se înțelege aceasta părinte, că 
Domnul Hristos zice în Evanghelie: "Fericiţi sunt cei ce plâng că aceia se vor 
mângâia"', iar apostolul Pavel poruncește la cartea sa: "'Bucuraţi-vă pururea și 
iarăși zic, bucuraţi-vă ". Deci, cum, și în ce chip, va face omul ca să plângă şi să 
se bucure și cum pot să se împace acestea și să fie amândouă împreună, şi 
plângerea şi bucuria"? 


Răspuns-a lui bătrânul, zicând: "Plângerea este grija pentru Dumnezeu şi pentru 
poruncile Lui şi ea naște pocăinţa, iar pocăinţa naște cunoştinţa, postul, rugăciunea 
şi învăţătura. lar bucuria este liniştea întru Dumnezeu şi blândeţea. Și dacă cineva 
arată cuvânt bun şi cinstit, dragoste şi față veselă către cei ce vin la dânsul şi are în 
inima sa şi pocăinţa, se vădeşte că, aşa pot fi și pot încăpea amândouă împreună, şi 
plângerea și bucuria”. 


Întru această zi, cuvânt al Sfântului Efrem Sirul. 


Neîncetat se cuvine a ne ruga Domnului, ca să ne arătăm mai presus de bântuirea 
dracilor. Că ne necăjesc nu numai când suntem în linişte în Casa lui Dumnezeu, 
mult se ridică asupră-ne şi ne sfătuiesc să privim cu obrăznicie şi fără sfială feţele 
fraților, ba şi nălucirea faptei celei urâte o zugrăvesc întru noi, turnând în minţile 
noastre, ca o amestecare a gândurilor, și în acest chip ne opresc de la tainele lui 

Hristos. Dar, prin păzirea ochilor şi prin luarea aminte, a gândului, cel înfrânat le 
va birui pe acestea, harul ajutându-l. 


Cu câtă pază se cuvine inima şi simţurile noastre a le păzi, că războiul nostru este 
mare şi îndrăcirea dușmanului asupra noastră este multă. Dar, nu se cuvine, pentru 
aceasta, să ne lepădăm de lupta noastră, ci gândurile vrăjmaşului se cade a nu le 
face lucrătoare; şi, aşa, îl vom face pe el să crape. Că ştie Domnul pe cel ce ne 
necăjeşte pe noi şi câte săgeți arzătoare aruncă în inimile noastre. 


Însă, a celor ce bine se luptă este vrednicia, ca, bine luând aminte, să nu se lepede 
de luptă. Că cel ce are pace cu patimile, de ce ar voi să aibă război cu ele? Căci, 
numai unde este vrajbă, acolo este şi război şi, unde este război, acolo este şi luptă 
şi, unde este luptă, acolo sunt şi cununi. Drept aceea, dacă cineva voiește să se 
izbăvească din robia cea amară a patimilor, acela să pornească război împotriva 
vrăjmașului. 


Dumnezeului nostru, slavă ! 

Sfântul Nicolae Velimirovici — Proloagele de la Ohrida - Pomenirea Sfântului 
sfinţitului mucenic Policarp, episcopul Smirnei 





Sfântul Policarp, acest mare bărbat apostolic, s-a născut păgân. Sfântul loan evan- 
ghelistul şi 'Teologul 1-a adus la Sfânta Credinţă a lui Hristos şi l-a botezat. 


În copilăria sa, Policarp a rămas orfan şi o femeie nobilă văduvă, Calista, în urma 
unei vedenii, I-a luat la sine şi L-a crescut ca pe fiul ei. Încă din copilărie Policarp 
era pios şi milostiv. EI voia cu râvnă să imite viaţa Sfântului Vucol, care era pe 
atunci episcopul Smirnei, precum şi viețile Sfinților apostoli Ioan şi Pavel, pe care 
îi cunoscuse şi cărora le ascultase cuvintele. 


Sfântul Vucol l-a hirotonit presbiter, iar înainte de a muri l-a desemnat ca pe 
succesorul său la scaunul episcopal din Smirna. Episcopii cei apostolici, care se 
strânseseră la înmormântarea Sfântului Vucol, l-au sfințit şi pe Policarp intru 
episcop, încă de la început Sfântul Policarp a primit de la Dumnezeu darul facerii 
de minuni. EI a scos diavolul dintr-un rob al unui prinţ şi cu rugăciunile a oprit un 
incendiu groaznic care se pornise în cetatea Smirnei. 


Văzând acestea, păgânii îl socoteau pe episcopul Policarp ca pe unul dintre zei, 
căci el a făcut să vină ploaie în vreme de secetă cumplită, el vindeca bolile, avea 
darul străvederii şi al prorociei, pe lângă multe alte daruri şi harisme duhovniceşti. 

El a suferit mucenicia în timpul împărăției lui Marcus Aurelius. Cu trei zile 


înaintea morţii, Sfântul Policarp a prorocit: 


Și cu adevărat, când în a treia zi a fost apucat de soldaţi şi târât în faţa judecății, el 
a strigat: 








Când judecătorul I-a sfătuit să se lepede de Hristos şi să recunoască zeii Romei, 
Policarp a zis: 





Cu deosebire evreii îl urau pe Sfântul Policarp şi voiau cu tot chipul să obţină să fie 
ars de viu. Când l-au legat de rug, el s-a rugat lui Dumnezeu multă vreme. EI era 
foarte bătrân, cu pletele albe ca argintul şi faţa strălucitoare ca a unui înger. Cei de 
faţă au văzut cum limbile de foc îl înconjoară fără să îl atingă, înspăimântați de 
aceasta, judecătorii cei păgâni au poruncit gâdelui să-l străpungă cu săgeți, prin 
limbile cele de foc. Când a fost împuns, atât de mult sânge a curs din rănile lui, 
încât a stins cu desăvârşire văpaia focului, iar trupul lui a rămas întreg şi nears. 


La rugăminţile nelegiuite ale evreilor, judecătorul a poruncit ca trupul cel mort să 
fie ars după obiceiul păgânilor greci.Astfel cei plini de toată răutatea au ars trupul 
mort al aceluia pe care nu au putut să-l ardă pe când era viu. 


Sfântul sfințit episcop Policarp a luat mucenicia în Sfânta şi marea zi Sâmbăta a 
anului 167 după Hristos. 

Cântare de laudă la Sfântul Policarp 





Pe cei sfinţi ai lui Dumnezeu îi păzeşte, 

Ca să nu piară înainte de timpul hărăzit lor, 
Ca să nu piară înainte ca ei 

Chemarea pe acest pământ 

Să-şi împlinească. 


Sfântul Policarp, bătrânul şi Sfântul 
Lui Dumnezeu, 

Cu diaconul său a călătorit 

Iar noaptea au înnoptat la un han 
Ce l-au găsit pe cale. 


Acolo bătrânul se roagă 

În timp ce diaconul său doarme. 
Şi iată că un înger al Domnului 
înaintea bătrânului 

Se înfăţişează. 


EI îi porunceşte ca grabnic să se ridice 
Și hanul cu grăbire să-l părăsească, 

Căci curând hanul va fi distrus. 


Bătrânul pe diacon îl trezeşte, 

Dar diaconul, obosit, mai departe doarme. 
îngerul se înfăţişează din nou, 

Aceeaşi poruncă strigând, 

Din nou bătrânul pe diacon îl trezeşte, 
Dar îngreunat de somn, 

Acesta - acum se ridică, acum cade iar. 


Ingerul şi a treia oară vine 
Și a treia oară primejdia strigând. 


Aceasta înşelare nu este, 
Vede bătrânul, ci cu adevărat 
Vestire de la Dumnezeu. 


Sfântul sare şi pe diacon îl apucă, 
Din han ieşind cu grăbire mare. 


Și cum au ieşit, hanul din temelii s-a distrus, 
Iar toţi cei aflaţi înăuntru au pierit, 
Din pricini de multe fărădelegi ascunse. 


Tânărul diacon de spaimă s-a cuprins 
Pe când bătrânul a stat 
In rugăciune tăcută. 


Celui Preainalt ei mulțumită au adus 
Și calea şi-au dus mai departe, 
Sub a stelelor lumină. 


Cugetare 


Sfântul Policarp astfel le scrie Filipenilor despre preotul Valentin care căzuse în 
păcatul iubirii de arginţi şi care ascundea pentru sine banii cuveniți Bisericii: 

Exemplul mucenicului 


D19),(0)ăoleij.8e 


VALNM POLICARP 
SE. SF. MO. si A €prscopuL Smaauel 





Când Sfântul Policarp a fost strâns cu uşa la judecată ca să se lepede de Hristos 
pentru a fi lăsat în viaţă. Sfântul bătrân a răspuns: „lată, sunt 86 de ani de când 
slujesc lui Hristos, şi El nu mi-a făcut niciodată altceva decât bine. Cum aş putea să 
mă lepăd acum de Domnul şi Mântuitorul meu?” 


Întocmai şi tot poporul nostru, de la care dumneavoastră cereţi să se lepede de 
Hristos, poate să vă răspundă: „Eu slujesc lui Hristos de 1000 de ani. Şi El mă 
slujeşte de tot atâta vreme, şi încă de mai multă. Şi, cu adevărat, mai mult mă 
slujeşte El pe mine decât eu pe EI. Şi nu mi-a făcut nimic decât bine. Deci, cum aş 
putea astăzi - tocmai astăzi, în aceste vremuri nenorocite - să mă lepăd de Domnul 
şi Mântuitorul meu?” 


(Episcop Nicolae Velimirovici, Răspunsuri la întrebări ale lumii de astăzi, vol. 2, 
Editura Sophia, Bucureşti, 2003, p. 217) 

Epistola Sfântului Ignatie al Antiohiei către Policarp 


PR 


(A 


d 





Sfântul mucenic Ienatie, _ de Dumnezeu 


Ignatie, numit şi Teoforul lui Policarp, episcopul Bisericii smirnenilor dar mai bine 
spus, celui care îl are ca episcop pe Dumnezeu Tatăl şi pe Domnul lisus Hristos, 
multă bucurie. 


Capitolul | 


1. Lăudând gândul tău cel în Dumnezeu întemeiat ca pe o piatră neclintită, 
proslăvesc pe Dumnezeu că am fost învrednicit de chipul tău cel neprihănit, de 
care să mă bucur în Dumnezeu. 


2. Te rog, în numele harului cu care eşti învestit să-ţi urmezi calea şi să îndemni pe 
toți să se mântuie. Apără-ţi locul pe care-l ocupi, cu toată grija trupească şi 
duhovnicească. Poartă grijă de unire, decât care nimic nu-i mai bun. Poartă-i pe 
toți, precum şi Domnul te poartă pe tine. Rabdă-i pe toţi în dragoste, precum şi 
faci. 


3. Îndeletniceşte-te cu rugăciuni neîncetate. Cere pricepere mai multă decât ai. 
Priveghează, având duh neadormit. Vorbeşte cu fiecare după asemănarea lui 

Dumnezeu. «Poartă bolile» tuturora ca un atlet desăvârşit. Unde-i mai mare 
osteneala, acolo-i mult câştig. 


Capitolul II 


1.Dacă iubeşti numai pe ucenicii cei buni, n-ai nici un merit mai mult supune-ți-i 
cu blândeţe pe cei mai molipsiţi. Nu orice rană se vindecă cu acelaşi plasture. 
Potoleşte neînțelegerile cu prişniţe. 


2. «Fii înţelept în toate ca şarpele şi neprihănit întotdeauna ca porumbeii» . De 
aceea eşti şi trupesc şi duhovnicesc, ca să mângâi pe cele ce ţi se arată în faţa ta, cât 
priveşte pe cele nevăzute, cere să-ţi fie descoperite, ca să nu-ţi lipsească nimic şi să 
ai cu prisosinţă orice harismă. 


3. Timpul îţi cere să dobândeşti pe Dumnezeu, după cum căpitanii corăbiilor cer 
vânturi bune, iar naufragiații cer porturi. Fii treaz, ca un atlet al lui Dumnezeu. 
Premiul? Nestricăciune şi viaţă veşnică de care şi tu eşti convins. Pentru toate 
sufletul meu ţi-l dau şi lanţurile mele, pe care le-ai iubit. 


Capitolul III 


1. Să nu te sperie cei care par vrednici de credinţă, dar învaţă învățături străine. 
Stai tare ca o nicovală în care se loveşte. Acela-i mare atlet care învinge, deşi-i 
lovit. "Trebuie, mai cu seamă noi să răbdăm toate pentru Dumnezeu, ca şi El să ne 
rabde pe noi. 


2. Fii mai zelos decât eşti! Citeşte vremile! Aşteaptă pe Cel mai presus de timp, pe 
Cel fără de ani, pe Cel nevăzut, pe Cel văzut pentru noi, pe Cel nepipăit, pe Cel 
nepătimitor, pe Cel pătimitor pentru noi, pe Cel Care pentru noi a răbdat în tot 
chipul. 


Capitolul IV 
1.Să nu fie neglijate văduvele! După Domnul, fii tu îngrijitorul lor! Nimic să nu se 
facă fără aprobarea ta şi nici tu fără Dumnezeu să nu faci ceva. Aşa ceva să nu faci! 
Fii hotărât! 


2. Adunările de slujbă să fie mai dese. Cheamă-i pe toţi după nume. 

3. Nu dispreţui pe sclavi şi pe sclave, dar nici ei să nu se îngâmfe, ci să robească 
mai mult spre slava lui Dumnezeu, ca să dobândească de la Dumnezeu o mai bună 
libertate. Să nu dorească să fie liberaţi cu cheltuielile obştii credincioşilor ca să nu 
fie găsiți robi pofiei. 


Capitolul V 


1.Fugi de meseriile rele - dar mai bine spus, vorbeşte despre ele. Grăieşte surorilor 
mele să iubească pe Domnul şi să se mulțumească, trupeşte şi duhovniceşte, cu 
soţii lor. La fel şi fraților mei porunceşte-le, în numele lui lisus Hristos, «să-şi 
iubească soțiile, cum iubeşte Domnul Biserica». 


2. Dacă cineva poate să rămână în curăţie în cinstea trupului Domnului, să rămână 
fără a se lăuda. Dacă se va lăuda s-a pierdut, iar dacă ştie cineva aceasta în afară de 
episcop, s-a stricat. Trebuie ca cei care se însoară şi cele care se mărită să facă 
unirea lor cu aprobarea episcopului, ca să fie căsătoria lor după Domnul şi nu după 
poftă. Toate să se facă spre cinstea lui Dumnezeu. 


Capitolul VI 


1.Ascultaţi pe episcop ca şi Dumnezeu să vă asculte pe voi. Sufletul meu îmi pun 
pentru cei care se supun episcopului, preoților, diaconilor. Şi facă Dumnezeu ca, 
împreună cu ei, să am şi eu parte de Dumnezeu. Osteniţi-vă unii împreună cu alții, 
luptaţi împreună, alergaţi împreună, suferiți împreună, dormiți şi deşteptaţi-vă ca 
economi, ca stăpâni şi slujitori ai lui Dumnezeu. 


2. Căutaţi să plăceţi Celui în a Cărui oaste sunteţi de la Care şi plata o primiţi. Să 
nu fie găsit careva dezertor. Botezul vostru să vă rămână arme, credinţa coif, 
dragostea suliță, iar răbdarea armură, faptele bune să fie depozitele voastre, ca să 
vă primiţi, după vrednicie, plata voastră. Fiţi îndelung răbdători, cu bunătate unii 
cu alții, precum este şi Dumnezeu cu voi. Facă Dumnezeu să mă bucur pururea de 
vol! 


Capitolul VII 


1.Pentru că, după cum mi s-a vestit, Biserica din Antiohia Siriei a dobândit pace 
prin rugăciunile voastre, de aceea şi eu am ajuns mai vesel, că Dumnezeu mi-a luat 
de pe suflet grijă, mai ales dacă prin suferinţele mele voi dobândi pe Dumnezeu 
spre a fi găsit, la înviere, ucenic al vostru. 

2. Se cuvine, de Dumnezeu fericite Policarpe, să ţii o adunare vrednică de 
Dumnezeu şi să alegi pe cineva, pe care-l aveţi foarte drag şi harnic, care va putea 
să fie numit curier al lui Dumnezeu, acesta să fie învrednicit să se ducă în Siria ca 
să prea mărească, spre slava lui Dumnezeu, dragostea voastră cea neobosită. 


3. Creştinul n-are stăpânire asupra lui însuşi, dar are timp liber pentru Dumnezeu. 
Aceasta este o lucrare a lui Dumnezeu şi a voastră, când o împliniţi. Cred în harul 
lui Dumnezeu că voi sunteţi gata spre o facere de bine plăcută lui Dumnezeu. 
Știindu-vă tăria voastră pentru adevăr, v-am sfătuit în puţine cuvinte. 


Capitolul VIII 


1.Pentru că n-am putut să scriu tuturor Bisericilor, trebuind să plec pe neaşteptate 
cu corabia de la Troada la Neapole , precum poruncește voinţa lui Dumnezeu, vei 
scrie tu Bisericilor, care sunt mai înainte, ca unul ce ştii gândul lui Dumnezeu, ca şi 
ele să facă acelaşi lucru: cele care pot să trimită delegați cu piciorul, iar altele 
epistole prin cei trimişi de tine, ca să fiţi slăviţi prin o faptă veşnică, precum şi 
vrednic eşti. 


2.Vă îmbrăţişez pe toţi pe nume şi pe soţia lui Epitropu împreună cu toată casa ei şi 
cu copiii. Îmbrăţişez pe iubitul meu Atalu. Îmbrăţişez pe cel ce va fi învrednicit să 
se ducă în Siria. Să fie harul lui Dumnezeu totdeauna cu el şi cu cel ce l-a trimis, 
cu Policarp. 


3. Vă doresc sănătate de-a pururi în Dumnezeul nostru lisus Hristos, în Care facă 
Dumnezeu să rămâneți în unirea şi purtarea de grijă a lui Dumnezeu. Imbrățişez pe 
Alea, numele cel dorit de mine. Fiţi sănătoşi în Domnul. 


(Extras din Scrierile Părinților Apostolici (PSB) - vol 1 - Traducere, note şi 
indice de Pr. Dumitru Fecioru, Editura Institutului Biblic şi de Misiune al 
Bisericii Ortodoxe Române, Bucureşti - 1979 - Volumul a fost reeditat de 
EIBMBOR în anul 1995.) 

Sfântul Policarp al Smirnei - Epistola către Filipeni - Introducere 

Despre viaţa şi activitatea Sfântului Policarp, episcopul Smirnei, avem următoarele 
izvoare vrednice de crezare: 

1) Epistola Sfântului Ignatie al Antiohiei către Policarp; 

2) Epistola Sfântului Policarp către Filipeni; 

3) Mucenicia Sfântului Policarp; 

4) Sfântul Irineu al Lugdunului (Adv. Haer., III, 3, 4); 

5) Tertulian (De Praesc. Haer., XXXII, 2), Eusebiu (L.B., III 36 ; IV, 14; V, 20, 
23—25), leronim (De vir. ill., 17). 


Izvoarele nu ne spun data naşterii Sfântului Policarp. După propria sa mărturisire, 
în anul muceniciei sale slujise lui Hristos timp de 86 de ani. Dacă se acceptă ca an 
al muceniciei sale, anul 156, când după mărturia Muceniciei Sfântului Policarp, 
proconsul al Asiei era Statius Quadratus, atunci s-a născut în anul 70 ; dacă se 
acceptă anul 168, dat de Eusebiu şi acceptat de unii patrologi, atunci s-a născut în 
anul 82; iar dacă acceptăm data propusă de H. Gregoire şi P. Orgels, anul 177, 
atunci avem anul 91 ca an al naşterii sale. 


Ştim, însă că în drumul său spre Roma, în anul 107 Sfântul Ignatie 'Teoforul s-a 
oprit la Smirna şi a fost primit de Sfântul Policarp, care era episcop în acel oraş şi 
după cât se vede din epistola pe care i-o adresează Sfântul Ignatie, nu de puţină 
vreme. 

După ultima dată a morţii sale, 177, Sfântul Policarp ar fi avut atunci în 107, 16 
ani; după penultima, 168, ar fi avut 25 de ani, iar după prima, 156, ar fi fost de 37 
de ani. Din comparaţia acestor date hotărârea e uşor de luat: este inacceptabil ca 
episcopul Smirnei să fi fost de 16 ani sau chiar de 24 de ani când l-a primit pe 
Sfântul Ignatie, ci în jurul a 37 de ani şi unui om la această vârstă 1 se pot 
încredința sarcinile pe care i le dă Sfântul Ignatie în epistola, pe care i-o scrie din 
Troada. 


Sfântul Policarp s-a născut deci în preajma anului 70, probabil din părinţi 
creştini; a fost botezat de mic, pentru că numai aşa se pot explica cuvintele sale 
spuse proconsulului Statius Quadratus că slujeşte lui Hristos de 86 de ani şi mai 
ales relatările Sfântului Irineu, care îl cunoscuse pesonal pe Policarp şi despre 
care spune că însuşi vorbea de legăturile sale cu Sfântul Evanghelist loan şi cu 
ceilalți ucenici, care văzuseră pe Domnul. 


Tot Sfântul Irineu spune că ă fost pus de Apostoli episcop al Bisericii Smirnei, iar 
Tertulian, referindu-se la o tradiție a Bisericii din Smirna, precizează că Sfântul 
loan Evanghelistul l-a sfinţit episcop. 


Ca episcop a luptat împotriva ereticilor şi a adus în sânul Bisericii pe mulţi 
marcioniţi şi valentinieni. 


În anul 155 Sfântul Policarp s-a dus la Roma ca să se sfătuiască cu papa Anicet 
(154-166) cu privire la sărbătorirea Paştilor, sărbătorită la date diferite în cele două 
biserici: Bisericile din Asia Mică sărbătoreau Paștile la 14 Nisan, ori în ce zi ar fi 
căzut, iat Biserica din Roma îl sărbătorea totdeauna duminica. Deşi n-au ajuns la o- 
înţelegere, pentru că fiecare invoca tradiții vechi, totuşi cei doi conducători 
bisericeşti s-au despărțit în pace, au săvlrşit împreună Sfânta Liturghie. Papa 
Anicet i-a dat protia bătrânului episcop al Smirnei. 


În Roma, istoriseşte Irineu, Sfântul Policarp s-a întâlnit cu ereticul Marcion acesta 
l-a întrebat dacă îl cunoaşte - Policarp i-a răspuns: 


Nu mult după întoarcerea sa de la Roma în anul următor, la 23 februarie 156, 
Sfântul Policarp a primit cunună de mucenic. 


Mucenicia sa ni s-a păstrat într-un document contemporan - cel mai vechi act 
martiric - o scrisoare a Bisericii din Smirna către Biserica Filomelium din Frigia. 
Când a izbucnit persecuția în Smirna, la rugămintea credincioşilor, Sfântul 

Policarp s-a retras, împreună cu câteva persoane într-o căsuţă de la ţară, nu departe 
de oraş. Cu trei zile înainte de arestare, pe când se ruga a avut o vedenie: a văzut 
perna pe care dormea, arsă de foc şi le-a spus celor din casă: 





Denunţat de o slugă, a fost arestat şi dus în oraş. În stadion proconsulul Statius 
Quadratus i-a cerut să sacrifice şi să blesteme pe Hristos. 


Policarp i-a răspuns: 


În faţa acestui răspuns proconsulul a poruncit să fie dat fiarelor. Cum lupta cu 
fiarele se terminase, la strigătul celor din stadion: «Policarp să fie ars de viu», a 
fost dat flăcărilor şi pentru că focul părea că nu vrea să se atingă de el, a fost 
străpuns cu sabia, după care i-a fost ars trupul. Creştinii i-au strâns oasele «mai de 
valoare decât pietrele preţioase şi le-au pus acolo unde şi trebuia». 


Sfântul Policarp s-a bucurat de mare autoritate ca învăţător şi profet. Mucenicia sa, 
scrisă înainte de împlinirea unui an de la moartea sa, relatează că «prin învățăturile 
sale a fost un apostol şi un profet, orice cuvânt ieşit din gura lui se împlinea» 
(XVI); iar în stadion, «mulţimea întreagă, alcătuită din păgâni şi din iudeii stabiliţi 
în Smirna, nu şi-a putut stăpâni furia şi a scos strigăte puternice: «lată-l pe 
învățătorul Asiei, părintele creştinilor, distrugătorul zeilor noştri, acela care i-a 
făcut pe mulţi să nu mai sacrifice zeilor şi să se închine lor!» (XII). 


După mărturia Sfântului Irineu, Sfântul Policarp scrisese mai multe epistole «către 
Bisericile vecine pentru a le întări şi către unii frați pentru a-i preveni şi a-i 
îndemna». Din acestea ne-a rămas numai Epistola către Filipeni, pe care Irineu o 
cunoştea ; «o scrisoare foarte puternică, spune Irineu, din care cei care vor şi au 
grijă de mântuirea lor pot cunoaşte credința şi predica adevărul». Mai târziu, 
Eusebiu citează din această scrisoare mai multe pasaje. 


Epistola Sfântului Policarp ni s-a transmis de nouă manuscrise, aceleaşi care ne-au 
păstrat şi Epistola zisă a lui Barnaba, toate aceste manuscrise au ceva comun: au o 
lacună la sfârşitul capitolului LX, 2, unde textul se opreşte brusc la cuvintele xar 
pentru a se înlănțui imediat cu cuvintele fov Aaov iov xaivov din capitolul V, 7 al 
Epistolei zisă a lui Barnaba. 


Din acest fapt trebuie să conchidem că toate aceste manuscrise, fără excepţie, 
derivă din unul şi acelaşi manuscris şi că acest manuscris, strămoşul comun al 
celor nouă manuscrise pe care le avem acum, fusese el însuşi copiat de pe un 

manuscris, căruia îi lhpseau mai multe foi, care cuprindeau sfârşitul epistolei lui 
Policarp şi începutul epistolei zisă a lui Barnaba. La editarea epistolei, lacuna din 
epistola lui Policarp a fost completată cu textul unei vechi versiuni latine şi cu 
textul transmis de Eusebiu: capitolul IX în întregime şi capitolul XIII, afară de 
frază de la sfârşit: «Daţi-ne de ştire ... care sunt cu el». 


Epistola Sfântului Policarp, în textul care ni s-a transmis, mai pune o altă 
problemă. În această epistolă se vorbeşte în două rânduri de Sfântul Ignatie al 
Antiohiei. În capitolul IX vorbeşte de Sfântul Ignatie ca de unul care a trecut la 
cele veşnice: «Vă rog, dar, pe toți să vă supuneţi cuvântului dreptăţii şi să stăruiți 
în răbdarea, pe care aţi văzut-o cu ochii nu numai la fericiții Ignatie, Zosima şi 
Rufu, ci şi la alții dintre voi şi la însuşi Pavel şi la ceilalți Apostoli, fiind 
încredinţaţi că toți aceştia n-au alergat în zadar, ci în credinţă şi în dreptate şi că 
sunt la locul cuvenit lor, lângă Domnul, împreună cu Care au şi pătimit». 


În capitolul XIII, Sfântul Policarp le cere filipenilor să-i trimită ştire «dacă veţi afla 
ceva de Ignatie şi de cei care sunt cu el». Această nepotrivire, care pune în pericol 
integritatea şi autenticitatea epistolei lui Policarp, a fost rezolvată foarte ingenios 
de P. N. Harrison cu o tăietură de foarfece : a detaşat din întreaga epistolă capitolul 
XIII şi a făcut din el un bilet, care a însoţit epistolele Sfântului Ignatie, cerute lui 
Policarp de filipeni printr-o scrisoare. 


Am avea deci două scrisori: 

a) biletul care însoțea epistolele Sfântului Ignatie, scris înainte de a fi venit la 
Smirna ştirea despre mucenicia episcopului Antiohiei; 

b) epistola, fără capitolul XIII, scrisă după Harrison, către sfârşitul domniei lui 
Adrian, pe la 135—137. Camelot, însă, situează întreaga epistolă la o dată destul 
de aproape de prima epistolă. Problema datei rămâne încă deschisă, deşi primul 
capitol al epistolei pledează pentru propunerea lui Camelot. 


În epistola aceasta, Sfântul Policarp îi felicită mai întâi pe filipeni pentru dragostea 
arătată mucenicilor şi pentru credinţa înrădăcinată în ei din timpuri vechi, iar apoi 
îi sfătuieşte să fie tari în credinţă, să fie milostivi, să ierte pe cei ce le greşesc, să se 
depărteze de mânie, să fugă de lăcomie şi de iubirea de argint, să fie pilde 
frumoase pentru păgâni; le vorbeşte de îndatoririle pe care le au văduvele, mamele, 
fecioarele şi tinerii îi îndeamnă să se roage pentru împărați, pentru dregători, 
pentru conducători, stabilind prin aceste îndemnuri principiul raporturilor dintre 
Biserică şi Stat. 

La sfârşitul epistolei vorbeşte cu durere de preotul Valens din Filipi, care din 
pricina lăcomiei şi a iubirii de argint s-a arătat nevrednic de preoție. «Sunt foarte 
trist, fraților, spune episcopul Smirnei, pentru Valens şi soția lui, cărora să le dea 
Dumnezeu pocăință adevărată. Fiţi, dar şi voi cu măsură în această privinţă, nu-i 
socotiți ca duşmani pe unii ca aceştia, ci chemaţi-i ca pe nişte mădulare bolnave şi 
rătăcite, ca să mântuiţi trupul vostru al tuturora. Făcând aşa vă zidiţi pe voi înşivă» 
(XI, 4). 


Bine caracterizează marele Fotie această epistolă: plină de sfaturi bune, de claritate 
şi de simplitate ! 


(Extras din Scrierile Părinților Apostolici (PSB) — vol 1 - Traducere, note şi 
indice de Pr. Dumitru Fecioru, Editura Institutului Biblic şi de Misiune al 
Bisericii Ortodoxe Române, Bucureşti - 1979 - Volumul a fost reeditat de 
EIBMBOR în anul 1995.) 

Martiriul Sfântului Policarp, episcopul Smirnei 





Biserica lui Dumnezeu, care se află în Smirna, către Biserica lui Dumnezeu care se 
află în Filomelium şi tuturor comunităţilor din tot locul ale Bisericii universale: 
mila, pacea şi dragostea lui Dumnezeu şi a Domnului nostru lisus Hristos să se 
înmulțească. 


1. V-am scris, fraţilor, cele privitoare la martiri şi despre fericitul Policarp, care a 
făcut să înceteze persecuția, pecetluind-o, ca să spunem astfel, prin mucenicia sa, 
căci toate cele petrecute s-au făcut ca Domnul să ne arate din cer ce înseamnă 
mucenicia cea după Evanghelie. 


2.Căci asemenea Domnului, el a aşteptat să fie dat (morţii), pentru ca şi noi să 
devenim imitatorii lui, nu căutând numai cele ale noastre, ci şi cele ale aproapelui. 
Căci dragostea adevărată şi statornică urmăreşte ca cineva să se mântuiască nu 
numai pe sine, ci pe toţi fraţii. 


Il 
1. Fericite şi vrednice de laudă sunt toate muceniciile care s-au făcut după voia lui 


Dumnezeu, căci devenind noi mai evlavioşi, trebuie să atribuim lui Dumnezeu 
puterea Sa peste toate. 

2. Într-adevăr, cine nu va admira curajul, răbdarea şi iubirea lui de Dumnezeu? 
Sfâşiaţi prin biciuiri, de li se vedea alcătuirea trupului lor până la vinele şi arterele 
dinlăuntru, ei au răbdat atât de mult, încât şi pe cei ce stăteau în jurul lor i-au făcut 
să plângă şi să se vaiete iar ei au arătat atâta tărie sufletească, încât nici unul din ei 
n-a gemut şi n-a suspinat, cei chinuiți dovedindu-ne tuturor că în ceasul 
muceniciei, prea vitejii martiri ai lui Hristos sunt ca şi dezbrăcaţi de trup sau mai 
bine că Domnul Însuşi este de faţă şi vorbeşte cu ei. 


2.Şi luând aminte la harul lui Hristos, au disprețuit chinurile lumii, câştigând 
printr-o singură oră (de suferinţe) viaţa de veci. Iar focul sălbaticilor lor chinuitori 
era pentru ei răcoritor, având înaintea ochilor să scape de focul cel veşnic, care nu 
se stinge niciodată şi priveau cu ochii inimii bunătățile păstrate celor ce îndelung 
rabdă, despre care urechea n-a auzit, ochiul nu le-a văzut şi nici la inima omului nu 
s-au suit. Lor, însă le-au fost arătate de Domnul, deoarece nu mai erau oameni, ci 
îngeri. 


3.De asemenea şi cei aruncaţi fiarelor sălbatice au îndurat chinuri îngrozitoare, iar 
alții au fost pironiți prin cuie şi pedepsiţi şi cu alte felurite chinuri, pentru că 
vrăjmaşul, de-i era cu putință, să-i facă să tăgăduiască pe Hristos, printr-o 
îndelungată chinuire. 


III. 


Multe, într-adevăr, a uneltit diavolul împotriva mucenicilor dar prin harul lui 
Dumnezeu, n-a reuşit nimic contra nici unuia. Căci prea viteazul Germanicus a 
învins teama lor prin răbdarea lui, ca unul care s-a luptat cu cel mai mare curaj cu 
fiarele. Voind, deci proconsulul să-l convingă să se lepede de Hristos, zicîndu-i că- 
i pare rău de tinereţea lui, el a întărâtat singur fiara împotriva sa, lovind-o voind a 
scăpa mai repede de nedreapta şi nelegiuita viaţă (ce-i oferea). 


Pentru aceasta, toată mulțimea, uimită de marele curaj al iubitorului şi temătorului 
de Dumnezeu neam al creştinilor, a strigat: «Piară nelegiuiţii! Să fie căutat Policarp 
I» 


IV. 


Totuşi unul, cu numele de Quintus, frigian, venit de curând din Frigia, văzând 
fiarele, s-a înfricoşat. lar acesta s-a prezentat de la sine şi a îndemnat şi pe alții să 
vină de bună voie (în faţa proconsulului). Proconsulul, rugându-l şi făgăduindu-i 
multe, l-a convins să jure pe zei şi să le jertfească. De aceea, fraților, să nu lăudăm 
pe cei ce se predau ei înşişi, pentru că nu aşa ne învaţă Evanghelia. 

V. 


1.Dar prea minunatul Policarp, auzind el mai întîi (mulțimea), nu s-a tulburat, ci 
voia să rămână în cetate, cei mai mulți însă l-au înduplecat să plece. Şi s-a 
adăpostit într-o casă de ţară, nu departe de cetate şi petrecea cu câţiva, noaptea şi 
ziua, nefăcând nimic altceva, decât rugându-se pentru toţi şi pentru toate Bisericile 
din lume, precum era obiceiul său. 


2. Şi rugându-se, cu trei zile mai înainte de a fi prins, a avut o vedenie, căci a văzut 
perna lui cuprinsă de flăcări şi întorcându-se, a spus către cei ce se aflau împreună 
cu el: 


VI. 


Iar cei ce-l căutau, stăruind (să-l găsească), el s-a mutat într-o altă casă şi îndată s- 
au înfățişat urmăritorii. Dar, negăsindu-l, au arestat doi tineri sclavi, dintre care 
unul, fiind chinuit, a arătat locul unde se afla. Era şi cu neputinţă să rămână el 
ascuns, deoarece chiar casnicii lui erau trădători. lar şeful miliției Girinarhul = 
făcătorul de pace) care îndeplinea această funcţie, numit Irod, s-a grăbit să-l ducă 
în stadion, pentru ca el, Policarp, să-şi primească moştenirea sa, devenind părtaş cu 
Hristos, iar trădătorii lui să-şi ia pedeapsa lui Iuda. 


VII. 


1. Având, deci cu ei un sclav, într-o vineri pe la ceasul prânzului urmăritorii şi 
călăreţii cu armele lor obişnuite, mergind ca la un tâlhar i sosind seara târziu, îl 
aflară stând într-o căsuţă, la etaj. lar el ar fi putut fugi de acolo într-un alt loc, dar 
n-a voit, zicînd: 





2. Auzind, deci că aceştia au sosit coborând s-a întreţinut cu ei, încât cei ce priveau 
vârsta şi înfăţişarea lui liniştită se mirau de ce a trebuit o aşa de mare grabă pentru 
a prinde un bătrân atît de venerabil. Apoi el a poruncit îndată să le dea să mănînce 
şi să bea, în acel ceas, cât vor vrea rugându-i doar să-l lase să se roage netulburat o 
oră. 

3. lar aceştia, îngăduindu-i, s-a rugat în picioare, plin de harul lui Dumnezeu, că 
aproape două ore n-a putut să se oprească, încât a umplut de mirare pe ascultători 


dintre care multora le părea rău că au pornit împotriva unui bătrân aşa de evlavios. 


VIII. 

1. lar după ce şi-a terminat rugăciunea, pomenind pe toţi care s-au întâlnit vreodată 
cu el, mici şi mari, străluciți şi smeriţi şi întreaga Biserică universală din lume, 
sosind ora plecării, l-au suit pe un asin şi l-au adus în cetate, fiind Sâmbăta cea 
mare. 


2. Şi l-a întâmpinat conducătorul miliției (irinarhul) Irod şi tatăl lui, Nichita, care 
urcându-l într-o căruţă, s-au aşezat şi ei lângă el încercând să-l convingă (să se 
lepede de Hristos), zicându-i: «Ce rău este să zici «Domnul Împărat», să jertfeşti 
zeilor şi să faci şi cele asemenea acestora, ca să-ţi scapi viaţa?» Iar el, la început, 
nu le-a răspuns dar ei, stăruind, el le-a zis: 


3. Aceştia, nereuşind să-l convingă, i-au spus cuvinte amenințătoare şi-l împinseră 
cu sila încât căzând din căruţă, şi-a scrântit piciorul. Dar el, neîntorcându-se ca şi 
cum n-ar fi suferit nimic, mergea cu voioşie, fiind adus în stadion. Era aşa de mare 
zgomot în stadion, încât nimeni nu putea fi auzit. 


IX. 


1. Iar în timp ce Policarp intra în stadion, un glas din cer i-a zis: «Pi rare şi 

Pe cel ce vorbea nimeni nu l-a văzut, dar cei de faţă dintre 
ai noştri (creştinii) au auzit glasul. Când a fost adus el, s-a făcut mare zgomot, 
auzind ei că Policarp a fost prins. 


2.Fiind deci adus, l-a întrebat proconsulul dacă el este Policarp. Iar el, mărturisind, 
proconsulul căuta să-l convingă să se lepede (de Hristos), zicând: «Fie-ţi milă de 
vârsta ta!» şi altele asemenea acestora, cum este obiceiul să li se spună 
(creştinilor),că: «Jură pe soarta împăratului», «Căieşte-te», zi: «Piară nelegiuiţii!». 
Iar Policarp, cu faţa serioasă privind la toată mulțimea nelegiuiților de păgâni din 
stadion, ridicând mâna către ei, suspinând şi privind spre cer a zis: 





3. Cum, însă, proconsulul stăruia şi-i zicea: «Jură (pe zei) şi te voi elibera, 
blestemă pe Hristos !», Policarp i-a răspuns : 







X. 


1.Stăruind iarăşi acesta şi zicându-i: «Jură pe soarta împăratului», Policarp a 
răspuns : 

2. A zis proconsulul: «Convinge poporul». lar Policarp a răspuns: 

XI. 


1. A zis proconsulul: «Am fiare, te voi da acestora de nu te căieşti». lar el a zis : 







2. lar acela îi zise din nou: «Dacă dispreţuieşti fiarele, voi face să fii mistuit prin 
foc, de nu te îndrepți». lar Policarp a zis: 


XII. 


1. Acestea şi mai multe altele zicând s-a umplut de curaj şi de bucurie, iar faţa lui 
strălucea de har, încât nu numai că nu s-a prăbuşit, fiind tulburat de cele spuse lui, 
ci dimpotrivă a scos din fire pe proconsul, care a trimis crainicul său să strige de 
trei ori în mijlocul stadionului: «Policarp a mărturisit că este creştin». 


2. Aceasta vestindu-se de crainic, toată mulțimea păgânilor şi a iudeilor care 
locuiau în Smirna, cu nestăpînită furie şi cu glas mare striga: «Acesta este dascălul 
Asiei (Proconsulare), tatăl creştinilor, surpătorul zeilor noştri, care a învăţat pe 
mulți să nu jertfească şi să nu se închine (zeilor). Acestea zicând, strigau şi cereau 
asiarhului (prefectului) Filip, să dea drumul unui leu (asupra lui Policarp). Acesta 
a spus însă că nu-i îngăduit aceasta, pentru că luptele cu fiarele se terminaseră. 

3. Atunci li s-a părut să strige într-un glas, ca Policarp să fie ars de viu căci trebuia 
să se împlinească vedenia cu perna care se arătase lui, când văzând-o arzând, în 
timp ce se ruga, întorcându-se, a spus credincioşilor din jurul său în chip profetic: 


XIII. 

1. Acestea, deci, s-au întâmplat cu o aşa de mare grabă, mai repede decât se poate 
spune, mulțimile aducând îndată din prăvălii şi din băi lemne şi vreascuri, mai ales 
iudeii, care slujiră la acestea cu bucurie, cum este obiceiul lor. 


2.lar când rugul a fost gata, Policarp dezbrăcându-se de toate hainele şi 
desfăcându-şi cureaua, încerca să se descalţe, mai înainte nefăcând aceasta, pentru 
că fiecare din credincioşi se grăbea să se atingă repede de trupul lui, căci era 
împodobit şi înainte de a avea perii albi cu toată frumuseţea (sufletului), datorită 
vieţuirii sale. 


3. Îndată au fost puse în jur uneltele pregătite pentru rug. lar ei voind să-l şi 
pironească, el le zise: 





XIV. 


1. Astfel, nu l-au mai pironit, ci l-au legat. Iar el, cu mâinile legate la spate, ca un 
berbec ales din turma cea mare, pregătit spre a fi adus jertfă de ardere bine plăcută 
lui Dumnezeu, privind spre cer, zise : 


|| 
< 

1. După ce el zise “Amin” şi-şi sfârşi rugăciunea, oamenii însărcinaţi cu focul, l-au 
aprins. lar când s-a făcut o flacără mare, am văzut o minune, cei cărora ni s-a dat s- 

o vedem, care pentru aceea am fost păstraţi (în viaţă) ca să vestim şi altora cele 
întâmplate. 


2.Căci focul, luând forma unei cămăşi, ca o pânză de corabie umflată de vânt, 
înconjura ca un cerc trupul mucenicului. lar el stătea în mijloc, nu ca un trup care 
arde, ci ca o pâine ce se coace sau ca aurul şi argintul care se încearcă în cuptor. 
Am simţit chiar şi o mireasmă plăcută, ca un miros de tămâie sau de alte miresme 
prețioase. 


XVI. 


1. Văzând în sfârşit nelegiuiții că trupul lui nu poate fi nimicit prin foc, au poruncit 
să se apropie de el un confector (lărucier, servitorul care ucidea în circ fiarele 
periculoase pentru spectatori), spre a-l străpunge cu pumnalul. Şi făcând aceasta, a 
ieşit din împunsătură sânge mult, încât a stins focul, iar toată mulțimea se mira că 
este aşa de mare deosebire între necredincioşi şi cei aleşi (creştini). 


2.Unul dintre ei a fost şi acest prea minunat mucenic Policarp, în timpurile noastre, 
învăţător apostolic şi cu duh proorocesc, episcopul Bisericii universale din Smirna. 
Căci orice cuvânt, care a ieşit din gura lui, s-a împlinit şi se va împlini. 


XVII. 


1.lar cel invidios, viclean şi rău, potrivnicul neamului celor drepți, văzând măreţia 
muceniciei lui şi vieţuirea lui curată dintru început, ca unul care s-a încununat cu 
cununa nestricăciunii şi a dobândit premiul netăgăduit al biruinţei, s-a străduit ca 
nici măcar rămăşiţele trupului său să fie luate de noi, deşi mulţi dintre noi doreau 
să facă aceasta şi să aibă sfântul lui trup. 


2. Au şoptit, deci lui Nichita, tatăl lui Irod şi fratele Alcei, să roage pe proconsul, 
ca să nu dea trupul lui Policarp,«ca nu cumva, zicea el, creştinii părăsind pe cel 
răstignit (pe Hristos), să înceapă să se închine acestuia». lar ei au zis acestea, fiind 
îndemnați şi instigaţi şi de iudei, care păzeau trupul, când am voit noi să-l luăm din 
foc. Ei nu înţeleg că noi nici pe Hristos nu-L vom putea părăsi vreodată, Cel care 
fără de vină a pătimit pentru cei păcătoşi şi pentru mântuirea întregii lumi şi nici să 
ne închinăm altuia.Căci lui Hristos ne închinăm pentru că este Fiul lui Dumnezeu, 
iar pe martiri îi iubim după vrednicie ca pe ucenicii şi imitatorii Domnului, pentru 
neîntrecuta lor iubire faţă de împăratul şi învățătorul lor. Fie ca şi noi să devenim 
părtaşi şi împreună ucenici cu ei. 

XVIII. 


1. Văzând deci centurionul supărarea iudeilor, punând trupul Sfântului Policarp în 
mijloc, cum e obiceiul lor, l-a ars. 


2. In acest chip, noi am dobândit mai în urmă osemintele lui, mai cinstite decât 
pietrele preţioase şi mai scumpe decât aurul şi le-am aşezat la un loc cuviincios. 


3. Dea Domnul să ne adunăm şi noi acolo, după putinţă, cu bucurie şi veselie ca să 
sărbătorim ziua martiriului lui ca zi a naşterii, atât pentru amintirea celor ce au 
săvârşit lupta, cât şi pentru deprinderea şi pregătirea celor ce vor lupta în urmă. 


XIX. 


1. Astfel sunt cele cu privire la fericitul Policarp, care, împreună cu cei din 
Filadelfia, este al doisprezecelea care a primit mucenicia în Smirna. El singur 
dintre toţi este mai mult pomenit, că şi păgânii de pretutindeni vorbesc despre el, 
fiind nu numai un dascăl ales, ci şi martir renumit, a cărui mucenicie toţi doresc s-o 
urmeze, pentru că a fost după Evanghelia lui Hristos. 


2. Căci prin răbdarea sa, biruind pe nedreptul dregător şi primind astfel cununa 
nestricăciunii, se bucură cu Apostolii şi cu toţi drepţii, proslăveşte pe Dumnezeu şi 
pe Tatăl Atotţiitorul şi binecuvântează pe Domnul nostru lisus Hristos, Mântuitorul 
sufletelor şi călăuzitorul trupurilor noastre şi păstorul Bisericii universale din lume. 


XX. 


1.Ne-aţi rugat, deci, să vă lămurim mai pe larg cele întâmplate, iar noi pentru 
prezent, vi le-am amintit pe scurt prin fratele nostru Marcion. Aşadar, aflând 
acestea, trimiteţi epistola şi fraților din afară, ca şi ei să prea mărească pe Domnul, 
Cel ce face alegere dintre slujitorii Săi. 


1.lar Celui ce poate să ne primească pe toţi, prin harul şi darul Său, in împărăţia Sa 
cea veşnică, prin Unul Născut, Fiul Său, lisus Hristos, se cuvine slavă, cinste, 


putere şi mărire în veci. 


Salutaţi pe toţi sfinţii (creştinii). împreună cu noi, vă salută şi Evharist, cel ce a 
scris acestea, dimpreună cu toată casa lui. 


XXI. 

1. A primit mucenicia prea fericitul Policarp a doua zi a lunii xanticus (februarie), 
cu şapte zile înainte de calendele lui martie, în Sâmbăta cea mare, pe la ceasul opt. 
A fost prins de Irod, fiind arhiereu Filip Tralianul, proconsul Statius Quadratus 
(Codrat), iar împărat al veacurilor lisus Hristos, Căruia se cuvine slavă, cinste, 
mărire, tron veşnic din neam în neam. Amin. 


XXII. 


1.Vă dorim, fraţilor, să fiți sănătoşi umblând după cuvântul Evangheliei lui lisus 
Hristos, Căruia se cuvine slavă dimpreună cu Dumnezeu şi Tatăl şi Sfântul Duh, 
spre mântuirea tuturor celor aleşi, precum a mărturisit fericitul Policarp, pe ale 
cărui urme să fim şi noi aflaţi în împărăţia lui lisus Hristos. 


1. Acestea le-a copiat Gaius, după Irineu, un ucenic al lui Policarp, cel ce a petrecut 
împreună cu Irineu. lar eu, Socrate din Corint, le-am scris după copia lui Gaius. 
Harul să fie cu toţi. 


Eu, Pioniu, am scris din nou cele de mai înainte, aflându-le prin descoperirea 
făcută mie de fericitul Policarp, precum voi lămuri în cele ce urmează. Am adunat 
acestea, aproape nimicite de timp, pentru ca şi pe mine să mă adune Domnul 
Hristos împreună cu aleşii Săi în împărăţia Lui cea veşnică, Căruia se cuvine slava 
împreună cu Tatăl şi cu Duhul Sfânt în vecii vecilor. Amin. 


O altă încheiere după un codice din Moscova: 


1. Acestea s-au copiat de către Gaius după cele scrise de Irineu, cel care a petrecut 
împreună cu Irineu, ucenicul lui Policarp. 


2. Acest Irineu, pe vremea muceniciei episcopului Policarp, se afla la Roma unde a 
învăţat pe mulţi. Scrierile sale sunt multe, foarte bune şi corecte, iar în acestea el 
aminteşte de Policarp, căci a învăţat de la el. Irineu a combătut cu tărie orice erezie 
şi a întocmit canonul bisericesc şi drepteredincios, aşa precum l-a primit de la 
Policarp. 


3.Se spune şi acest lucru: întâlnindu-se odată Marcion, de la care-şi trag numele cei 
ce se cheamă Marcioniţi cu Sfântul Policarp, căruia 1-a zis : «Mă cunoşti, 
Policarpe», acesta i-a răspuns lui Marcion: 

4.Se mai spune şi aceasta în scrierile lui Irineu, că în ziua şi ora în care a pătimit 
mucenicia la Smirna Policarp, s-a auzit în cetatea Romei, fiind de faţă Irineu, un 
glas ca de trâmbiţă, zicând: «Policarp a murit ca mucenic». 


5.Aşadar, după acestea, cum s-a spus, adică după scrierile lui Irineu, a scris Gaius, 
iar după Gaius a copiat Socrate din Corint, iar eu, Pioniu, am scris din nou după 
copiile lui Socrate, după descoperirea făcută mie de Policarp, adunându-le fiind 
aproape stricate de vreme, pentru ca şi pe mine să mă adune Domnul lisus Hristos 
împreună cu aleşii Săi în împărăția Sa cea cerească, Căruia se cuvine slavă, 
împreună cu Tatăl şi cu Fiul şi cu Sfântul Duh, în vecii vecilor. Amin. 


(Sursa: Actele Martirice, Colecţia P.S.B., Nr. 11, E.I.B.M.B.O.R., Bucureşti, 
1982.) 

Mucenicia Sfântului Policarp, cel ars de iubirea curată pentru Hristos - 
Ucenicul „apostolului Iubirii”, Sfântul Policarp, episcopul Smirnei (ț23 
februarie) 





Am ales în cele ce urmează câteva fragmente din epistola Sfântului Irineu, episcop 
în Lugdunum (f202), despre slăvitul sfârşit al Sfântului Policarp al Smirnei (3 
156), cel ce încă din pântecele maicii sale a suferit mucenicia dimpreună cu părinţii 
săi, născându-se în temniţă, fiind răpit de înger, viaţă de înger ducând, multe roade 
aducând, ucenic fiind al Sfântului Apostol Ioan, cel iubit de Domnul, învrednicit la 
rându-i de vederea lui Hristos, în ceasul hirotoniei lui. Făcător de minuni, mai mare 
decât toate fiindu-i mucenicia, iar şi decât aceasta mai mare fiind dragostea lui 
pentru Dumnezeu, după cuvântul Apostolului Pavel că „de aş da trupul meu ca să 
fie ars, iar dragoste nu am, nimic nu-mi foloseşte” (1 Corinteni 133.) 


“Veniţi, dar, iubitorilor de mucenici, ca văzând pătimirile binecinstitorilor noştri 
Părinţi, să ne îndreptăm şi noi genunchii cei slăbănogiți” (Evrei 12:12) şi să 
alergăm degrabă la Cel ce ne-a zis: „Precum M-a iubit pe Mine Tatăl, aşa v-am 
iubit şi Eu pe voi, rămâneţi intru dragostea Mea” (loan 15,9) 


„Voi fi ars în foc pentru Domnul nostru lisus Hristos!” 

Am scris vouă, fraților, despre fericitul Policarp, căci toate cele petrecute s-au făcut 
ca Domnul să ne arate din cer ce înseamnă mucenicia cea după Evanghelie. Căci, 
asemenea Domnului, el a aşteptat să fie dat morţii, pentru ca şi noi să ne facem 
următori lui, nu căutând numai cele ale noastre, ci şi cele ale aproapelui. Căci 
dragostea adevărată şi Statornică doreşte să nu se mântuiască cineva numai pe 
sine, ci pe toţi fraţii. 


Fericite şi vrednice de laudă sunt toate muceniciile săvârşite după voia lui 
Dumnezeu! Cu adevărat, cine nu va preţui bărbăția, răbdarea şi dragostea lor 
pentru Dumnezeu? Sfâşiaţi prin biciuiri, de li se vedea alcătuirea trupului lor până 
la vinele dinlăuntru, ei au răbdat atât de mult, încât şi pe cei ce stăteau în jurul lor 
i-au făcut să plângă şi să se vaiete, iar ei au arătat atâta tărie sufletească încât nici 
unul din ei n-a gemut şi n-a suspinat. Şi luând aminte la harul lui Hristos, au 
disprețuit chinurile lumii, câştigând printr-un singur ceas de chinuri viaţa cea de 
veci. lar focul sălbaticilor lor chinuitori era pentru ei răcoritor, având înaintea 
ochilor să scape de focul cel veşnic, care nu se stinge niciodată şi priveau cu ochii 
inimii bunătățile păstrate celor ce îndelung rabdă, despre care urechea n-a auzit, 
ochiul nu le-a văzut şi nici la inima omului nu s-au suit. Lor, însă, le-au fost arătate 
de Domnul, căci nu mai erau oameni, ci îngeri. 


Asemenea şi cei aruncaţi fiarelor sălbatice au îndurat chinuri cumplite, iar alţii au 
fost pironiți prin cuie şi pedepsiţi şi cu alte felurite chinuri, pentru ca vrăjmaşul de- 
i era cu putinţă, să-i facă să tăgăduiască pe Hristos, printr-o îndelungată chinuire. 


Multe, într-adevăr, a uneltit diavolul împotriva mucenicilor, dar prin harul lui 
Dumnezeu, n-a izbândit nimic împotriva nici unuia. Pentru aceasta, toată 
mulțimea, uimită de marea bărbăţie al iubitorului şi temătorului de Dumnezeu 
neam al creştinilor, a strigat: „Piară nelegiuiţii! Să fie căutat Policarp!”. 


Dar prea minunatul Policarp, auzind el mai întâi mulțimea, nu s-a tulburat, ci voia 
să rămână în cetate, cei mai mulți însă l-au înduplecat să plece. Şi s-a adăpostit 
într-o casă, nu departe de cetate şi petrecea cu câţiva, noaptea şi ziua, nefăcând 
nimic alta decât numai rugându-se pentru toţi şi pentru toate bisericile din lume, 
precum era obiceiul său. Şi rugându-se, cu trei zile mai înainte de-a fi prins, a avut 
o vedenie, căci a văzut perna lui cuprinsă de flăcări şi întorcându-se, a spus către 
cei ce se aflau împreună cu el: 


Iar trimişii dregătorului, negăsindu-l au prins doi robi tineri, dintre care unul, fiind 
chinuit, a arătat locul unde se afla Fericitul. Şi, mergând ei ca la un tâlhar, s-au 

grăbit să-l prindă, pentru ca Policarp să-şi primească moştenirea sa, făcându-se 
părtaş lui Hristos, iar trădătorii lui să-şi ia osânda lui Iuda. lar Fericitul ar fi putut 
fugi de acolo într-un alt loc, dar n-a voit, zicând: 





Și, auzind că urmăritorii lui au sosit, le-a ieşit în întâmpinare, cu faţă luminoasă şi 
cu dragoste, urându-le sănătate. lar cei ce priveau la cărunteţele lui, la blândeţea şi 
la lumina cinstitei lui feţe se mirau de ce a trebuit o aşa de mare grabă pentru a-l 
prinde. Apoi el a poruncit de îndată să li se dea să mănânce şi să bea, cât vor vrea, 
rugându-i doar să-i dea un ceas de rugăciune. 


lar aceştia îngăduindu-i, s-a rugat în picioare, plin de harul lui Dumnezeu, că 
aproape două ceasuri n-a putut să se oprească, încât a umplut de mirare pe cei de 
față, dintre care multora le părea rău că au pornit împotriva unui bătrân aşa de 
evlavios. lar după ce şi-a săvârşit rugăciunea, pomenind pe toți care s-au întâlnit 
vreodată cu el, mici şi mari, străluciți şi smeriţi şi întreaga Biserică sobornicească, 
sosind ceasul plecării, l-au suit pe un asin şi l-au adus în cetate, fiind Sâmbăta cea 
Mare. 


Iar pe când Policarp intra în arenă, un glas din cer i-a zis: ,Îmbărbătează-te, 
Pe cel ce vorbea nimeni nu l-a 
văzut, dar cei de faţă dintre ai noştri (creştinii) au auzit glasul. 


Fiind deci adus, judecătorul căuta să-l înduplece să se lepede de Hristos, zicând: 
„Fie-ţi milă de bătrâneţile tale!” şi altele asemenea, cum este obiceiul să se spună, 


că: „Jură pe idoli şi te voi slobozi, blestemă pe Hristos!”. 


Policarp i-a răspuns: 


Stăruind iarăşi acela, Policarp a răspuns: 





A zis judecătorul: „Voi face să fii mistuit prin foc, de nu te îndrepți!”. 


Iar Policarp a zis: 

Acestea şi mai multe altele zicând, s-a umplut de bărbăţie şi de bucurie, iar faţa lui 
strălucea de har, încât nu numai că nu a căzut, tulburat de cele spuse lui, ci 
dimpotrivă: a scos din fire pe judecătorul, care a trimis crainicul sau să strige de 
trei ori în mijlocul arenei: „Policarp a mărturisit că este creştin”. 


Aceasta vestindu-se de crainic, toată mulţimea păgânilor şi a iudeilor care locuiau 
în Smirna, cu nestăpânită furie şi cu glas mare a strigat: „Acesta este dascălul 
Asiei, tatăl creştinilor, surpătorul dumnezeilor noştri, care a învăţat pe mulți să nu 
jertfească şi să nu se închine dumnezeilor noştri”. 


Acestea zicând, strigau într-un glas ca Policarp să fie ars de viu — căci trebuia să se 
împlinească vedenia cu perna care se arătase lui arzând, pe când se ruga. 


Îndată au fost puse în jur uneltele pregătite pentru rug. Iar el, cu mâinile legate la 
spate, ca un berbec ales din turma cea mare, pregătit spre a fi adus jertfă de ardere 
bine placută lui Dumnezeu, privind spre cer, zise: 





După ce-şi sfârşi rugăciunea, oamenii însărcinaţi cu focul l-au aprins. lar când s-a 
ridicat o vâlvătaie mare, am văzut o minune - cei cărora ni s-a dat s-o vedem, care 
pentru aceea am fost păstraţi în viaţă: ca să vestim şi altora cele întâmplate. Căci 
focul, împrejmuind pe sfânt şi înălțându-se peste capul său, nu se atingea de el, ci 
ca o pânză a corabiei suflată de vânt, aşa umflându-se împrejurul lui, se împreuna 
deasupra capului, în înălțime. lar el stătea în mijloc, nu ca un trup ce arde, ci ca o 
pâine ce se coace, sau ca aurul şi argintul ce se încearcă în cuptor. Am simţit chiar 
şi o bună mireasmă ca un miros de tămâie, care pe toate aromele le întrecea cu 
neasemănare. 


Văzând în sfârşit cei fără de lege că trupul lui nu poate fi nimicit prin foc, au 
poruncit să se apropie de el un slujnic, spre a-l străpunge cu sulița. Şi făcând 

aceasta, a ieşit din împunsătură sânge mult, încât a stins focul, iar toată mulțimea 
se mira că este aşa de mare deosebire între necredincioşi şi cei aleşi (creştinii). 


După aceasta, iudeii l-au rugat pe judecător să nu ne dea nouă trupul lui Policarp, 
pentru că, ziceau ei, „îl vom avea pe dânsul ca pe Cel Răstignit”. 


Ei nu ştiau că noi nici pe Hristos Domnul nu-L vom putea părăsi vreodată, Cel 
ce pe cruce a murit pentru mântuirea noastră şi nici altuia să ne închinăm. 
Pentru că Lui, ca adevăratului Fiu al lui Dumnezeu, Îi dăm dumnezeiasca 
cinstire, iar pe mucenicii şi următorii lui Hristos, care pentru dragostea cea 
mare a lor către El au pătimit pentru Dânsul, după vrednicie îi cinstim cu 
dragoste - noi, cei ce intru dreapta credinţă dorim să le fim următori şi părtaşi 
pentru veşnica slavă. 


ŞI sutaşul, la porunca judecătorului, a ars trupul lui Policarp, iar noi adunând din 
cenuşă oasele lui cele mai curate decât aurul şi mai scumpe decât pietrele cele de 
preţ, le-am păzit la un loc cinstit. De-a Domnul să ne adunăm şi noi acolo, după 
putinţă, cu bucurie şi veselie, ca să prăznuim ziua pătimirii lui ca zi a naşterii - atât 
pentru pomenirea celor ce au săvârşit lupta cât şi pentru deprinderea şi pregătirea 
celor ce vor lupta în urmă. 


Astfel sunt cele cu privire la fericitul Policarp care împreună cu cei din Filadelfia, 
este al doisprezecelea ce-a primit mucenicia în Smirna. El singur dintre toți este 
mai mult pomenit, că şi păgânii de pretutindeni vorbesc despre el, fiind nu numai 
un dascăl ales, ci şi mucenic vestit, a cărui mucenicie toţi doresc s-o urmeze, 
pentru că a fost după Evanghelia lui Hristos. Căci prin răbdarea sa, biruind pe 
nedreptul dregător şi primind astfel cununa nestricăciunii, se bucura cu Apostolii şi 
cu toţi drepţii, proslăveşte pe Dumnezeu şi pe Tatăl Atotţiitorul şi binecuvântează 
pe Domnul nostru lisus Hristos, Mântuitorul sufletelor şi Povăţuitorul trupurilor 
noastre şi Păstorul Bisericii soborniceşti. 


Vă dorim, fraţilor, să fiți sănătoşi, umblând după cuvântul Evangheliei lui lisus 
Hristos, Căruia se cuvine slava dimpreună cu Dumnezeu şi Tatăl şi cu Sfântul Duh 
spre mântuirea tuturor celor aleşi — precum a mărturisit fericitul Policarp, pe ale 
cărui urme să fim şi noi aflaţi întru Împărăţia lui lisus Hristos!” 


Fragmente alese din Actele Martirice (Colecţia P.S.B., E.I.B.M.B.O.R.) şi din 
Vieţile Sfinților (Editura Episcopiei Romanului şi Huşilor) 


Material realizat de Anca Stanciu (din: Familia Ortodoxă, nr. 2 (49) / 2013) 

Silviu-Andrei Vlădăreanu - Sfântul Policarp, episcopul Smirnei 





Sfântul Policarp (frescă din paraclisul Sfântul Dimitrie, Mănăstirea Vatoped) 


Sfântul sfințit mucenic Policarp pe cât de mare înaintea lui Dumnezeu, pe atât este 
de puţin cunoscut în zilele noastre. Mult timp m-am întrebat dacă nu cumva este 
dorinţa Sfântului de a rămâne smerit şi retras, puţin cunoscut de o lume poate prea 
preocupată de alte lucruri „mai urgente”. Pe când aveam acest gând, ceream într-un 
fel un semn din partea sfântului ca să înţeleg dacă este binecuvântare a vorbi atât 
de des despre viaţa lui minunată. Foarte curând, una dintre cele mai încurcate 
probleme de familie cu a cărei lămurire mă străduiam de ani de zile, s-a rezolvat 
neaşteptat tocmai în ziua de 23 februarie. Am înţeles că era semnul pe care îl 
cerusem. 


Mărturisesc aici că toţi apropiații cărora le-am povestit despre Sfântul Policarp au 
primit semne vădite ale mijlocirii lui şi îl au acum la mare evlavie. 

ŞI cum s-ar putea să nu îndrăgeşti bătrânul cu chip senin şi plete albe, atât de 
minunat împodobit cu virtuţi şi plin de Duhul Sfânt care încă din pruncie a urmat 
Mântuitorului Hristos? 


Sfântul Policarp s-a născut în Efes, în Asia Mică în jurul anului 70, din părinți 
creştini, pe nume Pangratie şi Teodora care fiind pârâţi la stăpânitorul cetăţii şi 
mărturisind pe Hristos, au fost bătuţi şi întemnițați, Acolo, în temniţă, a născut 
fericita Teodora pe Sfântul, însă Dumnezeu a trimis un îngerul al Său care l-a luat 
şi l-a dus la o femeie bătrână din cetate, foarte bogată şi creştină în ascuns, pe 
nume Calista. 


Ea l-a botezat Pangratie, după tatălui lui. Micuţul Pangratie s-a dovedit foarte 
milostiv din pruncie şi după ce a golit hambarele făcând milostenii la săraci, cu 
rugăciunea le-a umplut la loc cu felurite bunătăți. Fiind martoră la o aşa minune, 
Calista a schimbat numele copilului în Policarp care se tâlcuieşte „care aduce 
multe roade”. 


Când Sfântul a ajuns pe la vîrsta de 20 de ani, a auzit de Sfântul Apostol Ioan, care 
propovăduia Evanghelia în Asia şi i-a urmat ca ucenic, umblând şi suferind 
împreună pentru Hristos. 


Când Sfântul loan a fost surghiunit în ostrovul Patmos l-a rânduit pe Sfântul Vucol 
episcop în Smirna, iar pe Sfântul Policarp i l-a dat ajutor. Aşa a fost Sfântul 
Policarp sfințit preot şi mai târziu, după adormirea Sfântul Vucol, ales episcop al 
Smirnei unde a trăit până la sfârşitul vieţii. 


Și Dumnezeu era cu el căci îi asculta rugăcinile arătându-l în faţa tuturor făcător de 
minuni şi văzător cu duhul. Înmulţea roadele pământului, îi vindeca pe cei bolnavi 
şi cu uşurinţă îi izgonea pe diavoli. Cu mare grijă era îndeosebi însă față de 
rătăcirile de la dreapta credinţă, nevrând să aibă nici o părtăşie cu eretici. 

Sfântul Policarp (Frescă din biserica Mănăstirii Studeniţa, Serbia) 


A rămas vestită întâmplarea în care, întâlnindu-l de Maricon - eretic gnostic din 
Roma- acesta l-a invitat pe Sfântul cu cuvinte mieroase: „Cunoaşte-ne!”, i-a spus. 
La care Sfântul Policarp a răspuns: „Il cunosc pe cel dintâi născut al diavolului!” 


Despre mucenicescul sfârşit al Sfântului Policarp ştim că i-a fost descoperit în 
vedenie mai înainte cu trei zile, iar când cei trimişi să-l prindă l-au găsit, el i-a 
poftit la masă, iar el „s-a rugat în picioare, plin de harul lui Dumnezeu, că aproape 
două ore n-a putut să se oprească, încât a umplut de mirare pe ascultători, dintre 
care multora le părea rău că au pornit împotriva unui bătrân aşa de evlavios”. Şi i-a 
pomenit „pe toţi care s-au întâlnit vreodată cu el, mici şi mari, străluciți şi smeriţi şi 
întreaga Biserică universală din lume”. 

Și apoi a fost dus în cetate, fiind Sâmbăta Mare. Şi toţi au încercat să-l convingă să 
se lepede de Hristos, măcar şi numai de aparenţă, cu vorba, iar nu din suflet. 


EI însă a răspuns proconsulului: „De optzeci şi şase de ani Îi slujesc (lui Hristos) şi 
nici un rău nu mi-a făcut. Cum pot să blestem pe Împăratul meu, Cel ce m-a 
mântuit?” 


Atunci a fost osândit să fie ars pe rug. 








XA 





Miniatură cu martiriul Sfântului Policarp din Menologionul lui Vasile al II-lea 
păstrat la Vatican 








„Acestea, deci, s-au întâmplat cu o aşa de mare grabă, mai repede decât se poate 
spune, mulțimile aducând îndată din prăvălii şi din băi lemne şi vreascuri, mai ales 
iudeii, care slujiră la acestea cu bucurie, cum este obiceiul lor” deşi, aşa cum am 
mai spus, era zi de sâmbătă. 

Locul fostului stadion din Smirna unde a suferit martiriul Sfântul 
Policarp. Stadionul din Smirna, datând din primul secol al erei noastre, a fost 
construit la o oarecare înălțime, aproape de vârful muntelui. Toată zona, 
necercetată arheologic încă, este protejată astăzi de un strat de beton şi 
constituie terenul de joacă preferat al copiilor din zonă. Nimic nu aminteşte 
trecătorilor despre importanţa istorică a locului ca să nu mai vorbim de vreo 
menţiune a martirajului Sfântului Policarp. (Foto: Silviu- Andrei Vlădăreanu) 


ŞI fiind gata rugul, Sfântul nu a primit să fie pironit, iar „focul, luând forma unei 
cămăşi, ca o pânză de corabie umflată de vânt, înconjura ca un cerc trupul 
mucenicului”. Şi rămânând neatins de foc, un lăncier l-a împuns cu pumnalul, iar 
sângele s-a revărsat stingând rugul. 





Cetatea Smirnei din Asia Mică, oraşul Izmir din Turcia de astăzi, port la Marea 
Egee, era aşezată pe un versant munos destul de abrupt şi cobora până la mare. 
(Foto: Silviu- Andrei Vlădăreanu) 

(Acest articol a fost preluat cu acordul autorului din revista “Lumea Credinței ” 
nr. 2 (55) februarie 2005) 

Alexandru Chituţă - Martir şi episcop al Romei - Sfântul Policarp, ucenicul 
Sfântului loan evanghelistul 





Contemporan cu Sfântul loan evanghelistul, Sfântul Policarp, episcopul Smirnei, 
este unul dintre Părinţii Apostolici care au condus cu râvnă şi dragoste credincioşii 
încredințaţi, fiind foarte iubit de cler. Împreună cu Anicet, episcopul Romei, a 
discutat despre serbarea Paştilor. A rămas în istoria bisericească drept una dintre 
cele mai mari personalităţi ale creştinismului secolului al II-lea. 


Deşi a trăit foarte departe în timp față de noi, avem destule scrieri care vorbesc 
despre viaţa sa. S-a păstrat o scrisoare către el de-a Sfântului Ignatie al Antiohiei, o 
altă informaţie despre el o avem chiar din Epistola sa către Filipeni, apoi din 
"Martiriul Sfântului Policarp", precum şi informaţii de la Sfântul Irineu al 
Lugdunului, Tertulian, Eusebiu, Fericitul Ieronim, dar şi patriarhul Fotie. 


Sfântul Policarp s-a născut în Efes, în Asia Mică, din părinţii bine-credincioşi 
Pangratie şi Teodora, pe când aceştia erau în temniţă. Anul naşterii sale îl deducem 
din însăşi mărturisirea sa şi din anul muceniciei sale, 156, în care Sfântul Policarp 
rosteşte în faţa proconsulului Asiei că Îi slujeşte lui lisus Hristos de 86 de ani, 
astfel că Sfântul Policarp s-a născut în anul 70. Părinţii săi fiind osândiţi la moarte, 
tăindu-li-se capetele, pruncul Policarp va fi luat, botezat şi crescut în dreapta 
credinţă de o milostivă creştină cu numele Calista. 

Împreună cu Ignatie şi Vucol, ucenici ai Sfântului loan evanghelistul 


La vârsta tânără de 20 de ani, Policarp a aflat că Sfântul loan evanghelistul se află 
în Asia Mică propovăduind cuvântul Domnului Hristos. La aflarea acestei veşti, cu 
dragoste şi credință în suflet, a părăsit casa Calistei şi a mers în căutarea 
Apostolului, găsindu-l împreună cu ucenicii săi, Sfântul Ignatie, purtătorul de 
Dumnezeu şi Sfântul Vucol. Împreună cu aceştia s-a format în această "mică, dar 
importantă şcoală teologică" a marelui teolog loan Evanghelistul. 


În anul 98, prin venirea la tron a împăratului Traian, Sfântul loan evanghelistul va 
fi surghiunit pe Insula Patmos, dar îl va aşeza pe Sfântul Vucol ca episcop al 
Smirnei, dându-i ca ajutor pe Sfântul Policarp. Asemenea Sfântului loan 
evanghelistul şi Sfântul Vucol, înainte de moartea sa, îl aşază pe Sfântul Policarp 
episcop în locul său. 


"Invăţase de la Apostoli şi da Bisericii învăţătura cea adevărată" 


Sfântul Irineu, un ucenic al Sfinților loan evanghelistul şi al lui Policarp, ajuns 
episcop al Lungdunului (Lyonului) în Galia, scria: "Eram în vârstă şi l-am 
cunoscut pe Policarp. Era de mulți ani şi foarte bătrân. Învăţa pe toți ceea ce 
singur învățase de la Apostoli şi da Bisericii învăţătura cea adevărată. Era cu 
adevărat un mărturisitor al dreptăţii, vrednic de credinţă”. 


În timpul episcopatului său a avut de luptat cu ereziile apărute în Biserică, printre 
care marcioniţii şi ebioniţii. Se zice că Marcion, apropiindu-se într-o zi de Policarp, 
l-a întrebat: "Mă cunoşti?", iar Policarp i-ar fi răspuns: "Te cunosc ca cel dintâi 
născut al lui Satana”. 


La Roma, împreună cu episcopul Anicet 


Pe vremea împăratului Antonin cel Pios, în anul 155, Sfântul Policarp a călătorit la 
Roma, unde i-a combătut pe ereticii care se adunau acolo din toate părțile 
imperiului. 


Episcopul Romei, Anicet, l-a primit cu mare cinste, slujind împreună Sfânta 
Liturghie şi dându-i întâietate la Potir. 


În zilele următoare, cei doi episcopi au discutat diferite probleme care interesau 
Bisericile din Apus şi Răsărit, printre care şi data serbării Paştilor. In Răsărit, 
Paştile Crucii se serbau la 14 Nisan, odată cu paştile iudeilor, iar în ziua de 16 

Nisan se serbau Paştile Învierii, în orice zi ar fi căzut, spre deosebire de Biserica 
din Roma, care serba Paştile întotdeauna Duminica. Discuţia dintre cei doi episcopi 
nu a ajuns la nici un rezultat, Policarp susţinea că el a moştenit acest fel de serbare 
a Paştilor de la Sfântul Evanghelist loan (tradiția ioaneică), iar papa Anicet, de la 
Sfântul Apostol Petru (tradiţia petrină). Astfel că au ajuns la concluzia ca fiecare 
Biserică să serbeze Paştile după tradiţia ei, cei doi despărțindu-se ca buni prieteni. 


"Cum aş putea blestema pe Binefăcătorul şi Mântuitorul meu?" 


Între anii 161 şi 180, împăratul Romei Marcus Aurelius a început o cruntă 
persecuție împotriva creştinilor, iar păgânii au cerut judecătorului să fie căutat 
Sfântul Policarp, supranumit "tatăl tuturor creştinilor" şi "dascălul Asiei, surpătorul 
zeilor”. În acest timp, la rugăminţile credincioşilor, venerabilul episcop Policarp s- 
a retras într-un mic sat, nu departe de Smirna, cetatea sa. Când soldaţii au venit să 
îl ia, el i-a întâmpinat şi 1-a poftit la masă, după care le-a cerut răgaz pentru a se 
ruga ca să se pregătească pentru martiriu. 


Ajuns în faţa dregătorului, acesta i-a spus: "Blestemă pe Hristos şi cruță-ți 
bătrâneţile!". 


lar Policarp a răspuns: "De 86 de ani îl slujesc pe Hristos şi nu mi-a făcut niciodată 
nici un rău. Cum aş putea blestema pe Binefăcătorul şi Mântuitorul meu?”. 


Vieţile sfinților spun că a fost condamnat să fie ars de viu, iar călăii ar fi vrut să-l 
fixeze în cuie de un stâlp, dar Sfântul Policarp a spus că Domnul îi va da putere să 
îndure flăcările, aşa că îl pot lega doar cu nişte sfori. Flăcările l-au înconjurat, dar 
nu l-au atins, ridicându-se deasupra capului său în formă de boltă. Văzând aceasta, 
că flăcările nu-şi fac efectul, păgânii l-au înjunghiat cu un pumnal, iar apoi a fost 
ars. Creştinii din Smirna au luat cu evlavie ce a rămas din corpul sfântului, 
sărbătorind în fiecare an martiriul său. 


Epistola Sfântului Policarp către Filipeni 


În ceea ce priveşte scrierile Sfântului Policarp, Sfântul Irineu spune că a scris mai 
multe epistole, însă Eusebiu nu cunoaşte decât una care s-a păstrat, adresată 
Filipenilor. Aceştia îi vor cere Sfântului Policarp o copie după scrisoarea pe care o 
are de la Sfântul Ignatie. Policarp le trimite scrisoarea, dar se simte dator şi le dă 
câteva îndemnuri şi sfaturi. 

Scrisoarea are 14 capitole şi conţine sfaturi pe un ton moderat şi grav, sfaturi 
morale şi pastorale pe care le oferă din experienţa sa proprie, cât şi din pasaje 
scripturistice. Epistola este actuală şi astăzi, întrucât îndeamnă la supunere faţă de 
Hristos, la dreptate, rezumând apoi poruncile dreptăţii în cele trei virtuţi teologice: 
credinţa, nădejdea şi dragostea. Descrie apoi datoriile diferitelor categorii sociale. 
Astfel, din punct de vedere al dreptăţii, arată cum trebuie să se comporte bărbaţii 
cu soțiile lor, spunând în mod deosebit că femeile trebuie să umble în credinţa ce li 
s-a dat, să-şi iubească bărbaţii lor şi să-şi crească fiii în frica lui Dumnezeu. 
Îndeamnă pe toţi la rugăciune pentru conducătorii şi autorităţile statului şi chiar 
pentru cei care sunt împotriva credinţei creştine. 


Apoi, el arată că lisus Hristos este Domnul şi Mântuitorul lumii, care S-a întrupat 
pentru păcatele noastre, iar această întrupare este reală: "Oricine nu mărturiseşte că 
lisus Hristos a venit în trup este antihrist; cine nu recunoaşte mărturia Crucii este 
de la diavol”. 

Pr. loniță Apostolache - Sfântul ierarh Policarp, episcopul mucenic al Smirnei 

Sfântul Policarp al Smirnei (cca. 69-156) se numără în rândul Părinților Apostolici, 
fiind unul dintre ucenicii Sfântului loan evanghelistul. La rândul său, a fost dida- 
scălul Sfântului ierarh Irineu de Lyon. Epistola sa „către Filipeni” este o adevărată 
capodoperă teologică, cuprinzând numeroase îndemnuri pastorale şi moralizatoare. 


Episcop al Smirnei şi mucenic al Bisericii primare, Sfântul Policarp a ucenicit ală- 
turi de Sfântul loan evanghelistul, care l-a rânduit ca episcop în cetatea Smirnei. 
Prin activitatea sa pastorală şi teologică, el marchează trecerea de la epoca apo- 
stolică la cea a mărturisirilor martirice ale Bisericii primare. A fost, de asemenea, 
un mare apologet, luptând împotriva gnosticilor valentinieni şi marcioniţi. 


S-a născut în Efes, în anul 69, din părinţi binecredincioşi, foarte bogaţi şi milostivi. 
Tatăl său, Pangratie şi mama sa, Teodora, au fost daţi pe faţă de ereticul Marcion 
că sunt creştini şi astfel au ajuns în temniţă. Acolo a venit pe lume Sfântul Poli- 
carp. La scurt timp, Pangratie şi Teodora au fost omorâţi de păgâni. Pentru că 
Marcion voia să ia pruncul şi să-l crească în învăţătura gnostică, Dumnezeu a 
rânduit să-l aşeze în grija unei creştine văduve, pe nume Calista, care l-a crescut ca 
o adevărată mamă. 

Ucenic al Sfântului loan evanghelistul 


La vârsta de 20 de ani, Policarp a auzit de minunile pe care le făcea Sfântul loan 
evanghelistul prin cetățile Asiei şi de puterea cuvântului său prin care se vestea 
Evanghelia lui Hristos. „Având mare dorință să-l vadă, a cerut voie şi bine- 
cuvântare de la maica sa şi s-a dus la cuvântătorul de Dumnezeu, cu care erau îm- 
preună şi Ignatie purtătorul de Dumnezeu, şi fericitul Vucol, iar împreună cu dânşii 
a urmat şi dumnezeiescul Policarp, umblând din loc în loc, din ţară în ţară şi, având 
mari pătimiri, suferea de foame, sete, goliciune şi multe alte strâmtorări, ca să pro- 
povăduiască cuvântul Evangheliei lui Hristos, ca şi un apostol” (Vieţile sfinţilor pe 
februarie, Bucureşti, 1999, p. 264). 


După o bogată slujire ucenicească alături de marele apostol, Sfântul Policarp a fost 
rânduit ca episcop în cetatea Smirnei. Aici a făcut nenumărate minuni, împlinind 
permanent lucrarea de mărturisire a credinţei cu cea a slujirii pastorale. Despre 
toate acestea mărturiseşte ucenicul său, Sfântul Irineu al Lyonului, când spune că 
„Policarp nu numai că este ucenic al apostolilor, prieten şi împreună-vorbitor al 
multora care au văzut cu ochii pe Hristos, dar şi în Asia a fost trimis de dânşii, ca 
acolo să primească, după Sfântul Vucol, episcopia Bisericii din Smirna, pe care 
Sfântul Policarp şi noi, fiind în vârstă tânără, l-am cunoscut, pentru că era cu ade- 
vărat mărturisitor al dreptăţii, mai vrednic de credinţă şi mai statornic decât mulți 
alți învăţători ai Bisericii şi înţelepţi propovăduitori ai Cuvântului Sfintei Evan- 
ghelii” (Vieţile sfinţilor pe februarie, p. 268). 


Alături de Sfântul Irineu de Lyon la Roma 


Tot în calitate de episcop a mers la Roma, însoţit de Sfântul Irineu, care îi era învă- 
țăcel. Este notabilă în acest sens întâlnirea sa cu Papa Anicet pentru lămurirea datei 
pascale. Deşi nu au ajuns la nici un consens, „cei doi episcopi s-au despărțit în 
relaţii bune, hotărând ca fiecare Biserică locală să-şi păstreze tradiția, pentru a nu 
sfâşia unitatea Bisericii lui Hristos”. 


În contextul aceleiaşi vizite, Sfântul Irineu de Lyon face mărturia unei întâlniri din- 
tre venerabilul episcop al Smirnei şi ereticul gnostic Marcion. Cel din urmă, plin de 
duhul mândriei, l-ar fi întrebat cu superioritate dacă îl recunoaşte. La această 
întrebare, Sfântul Policarp i-ar fi răspuns: „Desigur, îl recunosc pe primul născut al 
satane!”. 


Întors la Smirna, Sfântul părinte a fost pus în lanţuri şi refuzând să se lepede de 
credinţa creştină a fost supus la multe chinuri. In acea vreme, Biserica suferea 

groaznic sub persecuțiile lui Antonin Pius. După nenumărate suferinţe, sfântul a 
fost ars de viu în ziua de 23 februarie 155/156 (Remus Rus, Dicţionar Enciclo- 
pedic, Bucureşti, 2003, p. 709). 


Rugăciunea unui mucenic 


Scrierile Sfântului Policarp înfăţişează acelaşi stil consacrat anterior în cărțile Nou- 
lui Testament. „Narațiunea dramatică a arestă-rii, procesului şi martirajului său 
(Martiriul Sfântului Policarp) este una dintre primele relatări ale morţii unui martir 
care dă mărturie pentru apariţia cultului martirilor în Biserica veche” (Pr. John 
Anthony McGukin, Dicţionar de teologie patristică, laşi, 2014, p. 400). 


În Epistola sa către Filipeni, sfântul dezvoltă o pedagogie cu totul aparte, întărindu- 
i în credință pe destinatari şi îndemnându-i să fie milostivi, să ierte celor ce le 
greşesc, să nu se mânie, să nu fie lacomi, să nu uite datoria pe care o au în societate 
față de cei aflaţi în suferinţă şi faţă de conducătorii lor. Astfel, despre iubirea de 
arginţi, Sfântul Policarp învaţă că este „începutul tuturor relelor”. De aceea, el îşi 
îndemna credincioşii să se întrarmeze cu armele dreptăţii şi mai întâi să înveţe să 
umble în porunca Domnului, în credinţa dată lor, în dragoste şi în curăție (Sfântul 
Policarp al Smirnei, Epistola către Filipeni, cap IV, în PSB 1, p. 209). 


Mărturisirea apologetică a martirului său îmbracă mistic existenţa Bisericii pri- 
mare. Mai mult decât un simplu exemplu de viaţă şi mărturisire, el reprezintă o 
anamneză vie, o memorie comunitară pe care se centrează viaţa creştinilor din pri- 
mele veacuri. Imaginea liturgico-mistică, desprinsă din rugăciunea Sfântului Poli- 
carp al Smirnei, a rămas mereu trează în conştiinţa mărturisitorilor creştini din 
toate timpurile şi din toate locurile: „Mulţumesc Ție, Doamne Dumnezeule, că, 
împreună cu mucenicii şi mărturisitorii Tăi, ai binevoit a mă rândui să beau paharul 
patimilor Hristosului Tău şi să fiu părtaş durerilor Lui, precum şi la învierea vieţii 
veşnice. Primeşte-mă ca o jertfă aleasă şi bineplăcută ochilor Tăi, pe care Tu singur 
ai văzut-o mai înainte şi ai aşezat-o aşa cum ai săvârşit-o, Dumnezeule adevărat, pe 
care eu Te slăvesc, Te laud, precum şi pe lisus Hristos, Fiul Tău, Arhiereul Cel 
veşnic, cu care se cuvine [ie şi Sfântului Duh toată cinstirea şi slava, acum şi 
pururea şi în vecii vecilor. Amin” (Vieţile sfinţilor pe februarie, p. 271). 


Ar Dr De De De de De Dr De De De e Dr De Dr Dr de De e dr dr fr A A 


Xp XP XP IP IE ID e E 30 30 3 2 2 2 E E 30 30 30 3 De E E IE IE E IE XX 


De De de De Dr de De De De De De dr Dr De De De dr De Dr Dr De de de dr dr d 


XP XP IP IP IP E 2 E 30 E 3 2 2 2 2 E 30 30 IE IE 2 E XX 


Valentin Cocan - Policarp, un sfânt cu numele primit după filantropia sa 





Având binecuvântarea mamei sale adoptive şi a lui Dumnezeu, tânărul evlavios 
împărțea cu îndestulare săracilor, preştiind că după om, din toată avuţia câtă are, 
nimic nu va rămâne, afară de numele cel cinstit şi de faptele pe care le-a făcut în 
această lume. Dar hambarele nu se goleau. Pentru aceea mama sa, Calisto, i-a zis: 
„De acum te voi numi Policarp, care înseamnă multe roade”. 


Biserica îl prăznuieşte astăzi pe cel în care Dumnezeu a strălucit cu putere, pe 
Sfântul Policarp al Smirnei, pe vlăstarul mult roditor ce a răsărit în cetatea Efes ca 
dintr-un pom al vieţii, din acei părinți, după trup, Pancratie şi Theodora, în anul 68 
(d.Hr.). Aceşti doi soţi se aflau în rânduiala creștinească, erau evlavioși și înstăriți, 
iar pe cât le era avutul de mare, pe atât le era şi inima de cuprinzătoare şi de largă 
față de săraci. 


Auzind de buna lor purtare întru Hristos, mai-marele cetății îi închide pe aceștia în 
temniță, deși Theodora îşi purta pe atunci în pântece vlăstarul. Aici avea să se 
nască cel numit mai târziu Policarp. Pruncul este ocrotit de un înger şi încredinţat 
unei văduve bogate pe nume Calisto (adică cea mai frumoasă), împodobită cu 
lucrări bune, care îl va numi pe acesta după numele tatălui său: Pancratie. 


Tânărul se arăta priceput în toate deprinderile şcolăreşti, iar cu osebire în faptele 
creştineşti; era ascultător, grabnic următor al cuvintelor folositoare, se străduia să îi 

iubească pe toți, lucra smerenia, blândeţea, înfrânarea, înțelepciunea; Pancratie îşi 
găsea însă deplina bucurie în săvârşirea de milostenii. 


Îndrăgostit de chipul vieţuirii dumnezeieşti 


Mama lui adoptivă, Calisto, trebuind să plece într-o călătorie, i-a încredinţat gospo- 
dăria. Însă atunci când tânărul Pancratie a mers să descuie hambarele cu merinde 
pentru a rândui cele pentru casă şi slujitori, el nu prididea să își deschidă şi inima 
față de cei aflaţi în nevoi. În acest chip, Pancratie a golit toate hambarele, fără ca 
maica sa după duh să ştie. La auzul veștii, ea s-a îndoit întâi, iar când a văzut 
realitatea s-a întristat, deși cunoştea inima tânărului înclinată spre bunătate și 
dărnicie. Dar Dumnezeu a umplut iarăşi jitniţele văduvei cu asupra de măsură. 


După ce a văzut aceste lucruri, Calisto l-a îmbrățișat fierbinte pe fericitul Pancratie, 
zicând: „Fiul meu prea iubit, de astăzi înainte dă săracilor cât este nevoie. Mai 
mult, de acum nu te voi mai numi Pancratie, ci Policarp, care înseamnă multe roa- 
de (nov Kapr6c)”. 


Fericitul bărbat avea o fire sensibilă. Era postitor, mânca foarte puţin. Îndrăgostit 
de chipul vieţuirii dumnezeieşti, la vârsta de 25 de ani cere blagoslovenie de la 
mama sa adoptivă pentru a i se alătura Sfântului apostol loan, care propovăduia în 
acea vreme prin părțile Asiei. Alături de Sfântul apostol, de Sfântul Ignatie Teo- 
forul şi de prea cuviosul Vucol, colindă din ţinut în ținut, suferind grele încercări. 


După aceste rele pătimiri, apostolul loan îl aşază pe Vucol (care se tâlcuieşte 
păstor, Bovk6Aoc) la cârma comunităţii din Smirna, Asia Mică, una dintre cele 
şapte Biserici către care se adresează îngerul Domnului (Apocalipsa 1, 11), iar pe 
lângă darul hirotoniei întru episcop, i-l încredinţează acestuia şi pe Policarp. 
Sfântul Vucol îi era tânărului ca un părinte, iar Policarp fiu duhovnicesc; în toate se 


du-i sârguinţa şi curăția, îl hirotoneşte preot. 
Episcopul făcător de minuni 


La moartea cinstitului Vucol, episcopii adunaţi îl hirotonesc pe Policarp, cel cu 
gândul dumnezeiesc, în locul acestuia. 


Sfântul Policarp, floarea cea cu multe roade a cetăţii Smirna, începe pe această cale 
a-l aduce lui Hristos roduri cuvântătoare; el nu contenea a-și sfătui turma, învățând 
pe fiecare cuvântul Evangheliei. El însuşi este pilda cea mai grăitoare. Reuşeşte să 

stingă un incendiu iscat în cetate, vindecă un demonizat şi pune stavilă ploilor ce 
amenințau să strice recolta. 


Policarp îi face o vizită episcopului Anicet, care păstorea comunitatea din Roma, 
pentru a cădea de acord în ceea ce privește data prăznuirii pascale; o dată comună 
pentru Orient şi pentru Occident nu s-a stabilit, fiecare având să serbeze după legea 
primită de la înaintașii lor, rămânând, după cum spune troparul, „părtaş obi- 
ceiurilor apostolilor”. 


În această cetate şi-a primit sfântul şi cununa muceniciei. Relatarea ne este redată 
de bunul său prieten, Sfântul Ignatie Teoforul, în Epistola către Smirneni, citată şi 
de istoricul Eusebiu al Cezareei (Istoria bisericească, XV, 10, 1-46). 


Bătrânul Policarp, un pericol la adresa Cezarului 


Sfântul Ignatie ne spune la începutul scrisorii sale că martiriul Sfântului Policarp a 
pus stavilă persecuției creştinilor. Astfel, după ce mai mulți creştini au fost aruncaţi 
drept hrană leilor, Dumnezeu, care a vrut să se arate în Policarp lucrările Sale 
(Luca 9, 3), a îngăduit şi martiriul acestuia. Sfântul a fost vestit printr-un vis, în ca- 
re se făcea că îi arde perna, care îi va fi sfârşitul. 


Căutat fără încetare, Policarp s-a gândit că întru Domnul îi era toată nădejdea, iar 
nu în fugă. După ce l-au aflat într-o oră târzie din noapte, cei trimişi s-au minunat 
cum de se făcuse asemenea caz pentru un bătrân; însă sfântul i-a primit cum se 
cuvine, oferindu-le odihnă şi hrană. Pe când soldaţii se ospătau, Policarp se hrănea 
cu rugăciunea. 


Adus într-un final în fața mai-marilor cetăţii, sfântul refuză să jure pe destinul 
Cezarului (dacă la început Augustus primea să i se aducă rugăciuni doar pentru 
sănătatea sa, salus Augusti, acum situaţia evoluase în rugăciuni pentru genius 
Augusti, ca mai apoi să se ajungă la rugăciuni adresate divus Augusti) şi să-L 
insulte pe Hristos, spunând că: „De optzeci şi şase de ani Îl slujesc și nu mi-a făcut 
nici un rău. Cum aș putea să Îl hulesc pe Împăratul meu?”, neînfricoşându-se nici 
de puterea lor şi nici de fiarele sălbatice. Leul iscoditor, vrăjmaşul oamenilor, a 
ațâțat şi mai mult inimile gloatei şi, cum îi cuprinsese pe de-a-ntregul întunericul 
urii, a început să strige la unison să fie ars de viu, întrecându-se totodată în râvna 
de a procura cele necesare focului. 


Părtaş cu mulțimea mucenicilor la potirul lui Hristos 

Dumnezeu însă, care e bun platnic şi care cu aceeaşi cinste îi dăruieşte pe cei care | 
se dăruiesc, i-a dat Sfântului Policarp bărbăţia de a îndura focul, refuzând să fie 
pironit pe un lemn. Chiar mai mult, fericitul bărbat Îi mulțumește Domnului că l-a 
învrednicit a fi părtaş „cu mul-țimea mucenicilor la potirul lui Hristos”. Priveliştea 
nu era dezolantă, ci întocmai cum Hristos pe Cruce e înfățișat într-un dulce somn, 
așijderea şi mucenicul Policarp se afla în mijlocul focului „precum o pâine când se 
coace sau ca aurul şi argintul când este curăţat în cuptor”. 


În cele din urmă, văzând tăria lui, cineva din mulțime apucă un cuţit şi se duce să 
sfârşească cu sfântul; sângele care a curs, după mărturia Sfântului Ignatie, a stins 
focul. Trupul acestuia a mai fost încă o dată topit în foc, iar după aceasta, creştinii 
au luat moaștele acestuia, „mai valoroase decât cele mai preţioase pietre şi mai 
încercate decât aurul”. 


De la Sfântul Policarp ne-a rămas și o scriere, anume Epistola către Filipeni, către 
o comunitate încreştinată de Sfântul apostol Pavel. În aceasta, el îi îndeamnă pe 
creştini ca rodul credinţei lor în Hristos să fie virtuțile înmiresmate ale dragostei, 
curăţiei, dreptăţii şi milosteniei, care să se înalțe de-a pururea înaintea lui Dumne- 
zeu. Această epistolă, conform mărturiei Fericitului Ieronim, era citită la sfintele 
slujbe în Asia Mică. 

Alexandru Briciu - Sfântul Policar aurul ars în cuptor“ - „De optzeci şi 
sa 9599 99 
şase de ani Li servesc şi nici un rău nu mi-a făcut...“ 





La 23 februarie 155 primea cununa muceniciei Sfântul Policarp, episcopul 
Smirnei, în timpul împăratului roman Antonin Pius (138-161). Colecţia "Actele 
martirice" păstrează scrisoarea trimisă de Biserica din Smirna (Izmir) către 
comunitatea creştină din Filomelion (astăzi Akşehir, Turcia), primul document de 
limbă greacă în care se reproduce martiriul unui sfânt mucenic. Din această 
scrisoare aflăm că Sfântul Policarp a fost cel de-al doisprezecelea martir care a 
pătimit în cetatea Smyrna. 

Scrisoarea Bisericii din Smyrna despre martiriul episcopului Policarp" începe cu o 
adresare specifică primelor comunități creştine, care revendicau o cetăţenie 
cerească, trăind în această lume cu perspectiva vieții veşnice, aşa cum îndemna 
Sfântul Apostol Pavel: "Nu mai sunteţi străini şi locuitori vremelnici, ci sunteţi 
împreună cetăţeni cu sfinţii şi casnici ai lui Dumnezeu" (Efeseni 2, 19). Astfel, 
"Biserica lui Dumnezeu pribeagă în Smyrna" scrie fraților creştini "pribegi" din 
Filomelion şi tuturor comunităţilor "pribege", "cele privitoare la cei care au dat 
mărturie martirică şi la fericitul Policarp, care a făcut să înceteze persecuția ca 
pecetluind-o prin mărturia/martiriul lui". 

Documentele din "Actele martirice" sunt importante pentru că ne aduc aproape de 
perioada persecuțiilor, reproducând un tablou tragic al acelor vremuri. Discursul 
aghiografilor face din cei prigoniţi adevăraţi biruitori, învinşi de istorie, dar 
învingători în eshaton. 


Martiriul Sfântului Policarp ne arată cum pătimeau creştinii în vremuri de 
prigoană: "Jupuiţi de biciuri astfel încât li se vedea alcătuirea trupului până la 
venele şi arterele dinăuntru, au răbdat atât, încât celor din jur li se făcea milă şi 
erau plini de durere; dar ei au ajuns la o atât de mare vitejie, încât nici unul dintre 
ei nici n-a gemut, nici n-a suspinat, arătându-ne nouă tuturor că în ceasul acela 
martorii/martirii lui Hristos torturați erau absenţi din trup sau mai bine zis, că 
Domnul era de faţă şi vorbea cu ei”. 


Această scrisoare-document ne prezintă detalii din viaţa comunităţilor creştine, 
unele dintre problemele acestora devenind chiar subiect de dezbatere în sinoade 
locale ulterioare. Aduşi înaintea prigonitorilor, unii creştini nu rezistau chinurilor 
la care aveau să fie supuşi şi apostaziau, devenind "lapsi”. Este şi cazul frigianului 
Quintus, "proaspăt venit din Frigia"”, care "văzând fiarele, a fost cuprins de 
laşitate", sacrificiul lui adus zeilor fiind dezaprobat de creştinii din Smyrna. 


Gazdă bună a celor ce-l prigoneau 


Episcopul Policarp, însă "vinovat" de delictul de a fi creştin, a fost prins de 
prigonitori într-o casă. Văzând în cei ce urmăreau să-l prindă nişte oaspeţi, bătrânul 
episcop i-a întâmpinat şi i-a primit cum se cuvine în casa sa, în Sâmbăta dinaintea 
Paştilor anului 155. Privind în cheia gândirii omeneşti, salvarea vieţii lui Policarp 
putea veni printr-o simplă mărturisire, care însă ar fi însemnat apostazia de la 
creştinism. Cei însărcinaţi de autoritățile romane cu prigoana creştinilor în cetatea 
Smyrna, "ofiţerul Irod şi tatăl său, Nichita”, îl ademeneau: "Ce lucru rău este să 
zici: "Domn e Cezarul", să sacrifici, să faci cele ce urmează acestora şi să te 
salvezi?" Procesul de judecare a unui creştin varia de la intimidare la ademenire, de 
la ameninţarea cu chinuri şi moarte la îmbierea cu bunuri şi averi. 


Mărturisirea Sfântului Policarp 


Tuturor argumentelor prin care încercau să-l facă să renunţe la credinţa sa, Sfântul 
Policarp le-a replicat prin una dintre cele mai frumoase mărturisiri ale 
creştinismului: "De optzeci şi şase de ani Îi servesc şi nici un rău nu mi-a făcut. 
Cum pot să blestem pe Împăratul meu, Cel ce m-a mântuit?" 

Bătrânul episcop nu vedea chinuri în focul cu care era ameninţat de prefectul Filip 
al Asiei, ci doar vremelnicia acestei vieți: "Ameninţi cu un foc care arde un ceas şi 
după puţin timp se stinge, căci nu cunoşti focul judecății viitoare şi al pedepsei 
veşnice păstrat pentru necredincioşi”. 


Pe când se afla în arenă în faţa focului pregătit pentru a fi aruncat, Sfântul Policarp 
a înălțat o rugăciune către Dumnezeu, reprodusă în actul său martiric: "Doamne, 
Dumnezeule, Atotputernice, Tatăl iubitului şi binecuvântatului Tău Fiu, Iisus 
Hristos, prin Care am primit cunoştinţa despre Tine, Dumnezeul îngerilor, al 
puterilor, a toată zidirea şi al întregului neam al celor drepți, care trăiesc înaintea 
feţei Tale. Te binecuvântez că m-ai învrednicit de ziua şi ceasul acesta, ca să iau 
parte cu ceata mucenicilor la paharul Hristosului Tău, spre învierea vieţii de veci a 
sufletului şi a trupului, în nestricăciunea Duhului Sfânt. Între care fă să fiu primit 
înaintea Ta astăzi, ca jertfă grasă şi bineplăcută, precum m-ai pregătit şi mi-ai 
descoperit şi împlinit, Dumnezeule cel nemincinos şi adevărat. Pentru aceasta şi 
pentru toate, Te laud, Te binecuvântez şi Te preamăresc prin veşnicul şi cerescul 
arhiereu lisus Hristos, iubitul Tău Fiu, prin Care, împreună cu EI şi cu Duhul Sfânt, 
Ți se cuvine slavă acum şi în veacurile ce vor să fie”. 


Sfintele moaşte, "mai preţioase şi mai încercate decât aurul" 


Mărturia celor ce au văzut pătimirea Sfântului Policarp şi au consemnat-o în 
această scrisoare arată puterea lui Dumnezeu de a birui rânduiala firii în trupul 
mucenicului său: "Strălucind o flacără mare, am văzut o minune, noi cei cărora li s- 
a dat a o vedea; noi cei care am fost păstraţi ca să vestim celorlalți cele făcute. 
Căci, luând forma unei bolți, focul a învăluit în cerc trupul martirului ca o pânză de 
corabie umflată de vânt şi era în mijloc nu ca un trup ars, ci ca o pâine coaptă sau 
ca un aur ori argint ars în cuptor. Pentru că am simţit o atât de mare bună- 
mireasmă, ca a unui suflu de tămâie sau a unei alteia dintre aromatele prețioase”. 
Biruind sfântul văpaia focului, a fost martirizat cu o lovitură de pumnal, la porunca 
proconsulului. 


Fragmentul din martiriul Sfântului Policarp care aminteşte despre grija creştinilor 
de a preţui rămăşiţele trupeşti ale mucenicilor a devenit argument pentru cinstirea 
sfintelor moaşte: "Dar cel gelos, defăimător şi rău, potrivnicul neamului drepţilor, 
văzând măreţia mărturiei/martiriului lui şi conduita lui ireproşabilă de la început, 
văzându-l însemnat cu cununa nestricăciunii şi dobândind un premiu incontestabil, 
s-a străduit ca nici măcar trupul său să nu fie luat de noi, deşi mulți dintre noi 
doreau să facă aceasta şi să aibă parte de sfântul lui trup”. 

Încă din veacul al doilea creştin, sfintele moaşte erau "mai preţioase şi mai 
încercate decât aurul", depuse "acolo unde se cuvenea", iar ziua martirizării 
sfântului celebrată cu slujbă: "Să ne adunăm şi noi, după putinţă, să celebrăm cu 
veselie şi cu bucurie ziua de naştere a martiriului său spre aducerea-aminte de cei 
ce au luptat mai înainte şi spre exerciţiul şi pregătirea celor ce vor lupta mai pe 
urmă". 


Pentru a autentifica scrisele sale, aghiograful a adăugat detalii istorice despre 
stăpânirea romană din vremea episcopului Policarp, cu ajutorul cărora Biserica a 
putut rândui sărbătoarea închinată sfântului pentru ziua de 23 februarie: "A dat 
mărturie martirică fericitul Policarp în ziua a doua a lunii xanthikos şfebruarieţ, cu 
şapte zile înainte de calendele lui martie, în Sâmbăta Mare, la ora opt. A fost prins 
de Irod, mare preot fiind Filip Trallianul, proconsul Statius Quadratus, iar Împărat 
în veci Domnul nostru lisus Hristos”. 

Mihai Parfeni - Contribuţia Sfântului Policarp al Smirnei la dezvoltarea 
teologiei creştine din primele secole 





Centrul teologiei Sfântului Policarp, prăznuit de Biserica Ortodoxă pe 23 februarie, 
îl constituie opera de răscumpărare a lui Hristos, obiectul suprem al credinţei. 


Perioada Părinților Apostolici reprezintă puntea de legătură între misiunea 
apostolică a ucenicilor Domnului şi direcţia în care se va dezvolta ulterior religia 
creştină. Scrierile Părinților Apostolici conţin în majoritatea cazurilor preocupări 
pastorale ale conducătorilor Bisericii. Scrise sub formă de epistole, ele descriu 
viaţa creştină în plină dezvoltare, dar marcată de persecuții. Scopul acestor scrieri 
este de a purta corect mesajul creştin în comunităţile mai noi sau mai vechi, dar şi 
de a încuraja formarea altora, în conformitate cu mesajul hristic de a răspândi 
Evanghelia până la marginile lumii. Părinții Apostolici au dezvoltat o învăţătură 
creştină ce îşi are fundamentul în concepțiile şi noţiunile din Sfânta Scriptură. 
Aceste concepţii le-au îmbogăţit cu o cunoaştere reală despre Dumnezeu şi despre 
lucrurile divine, cunoaştere plină de adevăr. Aceste scrieri vor forma nucleul din 
care se va dezvolta mai târziu marea literatură creştină. 

Sfântul Policarp al Smirnei este un reprezentant de seamă al Părinților Apostolici, 
martirizat în anul 155. „Epistola către Filipeni” este singura operă care s-a păstrat 
de la Sfântul Părinte, în aceasta fiind sintetizat caracterul credinţei autorului şi 
predicarea cu tărie a adevărului. Centrul teologiei Sfântului Policarp îl constituie 
opera de răscumpărare a lui Hristos, obiectul suprem al credinţei. Încă de la 
început, Sfântul Policarp îi introduce pe filipeni în tainele care susţin creştinismul: 
calitatea lui Hristos de Mântuitor al nostru, arătând originea dumnezeiască prin 
alăturarea Sa de atotputernicul Dumnezeu: „Policarp şi preoţii acei dimpreună cu el 
către Biserica lui Dumnezeu care locuieşte vremelnic în Filipi, mila şi pacea să vi 
se înmulțească vouă de la Atotputernicul Dumnezeu şi lisus Hristos Mântuitorul 
nostru”. 


„Credeţi în Cel Căruia au fost supuse toate cele cereşti şi cele pământeşti, Căruia Îi 
slujeşte toată suflarea” 


Sfântul Policarp Îl numeşte pe lisus Hristos atât Dumnezeu cât şi Domnul, fie 
direct, fie indirect şi afirmă categoric umanitatea lui lisus Hristos, Care a suferit şi 
moarte şi pe Care L-a înviat Dumnezeu. 


„M-am bucurat mult împreună cu voi, în Domnul nostru lisus Hristos, că aţi primit 
pe următorii dragostei celei adevărate şi aţi însoțit, cum se şi cădea vouă, pe cei 
încărcaţi cu lanţuri vrednice de sfinţi care sunt diademe ale celor ce au fost cu 
adevărat aleşi de Dumnezeu şi de Domnul nostru. M-am bucurat şi că rădăcina 
trainică a credinţei voastre, vestită din timpuri vechi, dăinuieşte până acum şi 
rodeşte în Domnul nostru lisus Hristos, Care a suferit pentru păcatele noastre, 
mergând până la moarte, «pe Care L-a înviat Dumnezeu, dezlegând durerile 
iadului, în Care credeţi, fără să-L fi văzut, cu bucurie nemărginită şi prea slăvită, la 
care mulți doresc să ajungă, ştiind că veţi fi mântuiți prin har nu din fapte», ci din 
voinţa lui Dumnezeu prin lisus Hristos”. 


Demnitatea de împărat a lui Hristos este evidenţiată în mod special, El fiind 
sceptrul majestăţii lui Dumnezeu şi stăpânul lumii întregi, are supuse Lui toate cele 
din cer şi de pe pământ. Lui 1 Se închină toată suflarea, EI face semne şi minuni 
mari, nimiceşte moartea şi aduce Învierea şi nemurirea. În culmea puterii Sale prea 
slăvite, lisus Hristos, şezând de-a dreapta Tatălui, este judecătorul viilor şi al 
morţilor. 


„Pentru aceea, încingându-vă coapsele voastre, «slujiți lui Dumnezeu cu frică» şi 
cu adevăr, că părăsind vorbăria cea deşartă şi rătăcirea celor mulţi, «aţi crezut în 
Cel ce a înviat pe Domnul nostru lisus Hristos din morți şi I-a dat Lui slavă» şi tron 

de-a dreapta Lui; Căruia l-au fost supuse toate cele cereşti şi cele pământeşti, 
Căruia Îi slujeşte toată suflarea. Cel ce vine «judecător al viilor şi al morţilor», al 
Cărui sânge ÎL va cere Dumnezeu de la cei ce nu-L ascultă: «Iar Cel care L-a înviat 
pe EI din morţi ne va învia şi pe noi», dacă facem voia Lui şi mergem în poruncile 
Lui şi iubim ceea ce a iubit EI, depărtându-ne de orice nedreptate, lăcomie, iubire 
de argint, vorbire de rău, mărturie mincinoasă, «nerăsplătind răul cu rău sau ocara 
cu ocară)y, lovitura cu lovitură sau blestemul cu blestem”. 


Fără ajutorul lui Dumnezeu Tatăl şi implicit a lui Hristos nu putem lucra pentru 
mântuirea noastră, deoarece EI ne întăreşte în lucrarea mântuirii şi ne pregăteşte 
nouă loc între aleşii Săi:,,Dar Dumnezeu şi Tatăl Domnului nostru lisus Hristos să 
vă întărească în credinţă, în adevăr, în toată blândeţea, în lipsă de mânie, în răbdare 
şi îndelungă răbdare, în îngăduinţă şi în curăție trupească şi sufletească. Să vă dau 
vouă soartă şi parte între sfinții Săi şi nouă împreună cu voi şi tuturor celor de sub 
cer, care cred în Domnul nostru lisus Hristos şi în Tatăl Lui, Care L-a înviat pe EI 
din morți. Rugaţi-vă pentru toţi sfinţii. Rugaţi-vă şi pentru împărați, pentru 
dregători şi pentru conducători, pentru cei ce vă prigonesc şi vă urăsc pe voi şi 
pentru duşmanii crucii pentru ca roadele voastre să fie arătate de toţi, ca să fiţi 
desăvârşiţi în EI”. 


Preoţii trebuie să fie respectaţi de toţi oamenii 
pentru că ei au „leacul nemuririi” 


Sfântul Policarp în Epistola către Filipeni precizează că, după modelul lui Hristos, 
preoţii trebuie „să fie miloşi şi milostivi cu toţi; să întoarcă pe cei rătăciţi; să 
cerceteze pe toţi bolnavii, să nu treacă cu vederea pe văduvă sau pe orfan sau pe 
sărac, ci să se gândească pururea la ceea ce este bun înaintea lui Dumnezeu şi a 
oamenilor; să se ferească de orice mânie, de părtinire, de judecată nedreaptă; să se 
depărteze de orice iubire de argint, să nu dea repede crezare celui care vorbeşte 
împotriva cuiva, să nu fie aspru în judecată, ştiind că toţi suntem supuşi păcatului”, 
„aşa cum El Însuşi ne-a poruncit, precum şi apostolii, care ne-au propovăduit 
Evanghelia”. 


La Părinţii Apostolici găsim pentru fiecare treaptă a ierarhiei bisericeşti calități 
specifice. Preoţii se alegeau dintre diaconii care îndeplineau cu prisosință calităţile 
sau virtuțile care li se cereau. Dacă se alegeau dintre mireni, trebuiau să treacă prin 
diaconat, numai aceştia putând să-şi plece capul sub mâna purtătoare de har a 
arhiereului. Ei sunt cei care stau în locul sfatului apostolilor şi trebuie respectaţi ca 
pe un sobor şi o poruncă a lui Dumnezeu. Preoţii trebuie să fie ascultați ca şi 

episcopii de către creştini având gândul neîmpărțit, „frângând o pâine, care este 
leacul nemuririi şi doctorie, pentru a nu muri, ci a trăi veşnic în lisus Hristos”. 


Sfântul Policarp îi sfătuieşte pe preoţi să fie buni şi milostivi faţă de toţi şi îşi arată 
întristarea pentru purtarea nedemnă a preotului Valens şi a soţiei acestuia şi se 
roagă ca „să le dea Dumnezeu pocăință adevărată. Fiţi, dar, şi voi cu măsură în 
această privinţă şi chemaţi-i ca pe nişte mădulare bolnave şi rătăcite, ca să mântuiţi 
trupul vostru al tuturor. Făcând aşa, vă zidiţi pe voi înşivă”. 


Părinţii Apostolici au preluat ceea ce mai înainte au spus Apostolii Domnului 
Hristos şi au continuat să întărească Biserica, participând activ la procesul de 
încreştinare. Deşi simplă, literatura acestei perioade reprezintă profunzimea şi 
claritatea cu care a fost înţeles mesajul transmis de Mântuitorul Hristos şi de Sfinţii 
Apostoli. Concordanţa esenţială dintre hristologia Părinților Apostolici şi aceea a 
Bisericii Ortodoxe ne îndreptăţeşte să vedem în datele hristologiei Părinților 
Apostolici fundamentarea dogmatică a oricărei hristologii bisericeşti, vădind peste 
tot o unitate de concepție şi de expresie cu doctrina oficială. Soluţiile Părinților 
Apostolici referitoare la trăirea creştină au valabilitate în tot locul şi timpul, acestea 
potrivindu-se deci şi creştinilor din timpul nostru. 

Dragoş Mirşanu - Sfântul Policarp al Smirnei. portret aghiografic şi patristic 

Portret patristic şi aghiografic 
al Sfântului Sfinţit Mucenic 
POLICARP AL SMIRNEI 





În ziua de 23 februarie facem pomenirea Sfântului mucenic Policarp, episcopul 
Smirnei (sec. al II-lea d.Hr). Odată cu binecuvântatul eveniment al vizitei 
moaştelor acestuia la Iaşi, în octombrie trecut, editura Doxologia a publicat un mic 
volum care creionează „portretul aghiografic şi patristice” al Sfântului ierarh, într- 
un dosar conţinând referinţele textuale esenţiale, în traducerea adnotată a domnului 
Dragoş Dâscă. 


Volumul debutează cu Viaţa Sfântului Policarp, tradusă după o versiune recentă a 
Sinaxarului, îmbogăţită, în note, cu relatări ale minunilor sfântului, referinţe critice 
şi detalieri istorice utile. Această scurtă biografie, care include o relatare a 
destinului moaştelor sale, este urmată de traducerea din greaca veche a muceniciei 
Sfântului Policarp. Domnul Dâscă ne dăruieşte o nouă traducere — după cea 
datorată lui loan Rămureanu (PSB 11) — a acestui text minunat. 


Din rugăciunea Sfântului Policarp către Atotputernicul Dumnezeu: Te bine- 
cuvântez pentru că m-ai învrednicit de această zi şi de acest ceas, să fiu părtaş cu 
mulțimea mucenicilor la potirul Hristosului Tău spre învierea vieţii veşnice a 
sufletului şi a trupului în nestricăciunea Duhului Sfânt. Fie ca astăzi eu să fiu 
primit printre aceştia înaintea Ta ca o jertfă grasă şi primită, precum Tu ai pregătit 
şi arătat dinainte şi împlinit, Dumnezeule credincios şi adevărat. Din această 
pricină şi pentru toate celelalte, Te slăvesc prin lisus Hristos, Arhiereul cel veşnic 
şi mai presus de ceruri, Copilul Tău iubit, prin Care, împreună cu EI şi cu Sfântul 
Duh, Ţi se cuvine slavă acum şi în veacurile ce vor fi. Amin”. (p. 35) 

Dosarul aghiografic continuă cu inventarierea, în traducere, a referinţelor 
contemporane la Sfântul Policarp. Primele mărturii provin de la Sfântul Ignatie 
Teoforul: una este o consemnare din Istoria Bisericească alcătuită de Eusebiu al 
Cezareei, iar alta, o Scrisoare a Sfântului Ignatie către fericitul de Dumnezeu 
Policarp, în care îi trasează comunităţii creştine din Smirna — precum şi întregii 
katholike ekklesia — calea către mântuire, sub călăuzirea vrednicului ei episcop. 


Sfântul Ignatie: Creştinul nu are autoritate asupra sa, ci este dedicat lui Dumnezeu. 
Aceasta este lucrarea lui Dumnezeu şi [va fi ] a voastră când o veţi împlini. Cred în 
har că voi sunteţi pregătiți pentru o bună lucrare cuvenită lui Dumnezeu. Știind 
râvna voastră după adevăr, v-am îndrumat printr-o mică scrisoare. (p. 47) 


Mărturiile prezentate în continuare sunt cele din scrierile Sfântului Irineu al 
Lyonului, păstrate fragmentar sau citate de istoricul Eusebiu. 


Sfântul Irineu: lar Policarp nu doar că a fost ucenicul apostolilor şi a trăit împreună 
cu mulți dintre cei care L-au văzut pe Domnul, dar a şi fost pus de apostoli episcop 
al Bisericii Smirnei din Asia, pe care noi l-am văzut în prima noastră tinereţe. (p. 
50) 


Tradiția conform căreia Sfântul Policarp ar fi fost aşezat episcop în Smirna de către 
Apostolul loan Evanghelistul este reluată de scriitorul latin Tertulian (p. 54). 
Eusebiu al Cezareei reia în Istoria sa relatarea pătimirii Sfântului Policarp făcută de 
Biserica Smirnenilor spre folosul comunităților creştine din Pont (sau, mai curând, 
din Frigia) şi în fapt, de oriunde. 


Eusebiu: În această vreme când cele mai mari persecuții tulburau Asia, Policarp şi- 
a sfârşit viaţa prin mucenicie. Dar eu cred că este mai important faptul că moartea 
sa, după o relatare scrisă care mai există încă, ar trebui consemnată în această 
istorie (p. 55). [...] Acestea despre minunatul şi apostolicul Policarp, care s-a 
învrednicit de un asemenea sfârşit, despre care ne-au istorisit fraţii din Smirna (p. 
63). 


Ultimele două referinţe patristice la Policarp sunt din scrierile Sfântului Epifanie al 
Salaminei şi ale Fericitului Ieronim (pp. 64-65). 


Volumul continuă cu indicaţii privind erminia icoanei Muceniciei Sfântului 
Policarp şi este împlinit, foarte potrivit, prin includerea singurei scrieri rămase de 
la Sfântul Ierarh şi anume a Scrisorii sale către creştinii din Filipi (oferită astfel în 
traducere nouă, după ce fusese tălmăcită anterior de Dumitru Fecioru, în PSB 1). 

Păşind pe urmele traducătorilor anteriori ai textelor grupate aici (precum Dumitru 
Fecioru, loan Rămureanu sau Teodor Bodogae), Dragoş Dască oferă prospeţime 
textelor, adnotându-le mai bogat decât o făcuseră aceştia. Marea utilitate a acestui 
volum de numai 82 de pagini este dată, desigur, de luxul deţinerii, în acelaşi loc, a 
tuturor referinţelor importante despre Sfântul Policarp. 


Lucrarea este discret ilustrată, iar textul este însoțit de bibliografia lucrărilor citate. 


P.S. Putem nota unele mici scăpări pe care le-am observat, în scopul corectării cu 
ocazia unei eventuale ediţii ulterioare. Referinţa corectă la mărturia Lui Eusebiu al 
Cezareei (p. 55) trebuie să înceapă cu indicarea cărții (a patra), omisă. Din 
neatenţie, titlul dintre paranteze („Epistola către Smirneni”) identifică pe destinatar 
cu expeditorul (scrisoarea fiind alcătuită de smirneni). Nu am putut găsi nici o 
referinţă la traducerea anterioară a Actului Martiric, datorată lui I. Rămureanu 
(PSB 11); este vorba, probabil, de o omitere nedorită. 

Moaştele Sfântului Policarp sunt aduse de la Mănăstirea Ambelakiotissa din Grecia 
de către Inalt Preasfinţitul Hierotheos Vlachos, mitropolit de Nafpaktos şi Aghios 
Vlasios. 


Sfântul ierarh Policarp, episcopul Smirnei, s-a născut în secolul | A.D. şi a fost 
episcop în cetatea Smirna din Asia Mică. 


Sinaxarul constantinopolitan spune că a rămas orfan la o vârstă fragedă şi a fost 
crescut de credincioasa văduvă Calista, sfătuită de un înger. După moartea mamei 
sale adoptive, tânărul Policarp a renunţat la toate bunurile materiale şi a început o 
viaţă plină de rugăciune şi milostenie, ajutând pe cei săraci şi îngrijind bolnavii şi 
infirmii. 


Magistrul şi duhovnicul său a fost Sfântul ierarh Vucol, episcopul Smirnei 
(prăznuit în 6 februarie), care l-a hirotonit mai întâi diacon, încredințându-i 
propovăduirea Cuvântului lui Dumnezeu în Biserică, apoi preot. 


Sfântul apostol loan 'Teologul, ucenicul cel iubit al Mântuitorului Hristos, mai trăia 
în acea vreme şi fiind buni prieteni, cei doi mergeau deseori împreună în călătoriile 
lor apostolice. 


Sfântul Apostol loan Teologul este numit „vulturul ceresc al lui Dumnezeu“, iar 
simbolul Evangheliei sale este vulturul înaripat şi aceasta pentru că teologia sa a 
fost de o înălțime a gândirii şi de o profunzime mistică şi duhovnicească vrednice 
de privirea suverană a acvilei. Teologia Sfântului loan, care completează şi 
aprofundează Evangheliile sinoptice, are un izvor ascuns. În timpul Pătimirii 
Domnului Hristos, Acesta fiind pe Cruce, a încredinţat-o pe Maica Sa grijii şi 
ocrotirii lui loan, ucenicul cel iubit al Stăpânului. Astfel, devenind ucenicul Maicii 
Fecioare, loan a deprins tainele cele dumnezeieşti din mărturia Preacuratei 
Fecioare, înțelegând viaţa şi lucrarea minunată a Stăpânului de la cea care L-a 
cunoscut în toată măreția Lui dumnezeiască. Dacă ceilalți ucenici au stat cu 
Mântuitorul 3 ani şi 6 luni, Maica Domnului cunoştea întreaga viață pământească a 
Mântuitorului Hristos. De aici, profunzimea mistică a Evangheliei lui loan şi 
înălţimea teologiei Sfântului Policarp, ucenicul său. 


Anii persecuției 
Înainte de a muri, Sfântul ierarh Vucol şi-a exprimat dorinţa ca Policarp să fie 


următorul episcop al Smirnei. Când Sfântul Policarp a fost sfinţit episcop, i s-a 
arătat Domnul lisus Hristos, ungându-l cu Duhul Sfânt. 

Între anii 161-180 AD, împăratul Romei, Marcus Aurelius, a pornit o crudă 
persecuție împotriva creştinilor. Păgânii din Smirna, ruşinaţi de cuvintele sfântului, 
au cerut judecătorului să fie căutat Sfântul Policarp, „tatăl tuturor creştinilor“ şi 
„ademenitorul întregii Asii“. În acest timp, la rugăminţile credincioşilor săi, 
Sfântul s-a retras într-un sat mic, nu departe de Smirna. Când soldaţii au venit să-l 
ia, el i-a întâmpinat şi i-a poftit la masă, după care le-a cerut răgaz pentru 
rugăciune ca să se pregătească pentru mucenicie. După două ore de rugăciune 
fierbinte, cu faţa senină a mers împreună cu cei care-l duceau spre moarte. 


Suferințele şi moartea sa martirică sunt prezentate în „Epistola Creştinilor Bisericii 
din Smirna către celelalte Biserici“, una dintre cele mai vechi mărturii ale literaturii 
creştine. 


În faţa chinuitorilor, Sfântul ierarh Policarp şi-a mărturisit cu hotărâre credinţa în 
Hristos şi a fost condamnat să fie ars de viu. A fost îndemnat să blesteme pe 
Hristos ca să scape astfel cu viaţă, dar el a răspuns: „De optzeci şi şase de ani i 
slujesc şi nici un rău nu mi-a făcut. Cum pot să blestem pe Împăratul meu, Cel ce 
m-a mântuit?. 


După ce călăii au aprins focul în jurul Sfântului, flăcările l-au înconjurat, dar nu l- 
au atins, ridicându-se deasupra capului său în formă de boltă. Văzând că flăcările 
nu-şi fac efectul, păgânii l-au înjunghiat cu un pumnal, iar sângele i-a curs atât de 
mult din rană încât a stins flăcările. Trupul martirului Policarp a fost ars. Creştinii 
din Smirna au luat cu evlavie ce a mai rămas din trupul Sfântului, sărbătorind în 
fiecare an ziua martiriului său. Veneraţia moaştelor sale este una dintre primele 
mărturii ale prezenţei Duhului Sfânt în trupurile sfinților, după moarte. 


„Prin mila Domnului am ascultat apoi cu atenţie cuvintele lui Policarp“ 


Sfântul Irineu din Lyon, un discipol al Sfântului Policarp, a vorbit despre sfânt, 
citat şi de Eusebiu în a sa Istorie Eclesiastică (V, 20): „Am fost foarte tânăr când 
te-am văzut la Policarp, în Asia Mică “, îi scria Sfântul Irineu prietenului său 
Florinus, „dar tot îmi amintesc locul unde binecuvântatul Policarp a şezut şi a 
vorbit, cum a păşit, cum a gândit în viaţă, cum era înfăţişarea lui, vorba lui, cum se 
plimba cu loan şi cum povestea el însuşi ceea ce auzea de la alţi mărturisitori ai 
Domnului despre viaţa, învăţăturile şi minunile Sale. Prin mila Domnului am 
ascultat apoi cu atenţie cuvintele lui Policarp, scriindu-le nu pe table, ci în adâncul 
inimii mele. De aceea, pot mărturisi în faţa lui Dumnezeu că dacă acest sfânt şi 
binecuvântat părinte ar auzi ceva asemănător cu erezia ta, s-ar opri imediat şi şi-ar 

exprima indignarea prin expresia lui consacrată: Bunule Dumnezeu, cum m-ai lăsat 
să trăiesc aceste vremuri!“. 


Sfântul ierarh a scris mai multe epistole către obştea sa şi către alți oameni, dintre 
care singura care a supravieţuit până azi este Epistola către Filipeni, care, după 
mărturia Sfântului leronim, a fost citită în bisericile din Asia Mică la sfintele 
slujbe. Această epistolă a fost scrisă de sfânt ca răspuns la dorinţa Filipenilor de a 
primi nişte scrisori despre martirul Ignatie (prăznuit în 20 decembrie), care erau în 
posesia Sfântului Policarp. 


Ierarhul a fost numit de Biserică „prescură sfântă a Bisericii“. Moartea Sfântului 
Policarp în mijlocul focului este o metaforă teologică a vocației persoanei umane, 
care trebuie să devină prescură cuvântătoare, miridă din Trupul euharistic al lui 
Hristos, Pâinea cea veşnică, coborâtă din cer pentru a hrăni oamenii cu nemurire. 


Orice om, aşadar este chemat să simtă şi să aprofundeze în sine apartenenţa sa la 
Trupul lui Hristos care este Biserica, împărtăşindu-se cu Trupul Lui euharistic, în 
Sfânta şi Dumnezeiasca Impărtăşanie. 

Moaştele Sfântului Policarp vor fi aduse la laşi 





Anul acesta, pelerinii care vor veni să se închine la moaştele Sfintei Parascheva se 
vor putea închina şi la moaştele Sfântului Policarp, episcopul Smirnei, care vor fi 
aduse de la Mănăstirea Ambelakiotissa din Grecia de către Înalt preasfinţitul 
Hierotheos Vlachos, Mitropolit de Nafpaktos şi Aghios Vlasios. 


Cinstitele moaşte ale Sfântului Policarp au fost aduse din Smirna de Arsenie şi 
Samuil, monahi ai Mănăstirii Ambelakiotissa, în 1474 sau 1475, la 20 de ani de la 
înfiinţarea mănăstirii (1455). 


Monahii se aflau într-o călătorie în Macedonia, Tracia şi Asia Mică având 
binecuvântarea Mitropolitului de Nafpaktos să adune bani pentru mănăstirea 
Ambelakiotissa. În Smirna au cumpărat moaştele cu 100 de groşi care au rămas în 
patrimoniul mănăstirii. 


Ele sunt un nepreţuit tezaur atât pentru mănăstire, cât şi pentru întregul Nafpaktos. 
Mâna dreaptă a Sfântului Policarp se păstrează într-un suport lucrat în aur şi argint. 
Pe ferecătură este gravată scena Buneivestiri a Născătoarei de Dumnezeu şi 
cuvântul Arhanghelului: „Duhul Sfânt Se va pogori peste tine şi puterea Celui 
Preaînalt te va umbri”. Pe cealaltă latură există o inscripție din | mai 1792: 
„Această mână a Sfântului sfințit mucenic Policarp, relicvă a Mănăstirii 
Ambelakiotissa din Kozitsa. S-a argintat pe cheltuiala Preacuviosului ieromonah 

Grigorie Plataniotos şi prin lucrarea aurarului Panaghiotis Damianopoulos din 
Kozitsa”. 


Moaştele sunt aşezate într-o raclă de argint pe care se află următoarea inscripţie cu 
data de 1 noiembrie 1792: „Ofrandă către Sfântul Policarp din partea prea 
cuviosului ieromonah Grigorie şi a confraţilor săi, Arsenie, Neofit şi Anania de la 
Mănăstirea Kozitsa a Adormirii Maicii Domnului, Ambelokiotissa. Lucrare a lui 
Damian din Kozitsa”. Laturile raclei au fost inscripţionate de un artist remarcabil 
cu 36 de reprezentări ale vieţii lui Hristos, a Maicii Domnului şi cu chipuri ale 
sfinților. Este o impresionantă operă de artă. 


În Duminica Mironosiţelor (Duminica a treia după Sfintele Paşti), cinstita mână a 
Sfântului Policarp se aduce în Nafpaktos pentru închinarea credincioşilor. 


Egumenul Mănăstirii Ambelakiotissa predă moaştele Sfântului Policarp în mâinile 
Mitropolitului şi acesta purtându-le cu evlavie şi urmat de toţi înaintează şi intră în 
catedrala mitropolitană a Sfântului Dimitrie. După vecernia, paraclisul şi predica 
despre viaţa şi ofranda sfântului, urmează procesiunea cu sfintele moaşte pe 
străzile oraşului. 


Ar Dr De De Dr de De Dr Dr De De e Dr De dr De de De e de dr fr A A 


Xp XP XP IP 3 Ie A e e 30 IE 3 2 2 2 E E 30 E 30 IE De DE E IE IE E E XX 


Dr Ar Ar dr Dr dr dr Dr Dr dr dr dr Dr dr dr dr De dr dr Dr de dr dr fr A d 


Radu Alexandru - Locuri biblice - Smirna 


Izmir, numele modern al oraşului ce a fost în trecut cunoscut că Smirna, este al 
treilea oraş ca mărime al Turciei, având o populaţie de aproximativ 3 milioane de 
locuitori. Situat pe coasta egeeana, reprezintă al doilea mare port al Turciei. 
Oraşul a rămas în istoria Creştinismului atunci când Sfântul Ignatie Teoforul, 
episcop al Antiohiei din Siria, s-a oprit la Smirna în timp ce era transportat la 
Roma pentru a fi executat, în jurul anului 107 d.Hr.. Patru din scrisorile sale către 
comunitățile creştine au fost scrise în timp ce se afla în Smirna. Mai taziu, în 
timpul călătoriei sale, a trimis o scrisoare înapoi către Biserica Smirnei ("Epistola 
către smirneni"), precum şi una către episcopul acesteia, Policarp ("Epistola către 
Policarp"). Sfântul Policarp, precum Sfântul Ignatie, a suferit moarte martirică, pe 
stadionul din Smirna în jurul anului 156 d.Hr. 


(US 





Smirna - localizare şi istorie 


Oraşul antic Smirna este cunoscut potrivit unor izvoare ca fiind locul de naştere al 
lui Homer. Prima aşezare în acest loc se pare că datează din prima jumătate a 
mileniului al III-lea i.Hr. pe un deal numit Tepekule, în suburbia Bayrakli a 
oraşului. În sec .X i.Hr. primii colonişti greci din Eolia s-au aşezat la Tepekule. Au 
rămas aici până la sfârşitul sec. al XVIII-lea i.Hr. când grecii ionieni i-au 

îndepărtat. Săpăturile din acest loc au scos la iveală case datând din sec. IX-VII 
ile te 


În sec. al VII-lea i.Hr. a fost construit aici un templu al zeiţei Atena. Templul a fost 
distrus în jurul anului 600 i.Hr. de către regele Alyattes al Lidiei. Locuitorii 
Smirnei au reconstruit şi mărit templul, însă a fost din nou distrus în jurul anului 
545 1.Hr., de această dată de către perşi. Fiind o aşezare lipsită de importantă, între 
sec. V-IV a fost abandonată. 

Potrivit unei mărturii relatate de Pausanias, oraşul a fost reînființat de către 
Alexandru cel Mare, care fusese inspirat într-un vis să stabilească un nou oraş pe 
Muntele Pagus. Noul oraş a fost început în sec. al III-lea de către conducătorul 
elenistic Lisimah. 


În timpul secolelor următoare Smirna, situat în jurul portului, s-a dezvoltat şi a 
prosperat. Din sec. 1 i.Hr., Strabon a descris Smirna că "cel mai frumos dintre 
toate” oraşele. Izvoare antice descriu oraşul ca având străzi late pavate, un templu 

Unele scrieri creştine precum Apocalipsa şi Martiriul Sfântului Policarp indica 
prezenţa în Smirna a unei comunităţi iudaice. Originile Creştinismului în Smirna 
nu sunt cunoscute. 


După un cutremur puternic care a distrus aproape în întregime oraşul în 178 d.Hr., 
reclădirea Smirnei a fost posibilă graţie ajutorului primit din partea împăratului 
Marc Aureliu. În timpul invaziilor arabe din sec al VII-lea, oraşul a fost grav 
afectat însă nu distrus. Secolele următoare au găsit Smirna sub controlul turcilor 
selgiucizi, al conducătorilor bizantini, cruciaților, şi cel al turcilor otomani. 


Smirna în Noul Testament 


În Apocalipsă, îngerul Smirnei este amintit între cei şapte îngeri ai Bisericilor din 
Asia Mică care primesc mesaje de la Hristos: "9. Ştiu necazul tău şi sărăcia ta, dar 
eşti bogat, şi hulă din partea celor ce zic despre ei înşişi că sunt iudei şi nu sunt, ci 
sinagogă a satanei. 10. Nu te teme de cele ce ai să pătimeşti. Că iată diavolul va să 
arunce dintre voi în temniţă, ca să fiți ispitiți, şi veţi avea necaz zece zile. Fii 

credincios până la moarte şi îţi voi da cununa vieţii. 11. Cine are urechi să audă 
ceea ce Duhul zice Bisericilor: Cel ce biruieşte nu va fi vătămat de moartea cea de- 
a doua." 





Obiective turistice în Smirna 


Din păcate nu s-au păstrat multe obiective din perioada romana în Smirna. Cele 
mai cunoscute ruinele forumului care se afla în cartierul Namazgah. Forumul a fost 
reconstruit cu susținerea lui Marc Aureliu după cutremurul devastator din 178 
d.Hr. Mărturiile literare arata ca un altar închinat lui Zeus se afla în centrul pieţei. 
Diferite artifacte din perioadele romana, bizantina şi otomana, se găsesc încă în 
curtea interioară. 

La sud de forum se afla o parte din drumul comercial antic pavat cu blocuri mari 
de piatră. Acest drum, construit în perioada romana, era unul din cele două artere 
principale ale oraşului şi o parte importantă a reţelei romane de drumuri. 


> 95 


În partea veche a oraşului se găseşte cunoscută zona Kadifekale, ridicată pe locul 
unde Lisimah a întemeiat oraşul. De pe zidurile fortăreței se poate admira o 
minunată privelişte asupra forumului şi portului. 

Muzeul Arheologic cuprinde artifacte descoperite în Smirna, Efes, Pergam şi în 
alte locaţii din regiune. La ultimul etaj se găsesc colecţii de bijuterii, monede, 
obiecte din bronz, obiecte din sticlă, unelte şi ceramică. La primul etaj şi la parter 
se găsesc numeroase statui, reliefuri şi sarcofage. Adiacent Muzeului de 
Arheologie se găseşte Muzeul de Etnografie. 


Oraşul Izmir pe laga faptul că este un loc deosebit de interesant în sine, prin poziţia 
să constituie totodată un punct ideal de plecare către alte destinaţii din regiune, 
precum oraşele antice Sardica, Efes şi Milet. 


Xp PP IP IP IE E 2 E 30 E 3 2 2 2 2 E 30 E IE IE 2 E 2 E E XX 
Xp XP XP IP IP ID e E 30 IE 3 2 2 2 E E 30 E 30 3 2 DE DP E IE IE E IE XX 


Ar Dr De De Dr de De Dr Dr De De e Dr De dr De de De e de dr fr A A 











A A A [ P N_ A ÎN N i A A A N A 4 / x A A cs A 
A DA AN A A AN A A PN AN A A PN A A N A i! IN A N A AAA A 
d <> 
PN N 
| d e e e A e. e . . » » . = 
Du Pr. Silviu Cluci - Moaştele Sfântului Policarp al Smirnei de la Mănăstirea A 
sr Ambelakiotissa le 
La PN 
A RI aaa ae 
fi O parte din cinstitele moaşte au fost aduse în 1474 sau 1475 din Smirna la Mănă- gi 
A stirea Ambelakiotissa din Grecia de către monahii Arsenie şi Samuil. Du 
Sr Pr 
pas pas 
A_ Y i 
XA DA 
PI PN 
Y îi 
PN PN 
Ar Ar 

A_ _A 
XX A 
<A ho 
A DAN 
dp îi 
AN PN 
d Zr 

A_ W_ 
A x 
îsi A 
PAN Lai 
> YI 
A DA 

b_ A 
i Ar 

Să e 
FN PN 
e de 
AN Lai 
Se e 
FN PI 

( > A A . A o a E Pt (ze 
A Născut în secolul | în Smirna, Sfântul Policarp a ajuns pe scaunul arhieresc al A 
Pe Smirnei după moartea cuviosului Vucol. Intre anii 161 şi 180, împăratul păgân Ş i 
să Marcus Aurelius a început o cruntă persecuție împotriva creştinilor, iar păgânii au 3 
i: cerut ca Sfântul Policarp să fie prins. Adus la judecată, sfântul şi-a mărturisit cu ff 
d toată puterea credinţa, iar pentru acest lucru a fost condamnat să fie ars de viu. d 

fi Ea că : : Se sa = a A 
Pr Flăcările, însă, nu l-au atins, ci s-au ridicat deasupra capului său în formă de boltă. 2 
A Atunci a fost înjunghiat, iar şuvoiul de sânge a stins focul. Dându-şi sufletul în SA 

ÎN mâinile Domnului, trupul său a fost incinerat. Credincioşii din Smirna însă, adu- ce 
A nând oasele lui cele mai curate decât aurul şi mai scumpe decât pietrele cele de preţ A 
„ N = . | 28 
Şir le-au dus la un loc cinstut. A 
d, (A 7 Se 7 
A F : : A : : Sa IN 

A; O parte din cinstitele moaşte au fost aduse în 1474 sau 1475 din Smirna la Mănă- i 
Da stirea Ambelakiotissa din Grecia de către monahii Arsenie și Samuil. Monahii se A 
BI (63 ' Wa 
PN ZA 
Ar <A ad 
A XA 
& A A — / A / A / ÎI | 55 N = N /N / — / / — (Î [| < /N /| JA [) (_ / [N — / 
AAA A N OZN AN A A A AN AAN AN AN AN A A A A A A A A A AN 


De De de De Dr De de De De De De Dr Dr de De De dr De Dr Dr De de de dr dr d 


Xp PP IP 3 3 E E 30 E 3 2 2 2 2 e 30 30 IE IE 2 E 2 E XX 


aflau într-o călătorie în Macedonia, Tracia şi Asia Mică având binecuvântarea 
mitropolitului de Nafpaktos să adune bani pentru mănăstirea Ambelakiotissa. Pe 
atunci, moaştele se aflau în posesia unei anumite văduve care le primise ca moş- 
tenire de familie. Această practică nu este necunoscută ortodocşilor. Moaştele 
Sfântului Spiridon, de asemenea, au intrat în posesia privată a unei familu din 
generaţie în generaţie. Monahii, însă, după mult efort şi cheltuială au achiziţionat 
moaştele Sfântului Policarp. Acestea constau din mâna sfântului de la cot până la 
degete. Mâna schițează gestul binecuvântării. 


În anul 1792, cinstitele moaşte au fost așezate într-o raclă scumpă de argint, împo- 
dobită cu reprezentarea Bunei Vestiri şi cuvintele Arhanghelului Gavriil. „Duhul 
Sfânt Se va pogori peste tine şi puterea Celui preaînalt te va umbri” (Luca 1, 35]. 


Mai există o altă inscripţie, care spune: „Luna mai a anului 1792 - mâna Sfântului 
Sfinţit mucenic Policarp, episcopul Smirnei - tezaur al Mănăstirii Ambelakiotissa 
din Kozitses. S-a argintat pe cheltuiala prea cuviosului ieromonah Grigorie Plata- 
niotos și prin lucrarea aurarului Panaghiotis Damianopoulos din Kozitsa”. 


Sfintele moaşte au rămas în patrimoniul mănăstirii până în luna martie a anului 
2013, când cinstita mână a Sfântului Policarp a fost furată. Deși autorul furtului a 
fost descoperit, sfintele moaşte nu au mai fost aflate până astăzi. 


Cu toate acestea, Sfântului Policarp a rămas în continuare ocrotitor al mănăstirii 
Ambelakiotissa, iar rugăciunile obștii nu au rămas fără răspuns. Astfel, prin oste- 
neala arhimandritului Polycarp Theophanis, în ziua de 14 iunie 2019, Mănăstirea 
Ambelakiotissa a primit o altă părticică din moaștele Sfântului Policarp. Această 
părticică din mâna dreaptă a Sfântului Policarp fusese dăruită în trecut părintelui 
Grigorios Bouloukis, fost stareț al mănăstirii între anii 1919-1985. 


S-a păstrat tradiția ca în fiecare an, în Duminica a treia după Sfintele Paşti (Dumi- 
nica Mironosiţelor), cinstita mână a Sfântului Policarp să fie adusă în Nafpaktos, 
pentru închinarea credincioşilor. 


Egumenul Mănăstirii Ambelakiotissa predă moaştele Sfântului Policarp în mâinile 
mitropolitului şi acesta, purtându-le cu evlavie şi urmat de toți, înaintează și intră 
în Catedrala Mitropolitană a Sfântului Dimitrie. 


După Vecernia, paraclisul şi predica despre viaţa şi ofranda sfântului, urmează 
procesiunea cu sfintele moaște pe străzile oraşului. 

Biserica Sfântul Policarp (Saint Polycarp Church Izmir) 





Biserica Sfântul Policarp este cea mai veche biserică creştină din Izmir, care a fost 
construită în anul 1625, cu permisiunea sultanului Soliman al Imperiului Otoman şi 
din dorinţa regelui Franţei Ludovic al 13-lea. Această biserică reprezintă una dintre 
cele 7 biserici din Apocalipsă şi a fost dedicată Sfântului Policarp 


Coordonate GPS: N: 38,4258333 E: 27,135555 

Adresa dată de GPS: 1354. sokak 1,35210 Konak, Akdeniz. 

Adresa de pe internet: Necati Bey Bul. No: 2,35210 Konak/izmir, Turcia 
Se află la aprox. 200 m de hotelul turn Hilton. 

Polycarp miraculously extinguishing the fire burning the city of Smyrna 

Iycarp, Iamir (ancient Smyrna), 

„Și părtaș obiceiurilor, și urmă- 
tor scaunelor Apostolilor fiind, 
lucrare ai aflat, de Dumnezeu in- 
suflate, spre suirea privirii la cele 
înalte; pentru aceasta, cuvântul 
adevărului drept învățând și cu 
credință răbdând până la sânge, 
Sfinţite Mucenice Policarp, roagă-te 
lui Hristos Dumnezeu să mântu- 
iască sufletele noastre.” 


Troparul Sfântului 
Sfinţit Mucenic Policarp 


www.editurapatriarhiei.ro 
ISBN 978-973-616-363-0 

Icoane 


Erminia lui Dionisie din Furna (ed. Sofia, Bucureşti, 2000, pp. 152, 198) pre- 
cizează că Sfântul Policarp trebuie reprezentat ca un episcop bătrân, cu barba 
rotundă şi despărțită în două. 

